Správa o plnení opatrení vyplývajúcich z Národného programu
rozvoja životných podmienok osôb so zdravotným postihnutím
 za rok 2025 a návrh na jeho aktualizáciu
	V Slovenskej republike bol vypracovaný Národný program rozvoja životných podmienok osôb so zdravotným postihnutím na roky 2014 – 2020, ktorý bol aktualizovaný a vyhodnocovaný každé 2 roky (uvedené dokumenty sú uverejnené na webovej stránke MPSVR SR.
	Uznesením vlády SR č. 109 dňa 24. februára 2021 bol schválený Národný program rozvoja životných podmienok osôb so zdravotným postihnutím na roky 2021 – 2030. V zmysle uznesenia vláda SR uložila členom vlády zabezpečiť plnenie úloh vyplývajúcich z Národného programu rozvoja životných podmienok osôb so zdravotným postihnutím na roky 2021 – 2030 v rámci schválených limitov výdavkov príslušnej rozpočtovej kapitoly do 31. decembra 2030. Materiál bol tvorený ako otvorený dokument s aktualizáciou a vyhodnocovaním každý rok.
	Správa o plnení opatrení vyplývajúcich z Národného programu rozvoja životných podmienok osôb so zdravotným postihnutím za rok 2021 a návrh na jeho aktualizáciu bola schválená vládou SR dňa 5. októbra 2022 (uznesenie vlády SR 610/2022). Prílohu dokumentu tvorí prvá  súhrnná správa, pričom dokumentuje plnenie úloh v roku 2021.
	Správa o plnení opatrení vyplývajúcich z Národného programu rozvoja životných podmienok osôb so zdravotným postihnutím za rok 2022 a návrh na jeho aktualizáciu bola schválená vládou SR dňa 13. novembra 2023 (uznesenie vlády SR 595/2023). Materiál dokumentuje plnenie úloh v roku 2022 a sú v ňom zahrnuté nové oblasti, nové opatrenia ako aj aktualizácia niektorých úloh.
	Správa o plnení opatrení vyplývajúcich z Národného programu rozvoja životných podmienok osôb so zdravotným postihnutím za rok 2023 a návrh na jeho aktualizáciu bola schválená vládou SR dňa 4. septembra 2024 (uznesenie vlády SR 524/2024) a zahŕňa odpočty plnenia úloh za rok 2023, ako aj aktualizácie niektorých úloh a nové opatrenia.
	Správa o plnení opatrení vyplývajúcich z Národného programu rozvoja životných podmienok osôb so zdravotným postihnutím za rok 2024 a návrh na jeho aktualizáciu bola schválená vládou SR dňa 17. septembra 2025 (uznesenie vlády SR 452/2025) a sú v nej obsiahnuté odpočty za rok 2024, nové opatrenia ako aj aktualizácia pôvodných opatrení.
Správa o plnení opatrení vyplývajúcich z Národného programu rozvoja životných podmienok osôb so zdravotným postihnutím za rok 2025 a návrh na jeho aktualizáciu bola vypracovaná na základe uznesenia vlády SR č.452/2025, v zmysle ktorého majú členovia vlády predložiť Ministerstvu práce, sociálnych vecí a rodiny SR odpočet plnenia úloh vyplývajúcich zo Správy o plnení opatrení vyplývajúcich z Národného programu rozvoja životných podmienok osôb so zdravotným postihnutím za rok 2024 s návrhom na jej aktualizáciu na ďalšie obdobie s termínom do 31. marca 2026. Zároveň má Ministerstvo práce, sociálnych vecí a rodiny SR povinnosť predložiť na rokovanie vlády SR Správu o plnení opatrení vyplývajúcich z Národného programu rozvoja životných podmienok osôb so zdravotným postihnutím za rok 2025 a návrh na jeho aktualizáciu do 30. septembra 2026. Dokumentuje plnenie úloh v roku 2025 a sú v ňom zahrnuté nové oblasti, nové opatrenia ako aj aktualizácia niektorých úloh.
	Dokument bol pripravovaný za účasti viacerých odborníkov z rôznych oblastí tak, aby bolo pokryté nielen široké spektrum jednotlivých oblastí, ale zároveň, aby bola zabezpečená aj prepojenosť a kompatibilita všetkých opatrení a úloh. Cieľom je vytvoriť optimálne podmienky pre implementáciu Dohovoru OSN o právach osôb so zdravotným postihnutím. Na jeho tvorbe sa podieľali zástupcovia ústredných orgánov štátnej správy, ostatných orgánov verejnej správy a podľa čl. 4 ods. 3 Dohovoru OSN o právach osôb so zdravotným postihnutím aj osoby so zdravotným postihnutím prostredníctvom svojich reprezentatívnych organizácií.
Oblasti implementácie Dohovoru OSN o právach osôb so zdravotným postihnutím
Rovnosť a nediskriminácia (čl. 5)
Všetky osoby sú si rovné pred zákonom a podľa zákona a mali by mať nárok na rovnakú ochranu a na rovnaký úžitok zo zákona bez akejkoľvek diskriminácie. V SR je diskriminácia na základe zdravotného postihnutia zakázaná a osoby so zdravotným postihnutím  majú zaručenú rovnakú a účinnú právnu ochranu pred diskrimináciou z akýchkoľvek dôvodov.
Pri predchádzaní diskriminácie sa do roku 2030 príjmu nasledujúce opatrenia:
1.1. prijať novelu antidiskriminačného zákona tak, aby obsahovala primerané úpravy vo všetkých oblastiach života osôb so zdravotným postihnutím v súlade s odporúčaniami Výboru OSN pre práva osôb so zdravotným postihnutím
MS SR do roku 2024 vypracuje návrh novely antidiskriminačného zákona, ktorý bude obsahovať definíciu diskriminácie na základe zdravotného postihnutia vo všetkých oblastiach života, definíciu primeraných úprav, definíciu viacnásobnej diskriminácie a neposkytnutie primeraných úprav ako diskrimináciu na základe zdravotného postihnutia – čiastočne splnené
Merateľný ukazovateľ: prijatá novela antidiskriminačného zákona
Odpočet plnenia:
	MS SR pripravovalo pracovnú verziu návrhu novely zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov, v rámci ktorej upravilo definíciu viacnásobnej diskriminácie ako aj primeraných úprav (vrátane odmietnutia vykonania primeraných úprav ako diskriminácie na základe zdravotného postihnutia) v oblastiach vymedzených zákonom č.  365/2004 Z. z.. Pripravovaná pracovná verzia návrhu novely zákona č. 365/2004 Z. z. bola konzultovaná so Slovenským národným strediskom pre ľudské práva a so zástupkyňou Poradne pre občianske a ľudské práva. MS SR dospelo k názoru, že návrhom novely zákona č. 365/2004 Z. z. nie je možné upraviť primerané úpravy vo všetkých oblastiach života osôb so zdravotným postihnutím, nakoľko zákon č. 365/2004 Z. z. upravuje „len“ päť jasne označených oblastí (pracovnoprávne vzťahy a obdobné právne vzťahy, sociálne zabezpečenie, zdravotná starostlivosť, poskytovanie tovarov a služieb a vzdelávanie). Dohovor OSN o právach osôb so zdravotným postihnutí (ďalej len „dohovor“) viaže uskutočnenie primeraných úprav so zabezpečením využívania alebo uplatňovania všetkých ľudských práv a základných slobôd na rovnakom základe s ostatnými, čo znamená, že úprava primeraných úprav by potom patrila do Ústavy Slovenskej republiky. Pričom ale pripomíname, že dohovor samotný je súčasťou právneho poriadku Slovenskej republiky a jeho ustanovenia sú priamo aplikovateľné. Platné znenie zákona č. 365/2004 Z. z. upravuje zákaz diskriminácie pri užívaní práv vyplývajúcich z osobitných predpisov v určených oblastiach.
MPSVR SR v spolupráci s MVO do 2. kvartálu 2026 zmapuje potrebu využitia uplatnenie inštitútu primeraných úprav pre osoby so zdravotným postihnutím v zmysle čl. 2 Dohovoru o právach osôb so zdravotným postihnutím v oblastiach pracovnoprávnych vzťahov a obdobných právnych vzťahov, v sociálnom zabezpečení, v zdravotnej starostlivosti, vzdelávaní, v poskytovaní tovarov a služieb so zameraním na možnosť prijatia legislatívnych zmien
Merateľný ukazovateľ: vypracovaný dokument
Aktualizácia úlohy
MPSVR SR v spolupráci s MVO do 4. kvartálu 2026 zmapuje potrebu využitia uplatnenie inštitútu primeraných úprav pre osoby so zdravotným postihnutím v zmysle čl. 2 Dohovoru o právach osôb so zdravotným postihnutím v oblastiach pracovnoprávnych vzťahov a obdobných právnych vzťahov, v sociálnom zabezpečení, v zdravotnej starostlivosti, vzdelávaní, v poskytovaní tovarov a služieb so zameraním na možnosť prijatia legislatívnych zmien
Merateľný ukazovateľ: vypracovaný dokument
Odpočet plnenia:
	Slovenské fórum osôb so zdravotným postihnutím navrhlo posunutie termínu plnenia v rámci medzirezortného pripomienkového kkonania.
1.2. prijať koncepčné zmeny rodinného práva v rámci rekodifikácie občianskeho práva
MS SR do roku 2024 predloží nový zákon o rodine do legislatívneho procesu, v ktorom ustanoví, že rodič s obmedzenou spôsobilosťou na právne úkony nebude automaticky vylúčený z výkonu rodičovských práv a povinností, ale bude obmedzený vo výkone týchto práv len v tom rozsahu, v ktorom má sám obmedzenú spôsobilosť na právne úkony – splnené
Merateľný ukazovateľ: prijatá novela zákona o rodine
Odpočet plnenia:
	Novelou zákona o rodine vykonanou zákonom č. 338/2022 Z. z. s účinnosťou od 01.01.2023 boli na základe zásadných pripomienok Komisárky pre osoby so zdravotným postihnutím vykonané v § 28 ods. 3 tieto novelizačné zmeny:
	V § 28 ods. 3 prvej vete sa za slovom „nežije“ vypúšťa čiarka a slová „je neznámy alebo ak nemá spôsobilosť na právne úkony v plnom rozsahu“ sa nahrádzajú slovami „alebo je neznámy“.
	V § 28 ods. 3 sa na konci pripája táto veta: „Ak je jeden z rodičov obmedzený v spôsobilosti na právne úkony, druhý rodič vykonáva rodičovské práva a povinnosti sám len v takom rozsahu, v akom je spôsobilosť prvého rodiča na právne úkony súdom obmedzená.“.
[bookmark: _GoBack]Nová oblasť
Ženy so zdravotným postihnutím (čl. 6)
SR prijme príslušné opatrenia, aby  sa ženám a dievčatám so zdravotným postihnutím, ktoré sú vystavené viacnásobnej diskriminácii, zabezpečilo plné a rovnaké užívanie všetkých ľudských práv a základných slobôd.
2.1. doplnenie oblasti ženy so zdravotným postihnutím do Celoštátnej stratégie rovnosti mužov a žien a rovnosti príležitostí v Slovenskej republike
MPSVR SR v roku 2027 pri príprave novej Celoštátnej stratégie rovnosti mužov a žien a rovnosti príležitostí v Slovenskej republike zaradí oblasť Ženy so zdravotným postihnutím, ktorú vytvorí v spolupráci s Úradom komisárky pre osoby so zdravotným postihnutím, Slovenským národným strediskom pre ľudské práva a mimovládnymi organizáciami
Merateľný ukazovateľ: časť Ženy so zdravotným postihnutím obsiahnutá v dokumente
Prístupnosť (čl. 9)
S cieľom umožniť osobám so zdravotným postihnutím, aby mohli žiť nezávislým spôsobom života a plne sa podieľať na všetkých aspektoch života, SR prijme príslušné opatrenia, ktoré zabezpečia osobám so zdravotným postihnutím, na rovnakom základe s ostatnými, prístup k fyzickému prostrediu, k doprave, k informáciám a komunikácii, vrátane informačných a komunikačných technológií a systémov, ako aj k ďalším prostriedkom a službám dostupným alebo poskytovaným verejnosti, a to tak v mestských, ako aj vo vidieckych oblastiach.
3.1. zvýšiť prístupnosť dopravných prostriedkov a dopravnej infraštruktúry
VÚC v spolupráci s obcami (ako objednávatelia regionálnej a mestskej dopravy a  prevádzkovatelia regionálnej a mestskej dopravy) v roku 2026 a s aktualizáciou v roku 2028 zmapuje počet bezbariérových vozidiel regionálnej a mestskej dopravy a ich podiel na celkovom počte vozidiel s členením na autobusy, električky a trolejbusy a nástupíšť
Merateľný ukazovateľ: podiel počtu bezbariérových vozidiel z celkového počtu vozidiel, podiel bezbariérových nástupíšť z celkového počtu nástupíšť

MD SR v roku 2026 a s aktualizáciou v roku 2028 zmapuje stav prístupných vozidiel osobnej železničnej dopravy, prístupnosť leteckej dopravy a nástupíšť
Merateľný ukazovateľ: analýza stavu
3.2. inštalovať digitálne informačné tabule s hlasovým oznamovaním na dožiadanie (napr. kombinácia digitálnej tabule a akustického hlásiča) na zástavkách verejnej osobnej dopravy
VÚC v spolupráci s obcami (ako objednávatelia regionálnej a mestskej dopravy a prevádzkovatelia regionálnej a mestskej dopravy) v roku 2026 a s aktualizáciou v roku 2028 zmapuje umiestnenie digitálnych informačných tabúľ s hlasovým oznamovaním na dožiadanie na zástavkách regionálnej a mestskej dopravy s členením na zastávky autobusov, električiek a trolejbusov
Merateľný ukazovateľ: analýza stavu/počtu

MD SR v roku 2026 a s aktualizáciou v roku 2028 zmapuje umiestnenie digitálnych informačných tabúľ s hlasovým oznamovaním na dožiadanie na nástupištiach staníc a zastávok železničnej dopravy, ako aj v budovách železničných staníc, letísk prevádzkovaných letiskovými spoločnosťami a osobných prístavov, vrátane informačných bariér pre osoby so zrakovým postihnutím a osoby s inými poruchami čítania
Merateľný ukazovateľ: počet nainštalovaných digitálnych informačných tabúľ
3.3. vydávať a sprístupňovať periodické a neperiodické publikácie a ďalšie dokumenty pre osoby so zrakovým postihnutím a pre osoby s inými poruchami čítania
MK SR bude priebežne aktívne podporovať vydávanie a sprístupňovanie periodických a neperiodických publikácií a ďalších dokumentov pre osoby so zrakovým postihnutím a osoby s inými poruchami čítania prostredníctvom aktivít Slovenskej knižnice pre nevidiacich Mateja Hrebendu v Levoči
Merateľný ukazovateľ: počet vydaných a sprístupnených publikácií
Odpočet plnenia:
Neperiodické publikácie:
· 116 titulov kníh v Braillovom písme (822 knižničných jednotiek),
· 192 titulov kníh vo zvukovom zázname na CD (3 614 knižničných jednotiek),
· 355 titulov online kníh (193 vo zvukovom zázname a 162 e-braille),
· 6 druhov kalendárov v Braillovom písme, vo zväčšenom type písma a v hmatovej grafike,
· pohľadnice, pozdravy, obrázky v Braillovom písme, vo zväčšenom type písma a hmatovej grafike a iné.

Periodické publikácie: 
· 16 titulov časopisov (v Braillovom písme, vo zvukovom zázname, vo zväčšenom type písma, online a v textovom formáte) a 2 tematické prílohy k časopisom.

Ďalšie dokumenty: 
Publikácie pre externé prostredie:
· v Braillovom písme, vo zväčšenom type písma a hmatovej grafike (časopisy, propagačné materiály, sprievodcovia, brožúry, bulletiny, orientačné plány, mapy, popisy, hmatové obrázky, List od Ježiška – Združenie priateľov Základnej školy internátnej v Levoči; LITTERRA, n. o.; Únia nevidiacich a slabozrakých Slovenska; TANAP; Malokarpatské múzeum v Pezinku; Múzeum mesta Bratislavy; Liptovská galéria P. M. Bohúňa; ŽOS TRADIG, s. r. o.; Najvyšší správy súd SR; Slovenská výtvarná únia; Slovenské národné múzeum; Slovenská pošta a. s.; Union poisťovňa,   a. s.; CULTURA SINE CLAUSTRA, s. r. o.),
· vo zvukovom zázname (časopisy, audiosprievodcovia – Združenie priateľov Základnej školy internátnej v Levoči, TANAP).
Aktualizácia úlohy
MK SR bude priebežne aktívne podporovať vydávanie a sprístupňovanie periodických a neperiodických publikácií a ďalších dokumentov v prístupných formátoch pre osoby so zrakovým postihnutím a osoby s inými poruchami čítania (Braillovo písmo, hmatová grafika, zvukový záznam, zväčšený typ písma, prístupný e-dokument a iné) prostredníctvom Slovenskej knižnice pre nevidiacich Mateja Hrebendu v Levoči
Merateľný ukazovateľ: počet vydaných a sprístupnených publikácií

MK SR bude priebežne aktívne podporovať činnosť Slovenskej autority pre Braillovho písmo
Merateľný ukazovateľ: počet podporených aktivít
Odpočet plnenia:
Slovenská autorita pre Braillovo písmo (SABP) zabezpečovala komplexnú starostlivosť o Braillovo písmo a hmatovú grafiku v Slovenskej republike predovšetkým realizáciou aktivít v regulatívnej, vzdelávacej, metodickej, konzultačnej, osvetovej a kooperačnej oblasti.
Počet podporených aktivít: 69
· medzinárodná konferencia Aktuálne postavenie Braillovho písma v spoločnosti a jeho využitie v budúcnosti (16. – 17. 10. 2025, SKN Levoča), online panelová diskusia k výsledkom konferencie a viacero ďalších aktivít k 200. výročiu vzniku Braillovho písma;
· zasadnutia Rady SABP;
· prevádzkovanie pracoviska prepisu učebníc a učebných materiálov do prístupných formátov;
· vydávanie prílohy Obriadok a Holobriadok k časopisu Nový život, pre začínajúcich čitateľov Braillovho písma;
· vydávanie podcastu Stobodové šesťbodové, 12 epizód;
· administrácia e-shopu SKN, správa produktovej časti obchodu a návrhy vhodných produktov súvisiacich s Braillovým písmom a hmatovou grafikou;
· prednáška na odbornej konferencii 200. výročí adaptace Brailleova písma (Technické múzeum Brno);
· prednáška na konferencii TEDx Bratislava 2025: Únikový príchod;
· prezentácia činnosti SKN a SABP na Dni pedagógov (Pedagogická fakulta Univerzity Komenského v Bratislave);
· členstvo v pracovnej skupine externých spolupracovníkov Ministerstva školstva, výskumu, vývoja a mládeže SR v PVV projekte Kvalitnejšie učebnice a učebné materiály a odbornej komisii pre edukačné publikácie Národného inštitútu vzdelávania a mládeže;
· členstvo v pracovnej skupine pre Braillovo písmo Európskej únie nevidiacich (Braille Working Group of European Blind Union);
· členstvo v pracovnej skupine Európskej komisie pre štandardizáciu: Tactile lettering and smart mobility;
· spolupráca s Accessible Book Consortium v oblasti bezplatnej cezhraničnej výmeny diel prístupných pre osoby so zrakovým postihnutím a osoby s poruchami čítania;
· prezentácia činností SABP a knižky Abecedidlo na školách a v knižniciach;
· organizovanie a spoluorganizovanie aktivít pre zrakovo znevýhodnených: súťaže, prezentácie Braillovho písma a braillových pomôcok;
· podpora čitateľských klubov Braillovho písma – online čítanie;
· podporné činnosti v poskytovaní služieb: vydávanie certifikátov názov liečiv a liečiv v Braillovom písme, tlač krátkych dokumentov, poskytovanie konzultácií;
· viaceré mediálne výstupy SABP s prezentáciou Braillovho písma a hmatovej grafiky;
· zahraničná spolupráca SABP s viacerými inštitúciami v zahraničí;
· podpora účasti SABP na rôznych domácich a zahraničných odborných seminároch, konferenciách a prednáškach v prezenčnej aj online forme (konferencia Prístupne 2025, Tactile Reading Conference 2025, Punkt Design meeting, Webinar from learning to earning – Blind Technology institute, conference Braille Literacy Canada, EBU Facilitator toolkit seminar, EBU members presentations: online webinár, History of Tactile Literacy: online webinar, Online meeting with MVGYOSZ about library exchange); Interview for the ONCE Radio – Spain.
Aktualizácia úlohy
MK SR bude priebežne aktívne podporovať činnosť Slovenskej autority pre Braillovo písmo zameranú na rozvoj Braillovho písma a hmatovej grafiky, predovšetkým v regulatívnej, vzdelávacej, metodickej, konzultačnej, osvetovej a kooperačnej oblasti.
Merateľný ukazovateľ: počet aktivít

MK SR bude priebežne podporovať sprístupňovanie digitalizovaných textov učebníc a ďalších monografií z fondu Slovenskej národnej knižnice v Martine a Centra vedecko-technických informácií SR v Bratislave prostredníctvom digitálnej knižnice Slovenskej knižnice pre nevidiacich Mateja Hrebendu v Levoči
Merateľný ukazovateľ: počet sprístupnených digitalizovaných textov učebníc
Odpočet plnenia:
SKN vo vlastnej produkcii: 20 titulov učebníc (v elektronickom formáte, v Braillovom písme a hmatovej grafike v podobe pripravených digitálnych zdrojových súborov). SKN v spolupráci so Slovenskou národnou knižnicou v Martine: 59 titulov učebníc a 304 titulov monografií. SKN v spolupráci s Centrom vedecko-technických informácií SR v Bratislave: 4 tituly učebníc. SKN v spolupráci s Univerzitnou knižnicou v Bratislave: 5 titulov učebníc. SKN v spolupráci s Accessible Books Consortium: 40 titulov monografií.
Aktualizácia úlohy
MK SR bude priebežne podporovať sprístupňovanie digitalizovaných textov učebníc, učebných materiálov a ďalších monografií z fondu iných knižníc/vydavateľov (napr. Slovenskej národnej knižnice v Martine, Centra vedecko-technických informácií SR v Bratislave) prostredníctvom Slovenskej knižnice pre nevidiacich Mateja Hrebendu v Levoči
Merateľný ukazovateľ: počet sprístupnených digitalizovaných textov

MK SR prostredníctvom Slovenskej knižnice pre nevidiacich Mateja Hrebendu v Levoči bude každoročne zverejňovať počet vydaných publikácií pre osoby so zrakovým postihnutím, počet publikácií určených pre všeobecnú verejnosť sprístupnených osobám so zrakovým postihnutím, počet zdigitalizovaných textov učebníc a ďalších monografií – úloha vypustená
Merateľný ukazovateľ: počet vydaných publikácií
Odpočet plnenia:
Úlohu navrhujeme vypustiť. Opatrenie je v kontexte prvých dvoch častí úlohy 2.3 redundantné.
Neperiodické publikácie:
· 116 titulov kníh v Braillovom písme (822 kn. j.),
· 192 titulov kníh vo zvukovom zázname na CD (3 614 kn. j.),
· 355 titulov online kníh (193 vo zvukovom zázname a 162 e-braille),
· 6 druhov kalendárov v Braillovom písme, vo zväčšenom type písma a v hmatovej grafike,
· pohľadnice, pozdravy, obrázky v Braillovom písme, vo zväčšenom type písma a hmatovej grafike a iné.

Periodické publikácie:
· 16 titulov časopisov (v Braillovom písme, vo zvukovom zázname, vo zväčšenom type písma, online a v textovom formáte) a 2 tematické prílohy k časopisom.

Ďalšie dokumenty:
Publikácie pre externé prostredie:
· v Braillovom písme, vo zväčšenom type písma a hmatovej grafike (časopisy, propagačné materiály, sprievodcovia, brožúry, bulletiny, orientačné plány, mapy, popisy, hmatové obrázky, List od Ježiška – Združenie priateľov Základnej školy internátnej v Levoči; LITTERRA, n. o.; Únia nevidiacich a slabozrakých Slovenska; TANAP; Malokarpatské múzeum v Pezinku; Múzeum mesta Bratislavy; Liptovská galéria P. M. Bohúňa; ŽOS TRADIG, s. r. o.; Najvyšší správny súd SR; Slovenská výtvarná únia; Slovenské národné múzeum; Slovenská pošta a. s.; Union poisťovňa, a. s.; CULTURA SINE CLAUSTRA, s. r. o.),
· vo zvukovom zázname (časopisy, audiosprievodcovia – Združenie priateľov Základnej školy internátnej v Levoči, TANAP).
3.4 vydávať a sprístupňovať digitalizované učebnice a ďalšie monografie vo formátoch prístupných osobám so zdravotným postihnutím – opatrenie vypustené
MK SR v spolupráci s MŠVVM SR do roku 2024 sprístupní digitalizované učebnice z edičného portálu (https://edicnyportal.iedu.sk/) Ministerstva školstva, vedy, výskumu a mládeže Slovenskej republiky a sprístupnenie monografií z fondu Slovenskej národnej knižnice v Martine prostredníctvom digitálnej knižnice Slovenskej knižnice pre nevidiacich Mateja Hrebendu v Levoči
Merateľný ukazovateľ: počet sprístupnených digitalizovaných učebníc z edičného portálu (https://edicnyportal.iedu.sk/) Ministerstva školstva, vedy, výskumu a športu Slovenskej republiky a počet sprístupnenej monografie z fondu Slovenskej národnej knižnice v Martine
Odpočet plnenia:
MK SR - počet sprístupnených digitalizovaných učebníc z edičného portálu MŠVVM SR: 0 titulov. MŠVVM SR neposkytlo súčinnosť Slovenskej knižnici pre nevidiacich Mateja Hrebendu v Levoči napriek vynaloženému viacročnému úsiliu. 
Počet sprístupnených monografií z fondu Slovenskej národnej knižnice v Martine: 304 titulov monografií.

MŠNNM SR - Edičný portál nie je funkčný z pohľadu bezpečnosti a zároveň sú v eAktovke učebnice s neaktuálnym, neschváleným obsahom, preto navrhujeme vypustenie opatrenia a nahradenie opatrením 9.7.
3.5. zabezpečiť prístupné informačné systémy verejnej správy a prístupné e-služby poskytované verejnosti
MIRRI SR od roku 2023 uskutoční každoročný monitoring prístupnosti webových sídiel a mobilných aplikácií v oblasti verejnej správy
Merateľný ukazovateľ: počet zmonitorovaných webových sídel a mobilných aplikácií
Odpočet plnenia:
	MIRRI SR v roku 2025 zmonitorovalo zjednodušenou metódou 237 webových sídel, ktorých aritmetický priemer ratingu prístupnosti bol na úrovni 51 % a hĺbkovou metódou 22 webových sídel, ktorých aritmetický priemer ratingu prístupnosti bol na úrovni 53 %.
Zároveň MIRRI SR v roku 2025 zmonitorovalo hĺbkovou metódou 11 mobilných aplikácií, ktorých aritmetický priemer ratingu prístupnosti bol na úrovni 45 %. 
S cieľom zabezpečiť zvyšovanie povedomia v oblasti prístupnosti webových sídel a mobilných aplikácií, a tým aj zvyšovanie počtu prístupných webových sídel a mobilných aplikácií v rámci SR, MIRRI SR v roku 2025 zrealizovalo 5 školení.
Zvyšovanie povedomia sa na základe obsahu členilo na štyri skupiny:
· školenie pre editorov webových sídel - školenia boli určené najmä pre pracovníkov, ktorí vytvárajú či upravujú obsah webových sídel, publikujú informácie prostredníctvom webovej stránky a podobne;
· odborné konzultácie k prístupnosti webových sídel - boli určené predovšetkým pre orgány riadenia, ktorých webové sídlo alebo mobilná aplikácia boli zmonitorované MIRRI SR v rámci monitorovacej vzorky. Predmetom odborných konzultácií boli len tie kritéria, v ktorých bol zistený nesúlad so zásadami prístupnosti tých orgánov riadenia, ktoré sa odbornej konzultácie zúčastnili;
· školenie tvorby prístupných textových dokumentov - boli určené najmä pre pracovníkov, ktorí vytvárajú textové dokumenty zverejňované na webovom sídle;
· školenie kontrolórov prístupnosti webových sídel - boli určené najmä pre pracovníkov Slovenskej obchodnej inšpekcie, ktorí vykonávajú dohľad nad plnením povinností zákona č. 351/2022 Z. z. o prístupnosti výrobkov a služieb pre osoby so zdravotným postihnutím a o zmene a doplnení niektorých zákonov.
Zvyšovania povedomia v oblasti prístupnosti webových sídel realizovaného MIRRI SR sa počas roku 2025 zúčastnilo približne 1021 účastníkov.
MIRRI SR bude od roku 2023 každoročne zvyšovať povedomie v oblasti prístupnosti webových sídel a mobilných aplikácií pre subjekty verejného sektora, fyzické a právnické osoby, ktoré prejavia záujem o zvyšovanie povedomia v tejto oblasti
Merateľný ukazovateľ: počet školení a odborných konzultácií
Odpočet plnenia:
	MIRRI SR v roku 2024 zrealizovalo 11 školení a 2 odborné konzultácie.
Zvyšovanie povedomia sa na základe obsahu členilo na tri skupiny:
· školenie pre editorov webových sídel – školenia boli určené najmä pre pracovníkov, ktorí vytvárajú či upravujú obsah webových sídel, publikujú informácie prostredníctvom webovej stránky a podobne;
· školenie pre vývojárov webových sídel – školenia boli určené najmä pre pracovníkov, ktorí vytvárajú nové alebo vyvíjajú aktuálne webové sídla, ide predovšetkým o programátorov, IT technikov a technických správcov webového sídla;
· odborné konzultácie k prístupnosti webových sídel a mobilných aplikácií boli určené predovšetkým pre orgány riadenia, ktorých webové sídlo alebo mobilná aplikácia boli zmonitorované MIRRI SR v rámci monitorovacej vzorky. Predmetom odborných konzultácií boli len tie kritéria, v ktorých bol zistený nesúlad so zásadami prístupnosti tých orgánov riadenia, ktoré sa odbornej konzultácie zúčastnili.
	Zvyšovania povedomia v oblasti prístupnosti webových sídel a mobilných aplikácií sa zúčastnilo približne 900 účastníkov.
3.6. zabezpečiť transpozíciu smernice Európskeho parlamentu a Rady (EÚ) 2019/882 zo 17. apríla 2019 o požiadavkách na prístupnosť výrobkov a služieb
MPSVR SR do roku 2022 transponuje smernicu 2019/882 do národnej legislatívy – splnené
Merateľný ukazovateľ: prijatá legislatíva
Odpočet plnenia:
	Zákon č. 351/2022 Z. z. o prístupnosti výrobkov a služieb pre osoby so zdravotným postihnutím a o zmene a doplnení niektorých zákonov.
MPSVR SR do roku 2023 pripraví návrh nariadení vlády SR, ktorými sa zabezpečí  implementácia zákona č. 351/2022 Z. z. o prístupnosti výrobkov a služieb pre osoby so zdravotným postihnutím a o zmene a doplnení niektorých zákonov – splnené
Merateľný ukazovateľ: prijatá legislatíva
Odpočet plnenia:
	Nariadenie vlády Slovenskej republiky č. 282/2023 Z. z., ktorým sa ustanovujú technické požiadavky na prístupnosť výrobkov pre osoby so zdravotným postihnutím.
	Nariadenie vlády Slovenskej republiky č 283/2023 Z. z., ktorým sa ustanovujú požiadavky na prístupnosť služieb pre osoby so zdravotným postihnutím, kritériá funkčnosti a kritériá na posúdenie neprimeranej záťaže.
MPSVR SR bude priebežne v spolupráci so zainteresovanými ústrednými orgánmi štátnej správy (MH SR, MV SR, MD SR, MK SR) pokračovať v implementácii zákona č. 351/2022 Z. z. o prístupnosti výrobkov a služieb pre osoby so zdravotným postihnutím a o zmene a doplnení niektorých zákonov a súvisiacich nariadení vlády SR
Merateľný ukazovateľ: počet rokovaní pracovnej skupiny
Odpočet plnenia:
MPSVR SR listom zo dňa 12. mája 2025 požiadalo MH SR o nominovanie zástupcu do neformálnej pracovnej skupiny k zákonu č. 351/2022 Z. z. o prístupnosti výrobkov a služieb pre osoby so zdravotným postihnutím a o zmene a doplnení niektorých zákonov a súvisiacim nariadeniam vlády SR. MH SR listom zo dňa 3. júna 2025 nominovalo svojho zástupcu do neformálnej pracovnej skupiny. Obdobne tiež SOI nominovala svojich zástupcov dňa 28. mája 2025. Zástupcovia MH SR a SOI sa v roku 2025 zúčastnili jedného stretnutia tejto pracovnej skupiny organizovaného MPSVR SR dňa 18. júna 2025. V nadväznosti na požiadavky MPSVR SR zástupcovia MH SR a SOI poskytli v priebehu roka 2025 súčinnosť MPSVR SR v rozsahu svojej pôsobnosti. 
MPSVR SR konzultovalo ohľadom danej problematiky s MIRRI SR na viacerých stretnutiach.
Aktualizácia úlohy
MPSVR SR konca roka 2027 v spolupráci so zainteresovanými ústrednými orgánmi štátnej správy (MH SR, MIRRI SR, MV SR) a s MVO vypracuje a zverejní metodiku k implementácii zákona č. 351/2022 Z. z. o prístupnosti výrobkov a služieb pre osoby so zdravotným postihnutím a o zmene a doplnení niektorých zákonov a súvisiacich nariadení vlády SR tak, aby v aplikačnej praxi nevznikali pochybnosti o rozsahu povinností hospodárskych subjektov pri uplatňovaní požiadaviek na prístupnosť výrobkov a služieb
Merateľný ukazovateľ: vypracovaná a zverejnená metodika

MPSVR SR v spolupráci so zainteresovanými ústrednými orgánmi štátnej správy a s MVO bude od roku 2025 a priebežne zvyšovať povedomie odbornej a laickej verejnosti o legislatívnych opatreniach na zabezpečenie prístupnosti tovarov a služieb
Merateľný ukazovateľ: počet aktivít zameraných na zvyšovanie povedomia
Odpočet plnenia:
MPSVR SR šírilo povedomie o legislatívnych opatreniach na zabezpečenie prístupnosti výrobkov a služieb najmä v rámci vlastnej organizačnej štruktúry. V dňoch od 12.05.2025 do 14.05.2025 sa uskutočnilo školenie k implementácii horizontálnych princípov v programovom období 2021-2027, kde jedným z okruhov bola diskusia a výmena skúseností z oblasti implementácie horizontálnych princípov v nadväznosti na plnenie dohovoru OSN o právach osôb so zdravotným postihnutím a prezentácia k téme prístupnosti tovarov a služieb pre osoby so zdravotným postihnutím. 
Taktiež sa uskutočnilo dvojdňové medziodborové vzdelávanie zamestnancov MPSVR SR v dňoch 23. septembra -  25. septembra 2025.  V  tématickom okruhu prednášajúci prezentoval problematiku prístupnosti výrobkov a služieb, legislatívny proces prijatia zákona, prislúchajúcich vyhlášok ako aj rozsah povinností subjektov pri  uplatňovaní požiadaviek na prístupnosť výrobkov a služieb.
3.7. zabezpečiť uplatňovanie horizontálnej základnej podmienky Implementácia a uplatňovanie Dohovoru OSN o právach osôb so zdravotným postihnutím (UNCRPD) v súlade s rozhodnutím Rady 2010/48/ES  v novom PO 2021-2027
MPSVR SR priebežne do roku 2027 bude  posudzovať investičné projekty a ich súlad s Dohovorom OSN o právach osôb so zdravotným postihnutím a zabezpečenie prístupnosti v súlade s jeho článkom 9
Merateľný ukazovateľ: počet posúdených projektov
Odpočet plnenia:
Počet posúdených projektov za rok 2024
Gestor HP v roku 2024 za účelom plnenia opatrení posúdil a vydal stanoviská k výzvam a k projektovým dokumentáciám:
· Výzvy PSK 2021 -2027 za rok 2024 (s aplikovaným check listom, aj systémom POP) – 62 stanovísk 
· Systém preventívneho odborného posudzovania projektovej dokumentácie (systém POP) za rok 2024 – 24 stanovísk 

Počet posúdených projektov za rok 2025
Gestor HP v roku 2025 za účelom plnenia opatrení posúdil a vydal stanoviská k výzvam a k projektovým dokumentáciám:
· Výzvy PSK 2021 -2027 za rok 2025 (s aplikovaným check listom, aj systémom POP) – 16 stanovísk 
· Systém preventívneho odborného posudzovania projektovej dokumentácie (systém POP) za rok 2025 – 11 stanovísk 

Gestor horizontálnych princípov zabezpečil súlad projektov s Dohovorom OSN o právach osôb so zdravotným postihnutím s ohľadom na prístupnosť v zmysle článku 9.
MPSVR SR do 2. kvartálu 2026 vypracuje Metodiku monitorovania princípov prístupnosti v projektoch financovaných z ESF+ a ERDF podľa článku 9 Dohovoru OSN o právach osôb so zdravotným postihnutím a zabezpečí, aby na jej tvorbe participovali aj reprezentatívne organizácie osôb so zdravotným postihnutím
Merateľný ukazovateľ: vypracovaná Metodika monitorovania princípov prístupnosti v projektoch financovaných z ESF+ a ERDF podľa článku 9 Dohovoru OSN o právach osôb so zdravotným postihnutím a počet zapojených reprezentatívnych organizácií osôb so zdravotným postihnutím
Odpočet plnenia:
Za účelom monitorovania horizontálnych princípov v projektoch financovaných z Programu Slovensko bol vytvorený set iných údajov.  Gestor horizontálnych princípov v súlade s článkom 9 nariadenia o spoločných ustanoveniach využíva v rámci Programu Slovensko výhradne iné údaje ako inštitút monitorovania projektov (t. j. nie merateľné ukazovatele projektu). Iné údaje sú monitorované na úrovni podporených projektov a sú zaradené do číselníka merateľných ukazovateľov.
Za účelom presnejšieho definovania a výberu iných údajov vo viazanosti k cieľom jednotlivých projektov, oprávneným aktivitám, cieľovej skupine a oprávneným výdavkom bol vytvorený metodický dokument s názvom INŠTRUKCIA GESTORA HP K UPLATŇOVANIU INÝCH ÚDAJOV MONITORUJÚCICH HORIZONTÁLNE PRINCÍPY. Cieľom inštrukcie je zabezpečiť efektívnosť a jednotnosť pri výbere iných údajov, ktoré sú relevantné z hľadiska monitorovania horizontálnych princípov. A zámerom je definovať pre poskytovateľov jasné a transparentné pravidlá pre stanovenie relevancie iných údajov v procese prípravy výzvy a ich následného monitorovania.
3.8. vytvoriť koncepciu bezpečnosti a vhodnosti výstavby a jednotnej technickej politiky určením všeobecných technických požiadaviek na výstavbu, vrátane požiadaviek na bezbariérové užívanie stavieb
ÚPÚPaV SR v roku 2023 prizve do pracovnej skupiny pre prípravu vyhlášky o bezbariérovom užívaní stavieb predstaviteľov organizácií osôb so zdravotným postihnutím, ktoré nominuje SFOZP – splnené
Merateľný ukazovateľ: počet prizvaných členov
Odpočet plnenia:
Únia nevidiacich a slabozrakých Slovenska
ÚPÚPaV SR v spolupráci s MD SR do roku 2025 zabezpečí prostredníctvom legislatívnej úpravy všeobecné technické požiadavky na výstavbu, ktoré budú zamerané na tvorbu bezbariérového prostredia
Merateľný ukazovateľ: prijatá legislatíva
Odpočet plnenia:
MD v spolupráci s ÚUPV priebežne pracuje na vykonávacom predpise k Stavebnému zákonu. Predbežná informácia bola zverejnená v Slowlex pod č. PI/2024/330 12.5.2025. Do pracovnej skupiny ÚUPV bola zaradená p. doc. Lea Rolová, ako nominantka NR OZP. Po ukončení legislatívneho procesu sa uvažuje s nadobudnutím účinnosti Vyhlášky k 1.1.2027.
Aktualizácia úlohy
ÚPÚPaV SR v spolupráci s MD SR do roku 2026 zabezpečí prostredníctvom legislatívnej úpravy všeobecné technické požiadavky na výstavbu, ktoré budú zamerané na tvorbu bezbariérového prostredia
Merateľný ukazovateľ: prijatá legislatíva
3.9. zabezpečiť zvyšovanie povedomia v oblasti verejného obstarávania
ÚVO od roku 2025 bude priebežne zabezpečovať edukáciu verejných obstarávateľov a obstarávateľov v oblasti implementácie sociálneho hľadiska vo verejnom obstarávaní
Merateľný ukazovateľ: počet vzdelávacích aktivít, počet vydaných metodických usmernení, projektové aktivity, individuálne konzultácie
Odpočet plnenia:
Úrad pre verejné obstarávanie za rok 2025 zrealizoval na podporu využívania sociálneho hľadiska vo verejnom obstarávaní uvedené aktivity:
Vzdelávacie aktivity na tému podpory sociálnych hľadísk vo verejnom obstarávaní:
1. Názov aktivity:	Spoločensky zodpovedné verejné obstarávanie, lektor JUDr. Juraj Tkáč, PhD.
Forma Dátum /:		hybridná forma (prezenčne & on-line)/ 27 5.2025
Cieľ:				Školenie v kontexte rozhodovacej praxe ÚVO aj zahraničných príkladov ukázalo,  že správne nastavené sociálne kritériá môže podporiť férovú súťaž a inovácie, pričom zároveň znižuje riziko sociálneho dumpingu. V neposlednom rade, uplatňovanie SZVO v praxi zvyšuje transparentnosť a legitimitu celého procesu verejného obstarávania, čím posilňuje dôveru verejnosti v zmysluplné využívanie ich daní.
Cieľová skupina: 		verejní obstarávatelia/obstarávatelia

2. Názov aktivity:	Odborný seminár venovaný téme sociálneho verejného obstarávania
Forma/Dátum:		prezenčná v hoteli Sorea Regia Bratislava/3.7.2025
Cieľ:				Podujatie sa konalo pod záštitou ÚVO a europoslanca Branislava Ondruša. V rámci svojej prezentácie Branislav Hudec, generálny riaditeľ sekcie metodiky a vzdelávania ÚVO priblížil aktuálne zákonné možnosti uplatňovania sociálneho verejného obstarávania, vrátane inštitútu vyhradených zákaziek a výnimiek. Panelová diskusia, v rámci ktorej s Branislavom Hudecom diskutovali zástupcovia mesta Bratislava, Ministerstva vnútra SR, Ministerstva práce sociálnych vecí a rodiny SR a ASES sa zamerali na príklady dobrej praxe, potrebe kontroly sociálneho aspektu pri plnení zmluvy, plánovania zákaziek s ohľadom na povinné kvóty na uplatnenie sociálneho a zeleného verejného obstarávania a možné legislatívne zmeny.
Cieľová skupina:		verejní obstarávatelia/obstarávatelia/registrované sociálne podniky

3. Názov aktivity:	Dvojdňový seminár k VO 
Forma/Dátum:		prezenčná forma – BA/5.3. – 6.3.2025
Cieľ:				Seminár bol okrem dôležitých častí zákona o verejnom obstarávaní a aktuálnych legislatívnych zmien zameraný aj na sociálne a zelené verejné obstarávanie.
Cieľová skupina: 		verejní obstarávatelia/obstarávatelia

4. Názov aktivity:	Dvojdňový seminár k VO
Forma/Dátum:		prezenčná forma – BB/16.7. – 17.7.2025
Cieľ:				Seminár bol okrem dôležitých častí zákona o verejnom obstarávaní a aktuálnych legislatívnych zmien zameraný aj na sociálne a zelené verejné obstarávanie.
Cieľová skupina: 		verejní obstarávatelia/obstarávatelia

5. Názov aktivity:	ABeCeda verejného obstarávania 
Forma/Dátum:		prezenčná forma/12.112025
Cieľ:				Cieľovou skupinou boli mierne pokročilí verejní obstarávatelia a obstarávatelia, ktorí v novembri počas troch stretnutí získali nové znalosti v troch aktuálnych témach z oblasti verejného obstarávania. V rámci prvej série to boli témy Spoločensky zodpovedné verejné obstarávanie (zelené, sociálne a inovatívne obstarávanie).
Cieľová skupina: 		verejní obstarávatelia / obstarávatelia 

6. Názov aktivity: 	Česko-slovenský metodický deň 
Forma/ Dátum:		prezenčná forma/20.11.2025
Cieľ:				Odborníci z ÚVO predstavili aktuálne témy týkajúce sa sociálneho verejného obstarávania, do ktorého sa zapájajú registrované sociálne podniky ako uchádzači o verejné zákazky.
Cieľová skupina:		verejní obstarávatelia / obstarávatelia, sociálne / podniky, zástupcovia inštitúcií 

7. Názov aktivity:	Sociálne verejné obstarávanie Žilina 
Forma/ Dátum:		prezenčná forma/18.6.2025 a 4.9.2025
Cieľ:	Školenie sa zameriava na problematiku sociálneho aspektu vo verejnom obstarávaní, vrátane postupov podporujúcich zamestnávanie znevýhodnených osôb a spoluprácu so sociálnymi podnikmi, ako aj začlenenie sociálnych aspektov do obstarávacích procesov. Cieľom školenia je poskytnúť účastníkom praktické usmernenia a odborné odporúčania, ktoré umožnia efektívne a legislatívne správne realizovať verejné obstarávania s ohľadom na sociálne hľadiská.
Cieľová skupina: 		verejní obstarávatelia / obstarávatelia

8. Názov aktivity:	Sociálne verejné obstarávanie Nitra 
Forma/Dátum:		prezenčná forma/23.1.2025
Cieľ:				Školenie sa zameriava na problematiku sociálneho aspektu vo verejnom obstarávaní, vrátane postupov podporujúcich zamestnávanie znevýhodnených osôb a spoluprácu so sociálnymi podnikmi, ako aj začlenenie sociálnych aspektov do obstarávacích procesov. Cieľom školenia je poskytnúť účastníkom praktické usmernenia a odborné odporúčania, ktoré umožnia efektívne a legislatívne správne realizovať verejné obstarávania s ohľadom na sociálne hľadiská.
Cieľová skupina: 		verejní obstarávatelia / obstarávatelia

9. Názov aktivity:	Sociálne verejné obstarávanie Banská Bystrica
Forma/ Dátum:		prezenčná forma/23.1.2025
Cieľ:				Školenie sa zameriava na problematiku sociálneho aspektu vo verejnom obstarávaní, vrátane postupov podporujúcich zamestnávanie znevýhodnených osôb a spoluprácu so sociálnymi podnikmi, ako aj začlenenie sociálnych aspektov do obstarávacích procesov. Cieľom školenia je poskytnúť účastníkom praktické usmernenia a odborné odporúčania, ktoré umožnia efektívne a legislatívne správne realizovať verejné obstarávania s ohľadom na sociálne hľadiská.
Cieľová skupina: 		verejní obstarávatelia / obstarávatelia

Projektové vzdelávacie aktivity: 
1.	Názov aktivity:	Regionálne metodické podporné stretnutia 9x
Forma/Dátum:		prezenčná forma/09-11/2012
Cieľ:				Na základe požiadavky partnera NP ISE II boli za súčinnosti regionálnych pracovísk ÚVO a MPSVaR SR, zrealizované Metodické podporné stretnutia v regiónoch, ktorých cieľom bolo usmerniť  subjekty sociálnej ekonomiky (registrované sociálne podniky) v súvislosti s ich účasťou vo verejných obstarávaniach. Stretnutia prebiehali prezenčnou formou v mesiacoch september, október a november, pričom spolu bolo zrealizovaných 9 stretnutí (Trnava - 1x, Nitra - 1x, Trenčín- 2x, Banská Bystrica – 1x, Prešov – 2x, Košice – 2x). 
Cieľová skupina: 		verejní obstarávatelia / obstarávatelia / registrované sociálne podniky

2.	Názov aktivity:	ASES konferencia „Trvalá udržateľnosť sociálnej ekonomiky“ 
Forma/ Dátum:		prezenčná forma/10.6. – 12.6. 2025
Cieľ:				Cieľom konferencie bolo vytváranie sietí pre spoluprácu v oblasti sociálnej ekonomiky a zvyšovanie povedomia o sociálnej ekonomiky, zároveň boli odprezentované možnosti prípravy verejného obstarávania so zreteľom na spoločensky zodpovedné verejné obstarávanie so zameraním na sociálne verejné obstarávanie (Košice, Banská Bystrica, Trnava).
Cieľová skupina: 		verejní obstarávatelia / obstarávatelia / registrované sociálne podniky

3.	Názov aktivity:	AGASI konferencia  
Forma/ Dátum:		prezenčná forma/16.10.2025 
Cieľ:				SPU v Nitre v spolupráci s Ministerstvom pôdohospodárstva a rozvoja vidieka SR, Ministerstvom práce, sociálnych vecí a rodiny SR, ÚVO a občianskym združením Druživa. zastrešil  panelovú diskusiu k téme verejného obstarávania v prepojení na ostatné témy súvisiace so sociálnym poľnohospodárstvom, či sociálnymi inováciami.(Košice, Banská Bystrica, Trnava).
Cieľová skupina: 		verejní obstarávatelia / obstarávatelia / RSP / subjekty sociálnej ekonomiky

Projektová aktivita – materiál
ÚVO je od roku 2024 partnerom MPSVR SR  v rámci národného projektu s názvom ,,NP Inštitút sociálnej ekonomiky II“ financovaného z OP Slovensko. 
V zmysle aktivít vyplývajúcich z projektu bol vypracovaný v roku 2025 interaktívny dokument reflektujúci potreby verejného obstarávania so zameraním sa na subjekty sociálnej ekonomiky, ktorý bol doplnený o rôzne webové odkazy na infografiky k procesom verejného obstarávania, finančným limitom, podlimitným zákazkám aj zákazkám malého rozsahu, zákazkám, na ktoré sa nevzťahuje pôsobnosť zákona (napr. výnimky pre registrované sociálne podniky), možnostiam vyhradiť zákazky pre registrované sociálne podniky a zároveň taktiež upriamujúci na zaujímavé  metodické usmernenia, rozhodnutia a iné materiály súvisiace s danou témou. 
Cieľom príručky bolo poskytnúť jasný, prehľadný a praktikami podporený manuál pre sociálne podniky a ostatných aktérov sociálnej ekonomiky pri orientácii v zákonných postupoch a finančných limitoch VO, efektívnej príprave zákazkových dokumentácií, zabezpečení transparentnosti a konkurencieschopnosti v procese zadávania zákaziek (zverejnená Príručka k zadávaniu zákaziek vo verejnom obstarávaní pre sociálne podniky).

Individuálne konzultácie
Priebežné poskytovanie individuálnych konzultácií (telefonická / prezenčná forma) stálymi pracoviskami ÚVO na základe individuálnych požiadaviek verejných obstarávateľov/obstarávateľov, registrovaných sociálnych podnikov (RSP). 

Metodické usmernenia vydané k téme sociálneho verejného obstarávania:
V priebehu roka boli vydané aj metodické usmernenia súvisiace s témou sociálneho hľadiska vo verejnom obstarávaní v kontexte aj iných zákonných inštitútov:
· MÚ č. 4929-5000/2025 – podmienka účasti podľa § 32 ods. 1 písm. b) ZVO ako použitie sociálneho hľadiska
· MÚ č. 6512-5000/2025 – zadanie zákazky registrovanému sociálnemu podniku
· MU č. 6513-5000/2025 – zadávanie zákazky registrovanému sociálnemu podniku v súlade s pravidlami Príručky k procesu a kontrole verejného obstarávania
· MU č. 9227-5000/2025 – oprávnenosť vyhradenia zákazky pre registrované sociálne podniky
· MU č. 9223-5000/2025 – aplikácia sociálneho hľadiska v procese verejného obstarávania
· MU č. 14295-5000/2025 – otázka ohľadom možnosti priamo zadať zákazku registrovanému sociálnemu podniku len na činnosti, ktoré tvoria prevahu jeho činnosti a aktivít alebo na akúkoľvek činnosť, ktorá je uvedená na výpise z OR SR
· MU č. 14768-5000/2025 – prípadná legislatívna zmena DPH pre sociálne podniky - ako Postupovať
· MU č. 13768-5000/2025 – vylúčenie uchádzača-skupiny dodávateľov, ktorej hlavným členom je registrovaný sociálny podnik z dôvodu neoprávneného uplatnenia zníženej sadzby DPH
· MU č. 13011-5000/2025 – uplatňovanie zníženej 5%-nej sadzby DPH v prípade skupiny dodávateľov, ktorej členom je registrovaný sociálny podnik
· MU č. 12350-5000/2025 – možnosť uplatnenia zníženej 5%-nej sadzby DPH, ak registrovaný sociálny podnik plánuje realizovať zákazku so 100 % subdodávkou hospodárskeho podniku, ktorý nie je registrovaným sociálnym podnikom
· MU č. 6498-5000/2025 – je možné uplatňovanie 5 % -nej zníženej sadzby dane skupinou dodávateľov, ktorí si na účely realizácie zákazky pre verejného obstarávateľa, vytvorili združenie bez právnej subjektivity, pričom ako jeden z hlavných členov vystupuje registrovaný sociálny podnik?
3.10. zabezpečiť zber, analýzu a využívanie údajov o prístupnosti cestovného ruchu pre návštevníkov so zdravotným postihnutím (dostupnom/bezbariérovom cestovnom ruchu) a o prístupnosti športu pre návštevníkov so zdravotným postihnutím (dostupnom/bezbariérovom športe)
MCRaŠ SR v roku 2026 zahrnie údaje o prístupnosti služieb cestovného ruchu pre návštevníkov so zdravotným postihnutím do metodiky a tvorby systému manažmentu dát o cestovnom ruchu (údajov o atraktivitách, službách, bodoch záujmu, vrátane s tým súvisiacej infraštruktúry v cestovnom ruchu) s dôrazom na možnosti využívania týchto dát pre strategické plánovanie a rozhodovanie organizácií cestovného ruchu a iných zainteresovaných strán v rozvoji cestovného ruchu v slovenských destináciách. V spolupráci s partnermi v území navrhne udržateľný spôsob (formu) monitoringu aktuálneho stavu prístupnosti atraktivít (infraštruktúry cestovného ruchu) s dôrazom na zavádzanie konkrétnych debarierizačných prvkov (najmä projektov financovaných z verejných zdrojov vrátane projektov v príprave a implementácii). Spracovaná analýza bude východiskom pre komunikáciu MCRaŠ SR pri vývoji noriem pre skvalitnenie života osôb so zdravotným postihnutím
Merateľný ukazovateľ: spracovaná pilotná metodika zberu a práce s údajmi o prístupnom/bezbariérovom cestovnom ruchu
Aktualizácia úlohy
MCRaŠ SR v roku 2026 zahrnie údaje o prístupnosti služieb cestovného ruchu pre návštevníkov so zdravotným postihnutím do metodiky a tvorby systému manažmentu dát o cestovnom ruchu (údajov o atraktivitách, službách, bodoch záujmu, vrátane s tým súvisiacej infraštruktúry v cestovnom ruchu) s dôrazom na možnosti využívania týchto dát pre strategické plánovanie a rozhodovanie organizácií cestovného ruchu a iných zainteresovaných strán v rozvoji cestovného ruchu v slovenských destináciách. V spolupráci s partnermi v území navrhne udržateľný spôsob (formu) monitoringu aktuálneho stavu prístupnosti atraktivít (infraštruktúry cestovného ruchu) s dôrazom na zavádzanie konkrétnych debarierizačných prvkov (najmä projektov financovaných z verejných zdrojov vrátane projektov v príprave a implementácii)
Merateľný ukazovateľ: spracovaná pilotná metodika zberu a práce s údajmi o prístupnom/bezbariérovom cestovnom ruchu

MCRaŠ SR v roku 2026 zahrnie údaje o prístupnosti športových podujatí a športovísk pre návštevníkov so zdravotným postihnutím do analýzy s dôrazom na možnosti využívania týchto dát pre strategické plánovanie a rozhodovanie športových organizácií a iných zainteresovaných strán v rozvoji športových podujatí a športovísk. V spolupráci s partnermi navrhne udržateľný spôsob (formu) monitoringu aktuálneho stavu prístupnosti (športových podujatí a športovísk) s dôrazom na zavádzanie konkrétnych debarierizačných prvkov (najmä projektov financovaných z verejných zdrojov vrátane projektov v príprave a implementácii). Spracovaná analýza bude východiskom pre komunikáciu MCRaŠ SR pri vývoji noriem pre skvalitnenie života osôb so zdravotným postihnutím
Merateľný ukazovateľ: spracovaná analýza
3.11. vytvárať podmienky pre zavádzanie komplexných riešení pre dostupný/bezbariérový cestovný ruch
MCRaŠ SR v roku 2025 navrhne plán pilotných aktivít zameraných na realizáciu odporúčaní Stratégie Európskej únie pre udržateľný cestovný ruch v oblasti zabezpečenia dostupnosti služieb cestovného ruchu pre návštevníkov so zdravotným postihnutím a iných znevýhodnených a zraniteľných skupín, ktorý bude zahŕňať osvetové aktivity zamerané na zvyšovanie povedomia o potrebách a požiadavkách na zabezpečenie dostupného cestovného ruchu, zdieľanie príkladov dobrej praxe pri zavádzaní debarierizačných prvkov a iných opatrení v rôznych oblastiach tvorby ponuky v cestovnom ruchu (vrátane sprístupňovania trás a inej verejnosti prístupnej infraštruktúry v cestovnom ruchu pre znevýhodnené skupiny a i.). Plán aktivít bude navrhnutý so zapojením vzdelávacích inštitúcií (vrátane univerzít), organizácií cestovného ruchu, občianskych združení a i. Spracovaná analýza bude východiskom pre komunikáciu MCRaŠ SR pri vývoji noriem pre skvalitnenie života osôb so zdravotným postihnutím
Merateľný ukazovateľ: počet zrealizovaných aktivít
Aktualizácia úlohy
MCRaŠ SR v roku 2026 navrhne plán pilotných aktivít zameraných na realizáciu odporúčaní Stratégie Európskej únie pre udržateľný cestovný ruch v oblasti zabezpečenia dostupnosti služieb cestovného ruchu pre návštevníkov so zdravotným postihnutím a iných znevýhodnených a zraniteľných skupín, ktorý bude zahŕňať osvetové aktivity zamerané na zvyšovanie povedomia o potrebách a požiadavkách na zabezpečenie dostupného cestovného ruchu, zdieľanie príkladov dobrej praxe pri zavádzaní debarierizačných prvkov a iných opatrení v rôznych oblastiach tvorby ponuky v cestovnom ruchu (vrátane sprístupňovania trás a inej verejnosti prístupnej infraštruktúry v cestovnom ruchu pre znevýhodnené skupiny a i.). Plán aktivít bude navrhnutý so zapojením vzdelávacích inštitúcií (vrátane univerzít), organizácií cestovného ruchu, občianskych združení a i.
Merateľný ukazovateľ: počet zrealizovaných aktivít
Odpočet plnenia:
Odôvodnenie k aktualizácii úlohy: vzhľadom na skutočnosť, že merateľným ukazovateľom pre splnenie opatrenia je spracovaná analýza, vyvstala potreba presunu termínu pre splnenie daného opatrenia do ďalšieho roka. 
Daný presun termínu si dovoľujeme odôvodniť s ohľadom na rozsah pôvodne navrhnutých opatrení do Správy o plnení opatrení vyplývajúcich z Národného programu rozvoja životných podmienok osôb so zdravotným postihnutím za rok 2024 
a návrhu na jeho aktualizáciu, ako aj s ohľadom na potrebu väčšieho časového rozsahu na spracovanie získaných údajov za určité obdobie do predmetných analýz.
Rizikové a humanitárne situácie (čl. 11)
SR prijme všetky nevyhnutné opatrenia na zabezpečenie ochrany a bezpečnosti osôb so zdravotným postihnutím v rizikových situáciách, vrátane ozbrojených konfliktov, núdzových humanitárnych situácií a živelných pohrôm.
4.1. zabezpečiť alternatívny prístup k službám čísla tiesňového volania 112 a k informáciám o ohrození
MV SR do roku 2022 zavedie mobilnú aplikáciu alebo ekvivalentný nástroj pre prístup k tiesňovým službám a zasielanie varovných správ prispôsobených špecifickým potrebám osôb so zdravotným postihnutím s dôrazom na osoby so sluchovým postihnutím – splnené
Merateľný ukazovateľ: počet aktívnych používateľov alternatívneho prístupu k tiesňovým službám, počet tiesňových komunikácii zrealizovaných alternatívnym prostriedkom v priebehu jedného roka a počet varovných správ vydaných štátnymi orgánmi
Odpočet plnenia:
	Koncom roka 2022 bola pre presnejšiu polohu volajúceho v tiesni nasadená nová služba Advanced Mobile Location (AML), ktorá zefektívňuje adresné vyslanie záchranných zložiek na miesto udalosti pri ohrození života, zdravia a majetku. Vďaka tejto službe je pomoc volajúcim v tiesni rýchlejšia a ich poloha je známa v metroch. Lokalizácia operátora sa dopĺňa lokalizačnými údajmi získanými z mobilného telefónu volajúceho (GPS/WiFi).
	Za rok 2022 eviduje celkovo 16700 tiesňových SMS správ, ako alternatívneho prostriedku tiesňovej komunikácie, prijatých na linke tiesňového volania 112.
4.2. zmapovať potreby cudzincov so zdravotným postihnutím a prijať potrebné opatrenia v súvislosti s konfliktom na UA
MV SR do 31.12.2022 zmapuje situáciu cudzincov, ktorí prišli na Slovensko z dôvodu prebiehajúceho konfliktu na UA v súvislosti s výskytom zdravotného postihnutia (prevalencia ZP) – splnené
Merateľný ukazovateľ: počet osôb (cudzincov, ktorí prišli na SK z UA z dôvodu prebiehajúceho konfliktu) so zdravotným postihnutím, počet cudzincov so zdravotným postihnutím umiestnených v zariadeniach poskytujúcich sociálne služby, počet cudzincov poberajúcich podporu pre ŤZP zo strany UNICEF a IOM
Odpočet plnenia:
	Počet cudzincov, ktorí prišli na SK z UA z dôvodu prebiehajúceho konfliktu so zdravotným postihnutím a boli umiestnení v azylových zariadeniach za rok 2022:
· Záchytný tábor v Humennom – 4 osoby,
· Pobytový tábor v Rohovciach – 1 osoba,
· Pobytový tábor v Opatovskej Novej Vsi – 0 osôb, 
· Integračné centrum vo Zvolene – 2 osoby,
· Humanitné centrum v Gabčíkove – 20 osôb
	Od marca 2022 sa poskytli peňažné príspevky na kompenzáciu ŤZP osobám so štátnou príslušnosťou UA:
· Na osobnú asistenciu – 1
· Na úpravu bytu 1
· Na úpravu rodinného domu – 1
· Na prepravu – 1
· Na zvýšené výdavky na diétu – 12
· Na zvýšené výdavky na hygienu alebo opotrebovanie – 32
· Na prevádzku OMV – 21
· Na inflačnú pomoc nízkopríjmovým poberateľom ŤZP – 12
· Na kúpu pomôcky – 1
· Na kúpu zdvíhacieho zariadenia – 2
	V zariadeniach sociálnych služieb na konci roka 2022 bolo 29 klientov so štátnou príslušnosťou UA.
	MPSVR SR neeviduje počet cudzincov so zdravotným postihnutím umiestnených v zariadeniach poskytujúcich sociálne služby, avšak v zariadeniach sociálnych služieb je k 31.03.2023 umiestnených 65 odídencov.
	Počet platných preukazov ŤZP žiadateľom so štátnou príslušnosťou UA k 31.03.2023: 86.
	Celkovo UNICEF podporilo 303 rodín s dieťaťom so špecifickými potrebami – t. j. so zdravotným postihnutím a ťažkým zdravotným stavom do decembra 2022.
	Podpora UNICEF skončila v decembri 2022 a odvtedy ju prevzalo MPSVR SR. Od decembra do 31.03.2023.
MPSVR SR bude naďalej poskytovať humanitárnu pomoc pre osoby so zdravotným postihnutím s dočasným útočiskom z Ukrajiny
Merateľný ukazovateľ: počet dotácií
Odpočet plnenia:
MPSVR SR aj v roku 2025 poskytovalo v súlade s Nariadením vlády Slovenskej republiky č. 416/2022 Z. z. dotáciu na humanitárnej pomoci osobe so závažným zdravotným postihnutím, ktoré odišli z Ukrajiny v súvislosti s ozbrojeným konfliktom a v súčasnosti sa zdržiavajú na území Slovenskej republike, kde získali status dočasného útočiska.
Dotácia bola v roku 2025 poskytnutá priemerne mesačne 1 551 poberateľom (osobám so závažným zdravotným postihnutím) v celkovej sume 6 986 436 €. 
- z toho bolo 995 poberateľov, ktorí dostali 300 €  mesačne (miera závažnosti zdravotného postihnutia 40 % - 59 %) v celkove sume 3 580 500 €,
- z toho bolo 556 poberateľov, ktorí dostali 508 € mesačne (miera závažnosti zdravotného postihnutia je najmenej 60 %) v celkove sume 3 405 936 €.
4.3. zabezpečiť informovanosť, vzdelávanie zamestnancov pracujúcich v záchranných zložkách (Policajný zbor, Hasičský a záchranný zbor, ozbrojené sily Slovenskej republiky a iné) ako komunikovať a zachádzať s osobami so zdravotným postihnutím pri zabezpečení ochrany a bezpečnosti osôb so zdravotným postihnutím v rizikových situáciách
MV SR v spolupráci s MZ SR a MO SR bude priebežne podporovať vzdelávacie a informačné podujatia zamestnancom pracujúcich v záchranných zložkách o spôsoboch komunikácie a zaobchádzania s osobami so zdravotným postihnutím v núdzových situáciách
Merateľný ukazovateľ: vzdelávania zamestnancov záchranných zložiek formou odborných prednášok, praktických výcvikov, tréningov a cvičení s cieľom na odovzdanie odborných informácií a poznatkov pre prax
Odpočet plnenia:
	MV SR uviedlo, že v rokoch 2023 až 2025 sa uskutočnilo 18 cyklov odbornej spôsobilosti operátora čísla tiesňového volania 112.
MO SR uviedlo, že problematikou komunikácie a zaobchádzania s osobami so zdravotným postihnutím pri zabezpečovaní ich ochrany a bezpečnosti v rizikových situáciách sa zaoberá najmä zdravotnícky personál Veliteľstva vojenského zdravotníctva ozbrojených síl SR, ktorý je pravidelne poučovaný o spôsoboch komunikácie a zaobchádzania s osobami so zdravotným postihnutím. Ozbrojené Sily SR zabezpečovali v roku 2024 plnenie úlohy aj prostredníctvom Podporného psychologického programu „Odolní” ktorý je určený pre profesionálnych vojakov a zamestnancov OS SR. Cieľom uvedeného programu je prostredníctvom prednášok  praktických cvičení a edukačných materiálov vzdelávať' profesionálnych vojakov a zamestnancov rezortu v širšom spektre psychologických tém využiteľných pre rôzne skupiny osôb a situácií.

Témy obsiahnuté v programe:
1. Ako sa rozprávať' s človekom o nepohode?
2. Ako pomôcť' sebe a svojmu okoliu na ceste k duševnému zdraviu?
3. Efektívna komunikácia a jej dopad na vzťahy
4. Smutná nálada vz. Depresia
5. Duševné zdravie detí a dospievajúcich
6. Techniky relaxácie a work-life balance, prevencia syndrómu vyhorenia
7. Podpora duševného zdravia, preventívne techniky a tíme manažment
8. Alkoholizmus a jeho dopady 
9. Ako (ne)fungujú závislosti?
10. Podpora duševného zdravia

Vzdelávanie profesionálnych vojakov a zamestnancov prebieha tiež formou povinnej psychologickej prípravy zavedenej do výcvikovej prípravy profesionálnych vojakov, veliteľských príprav, či špecifických vojenských kurzov. Základnými témami sú napr. psychologická prvá pomoc, stres manažment, efektívna komunikácia v krízových situáciách, negatívne psychické javy, a pod.
Ďalšími aktivitami zameranými na proces vzdelávania a šírenia psychologickej osvety je mesačník psychologickej služby OS SR NaMoment — Chvíľa pre duševné zdravie, ktorý je distribuovaný prostredníctvom online portálu OS SR. Hlavným úsilím mesačníka je prinášať'  prehľadné, edukačné a ľahko uchopiteľné témy využiteľné v pracovnom , ale aj súkromnom  živote a to najmi v kontakte s inými. 
Profesionálni vojaci ozbrojených síl SR využívajú tieto edukačné materiály preventívne pri udržiavaní vlastného zdravia, ako aj pri komunikácii s verejným sektorom, poskytovaní pomoci osobám so zdravotným postihnutím pri plnení každodenných úloh, ako aj v krízových situáciách.
4.4. zaviesť evidenciu osôb so špecifickými potrebami pre prípady krízových situácií a mimoriadnej udalosti
MV SR v roku 2023 vytvorí pracovnú skupinu za účasti zástupcov reprezentatívnych organizácií - splnené
Merateľný ukazovateľ: počet stretnutí pracovnej skupiny
Odpočet plnenia:
	V roku 2023 sa uskutočnilo 1 rokovanie nominantov pracovnej skupiny na prípravu zavedenia evidencie osôb so špecifickými potrebami.
4.5. novela zákona, pre potreby evidencie osôb so špecifickými potrebami pre prípady krízových situácií a mimoriadnej udalosti
MV SR v roku 2026 pripraví a legislatívne zavedie systém evidencie osôb so špecifickými potrebami pre prípady krízových situácií a mimoriadnej udalosti
Merateľný ukazovateľ: prijatá legislatíva
Aktualizácia úlohy
MV SR v roku 2027 pripraví a legislatívne zavedie systém evidencie osôb so špecifickými potrebami pre prípady krízových situácií a mimoriadnej udalosti
Merateľný ukazovateľ: prijatá legislatíva
Odpočet plnenia:
Na sekcii krízového riadenia MV SR by v priebehu roku 2027 mal byť spustený informačný systém krízového riadenia, obsahom ktorého bude, okrem iného, možnosť zavedenia evidencie osôb so špecifickými potrebami pre prípady krízových situácií a mimoriadnej udalosti. S ohľadom na meškanie zavedenia tohto informačného systému je potrebné termín plnenia úlohy korigovať na rok 2027.

Rovnosť pred zákonom (čl. 12)
SR potvrdzuje, že osoby so zdravotným postihnutím majú kdekoľvek právo na uznanie svojej osoby ako subjektu práva a uznáva, že osoby so zdravotným postihnutím majú právnu spôsobilosť vo všetkých oblastiach  života na rovnakom základe s ostatnými.
5.1. vyriešiť problematiku opatrovníctva dospelých v Slovenskej republike a zaviesť inštitút podporovaného rozhodovania do právneho poriadku v SR
MS SR v 4. štvrťroku 2025 predloží na rokovanie vlády SR návrh novej právnej úpravy (v paragrafovom znení)
Merateľný ukazovateľ: prijatá legislatíva
Odpočet plnenia:
MS SR v zmysle Plánu legislatívnych úloh vlády Slovenskej republiky na rok 2025 predložilo do medzirezortného pripomienkového konania dňa 30. septembra 2025 návrh nového Občianskeho zákonníka (ďalej len „návrh nového OZ”). Materiál bol zverejnený na portáli Slov-lex pod číslom LP/2025/486. Materiál bol po vyhodnotení medzirezortného pripomienkového konania predložený na rokovanie Legislatívnej rady vlády Slovenskej republiky a na rokovanie Hospodárskej a sociálnej rady Slovenskej  republiky a aktuálne je v štádiu rokovania Národnej rady SR.
V návrhu nového OZ sa komplexne v samostatnej časti (samostatný diel v rámci časti „Osoby”) upravuje inštitút podporovaného rozhodovania. Podpora pri rozhodovaní znamená súbor opatrení na zabezpečenie prístupu fyzických osôb k pomoci pri právnych úkonoch, na zabezpečenie primeraných záruk na zabránenie zneužitiu pomoci pri právnych úkonoch a na zabezpečenie pomoci pri strate schopnosti fyzickej osoby prejaviť' svoju vôľu. 
Návrh nového OZ pri koncipovaní novej právnej úpravy reflektuje zároveň na východiská a závery judikatúry Európskeho súdu pre ľudské práva i na východiská, ktoré vyplývajú z medzinárodných právnych aktov najmä Dohovor o právach osôb so zdravotným postihnutím, Dohovor o ochrane ľudských práv a základných slobôd, ako aj na relevantné odporúčania Rady Európy.
V koncepcií obmedzenia spôsobilosti na právne úkony fyzickej osoby sa v návrhu nového OZ precizujú podmienky na súdne obmedzenie spôsobilosti na právne úkony, napríklad len, ak je to v záujme fyzickej osoby, ktorej sa obmedzenie týka, a to len v nevyhnutnom rozsahu, na nevyhnutnú dobu a len, ak na dosiahnutie účelu obmedzenia spôsobilosti na právne úkony nepostačujú menej obmedzujúce opatrenia. 
Pokiaľ ide o mechanizmus právnej úpravy opatrovníctva a správy majetku osoby obmedzenou spôsobilosťou na právne úkony, ktorý sa navrhuje v návrhu nového OZ, normuje sa ustanovenie opatrovníka a správcu majetku osoby, o ktorej obmedzení svojprávnosti sa koná. Kým opatrovník sa ustanovuje až v rozhodnutí o obmedzení svojprávnosti, súd bude podľa navrhovanej úpravy môcť' už v  priebehu konania určiť správcu majetku fyzickej osoby, o ktorej obmedzení svojprávnosti súd koná. V návrhu nového OZ sa ďalej upravujú právne účinky konania bez súhlasu opatrovníka alebo správcu majetku a ďalšie s tým súvisiace podrobnosti.
5.2. spracovať analýzu inštitútu podporovaného rozhodovania
MPSVR SR v spolupráci s IVPR vypracuje v roku 2022 analýzu inštitútu podporovaného rozhodovania – splnené
Merateľný ukazovateľ: vypracovaná analýza
Odpočet plnenia:
	Predmetná analýza reaguje na nevyhnutnosť zaviesť do slovenskej právnej úpravy inštitút podporovaného rozhodovania. Analýza predstavuje teoretické rozpracovanie konceptu podporovaného rozhodovania v medzinárodných dokumentoch a v domácej a v zahraničnej literatúre, mapuje modely podporovaného rozhodovania vo vybraných krajinách a formuluje niektoré odporúčania pre zavedenie inštitútu podporovaného rozhodovania do slovenskej legislatívy.
Analýza inštitútu podporovaného rozhodovania je dostupná na webovom sídle Inštitútu pre výskum práce a rodiny.
5.3. v rámci rekodifikácie Občianskeho zákonníka komplexne riešiť majetkové vzťahy osôb so zdravotným postihnutím
MS SR v 4. štvrťroku 2026 komplexne vyrieši majetkové vzťahy osôb so zdravotným postihnutím
Merateľný ukazovateľ: prijatá legislatíva
Odpočet plnenia:
MS SR v zmysle Plánu legislatívnych úloh vlády Slovenskej republiky na rok 2025 predložilo do medzirezortného pripomienkového konania dňa 30. septembra 2025 návrh nového Občianskeho zákonníka (ďalej len „návrh nového OZ”). Materiál bol zverejnený na portáli Slov-lex pod číslom LP/2025/486. Materiál bol po vyhodnotení medzirezortného pripomienkového konania aktuálne predložený na rokovanie Legislatívnej rady vlády Slovenskej republiky a na rokovanie Hospodárskej a sociálnej rady Slovenskej  republiky a aktuálne je v štádiu rokovania Národnej rady SR.
V návrhu nového OZ sa komplexne v samostatnej časti (samostatný diel v rámci časti „Osoby”) upravuje inštitút podporovaného rozhodovania. Podpora pri rozhodovaní znamená súbor opatrení na zabezpečenie prístupu fyzických osôb k pomoci pri právnych úkonoch, na zabezpečenie primeraných záruk na zabránenie zneužitiu pomoci pri právnych úkonoch a na zabezpečenie pomoci pri strate schopnosti fyzickej osoby prejaviť' svoju vôľu. 
Návrh nového OZ pri koncipovaní novej právnej úpravy reflektuje zároveň na východiská a závery judikatúry Európskeho súdu pre ľudské práva i na východiská, ktoré vyplývajú z medzinárodných právnych aktov najmä Dohovor o právach osôb so zdravotným postihnutím, Dohovor o ochrane ľudských práv a základných slobôd, ako aj na relevantné odporúčania Rady Európy.
V koncepcií obmedzenia spôsobilosti na právne úkony fyzickej osoby sa v návrhu nového OZ precizujú podmienky na súdne obmedzenie spôsobilosti na právne úkony, napríklad len, ak je to v záujme fyzickej osoby, ktorej sa obmedzenie týka, a to len v nevyhnutnom rozsahu, na nevyhnutnú dobu a len, ak na dosiahnutie účelu obmedzenia spôsobilosti na právne úkony nepostačujú menej obmedzujúce opatrenia. 
Pokiaľ ide o mechanizmus právnej úpravy opatrovníctva a správy majetku osoby obmedzenou spôsobilosťou na právne úkony, ktorý sa navrhuje v návrhu nového OZ, normuje sa ustanovenie opatrovníka a správcu majetku osoby, o ktorej obmedzení svojprávnosti sa koná. Kým opatrovník sa ustanovuje až v rozhodnutí o obmedzení svojprávnosti, súd bude podľa navrhovanej úpravy môcť' už v  priebehu konania určiť správcu majetku fyzickej osoby, o ktorej obmedzení svojprávnosti súd koná. V návrhu nového OZ sa ďalej upravujú právne účinky konania bez súhlasu opatrovníka alebo správcu majetku a ďalšie s tým súvisiace podrobnosti.

Nové opatrenie
5.4. zriadiť a zabezpečiť činnosť odbornej pracovnej platformy zameranej na identifikáciu a prerokúvanie opakujúcich sa problémov a nedostatkov pri výkone opatrovníctva osôb so zdravotným postihnutím a na formulovanie návrhov ich systémového riešenia
MS SR do konca roka 2026 v spolupráci s MPSVR SR a ÚKOZP zabezpečí činnosť pracovnej platformy zamerať najmä na otázky rozsahu a účelu výkonu opatrovníctva, rešpektovania súdom vymedzeného rozsahu práv a povinností opatrovníka a ochrany práv, vôle a preferencií opatrovanej osoby najmä v súlade s článkom 12 Dohovoru OSN o právach osôb so zdravotným postihnutím 
Merateľný ukazovateľ: zriadenie odbornej pracovnej platformy, organizácia odborných stretnutí a formulácia identifikovaných potrieb a prípadne návrhy systémových opatrení vyplývajúcich z činnosti platformy
Prístup k spravodlivosti (čl. 13)
SR osobám so zdravotným postihnutím zabezpečí účinný prístup k spravodlivosti na rovnakom základe s ostatnými, a to aj poskytnutím procesných a veku primeraných úprav s cieľom uľahčiť im účinné plnenie ich úlohy priamych a nepriamych účastníkov, vrátane úlohy svedkov, vo všetkých súdnych konaniach, a to aj vo fáze vyšetrovania a predbežného konania.
6.1. analyzovať vykonávaciu právnu úpravu ochranných liečení a uviesť ju do súladu s aktuálnou úpravou v Trestnom zákone
MS SR v spolupráci s GP SR a MZ SR v 1 štvrťroku 2025 uskutoční analýzu a právnu úpravu ochranných liečení
Merateľný ukazovateľ: prijatá legislatíva
Odpočet plnenia:
MS SR zverejnilo - na základe analýzy vychádzajúcej z aplikačnej praxe - na portáli Slov-lex dňa 11. marca 2026 predbežnú informáciu o príprave návrhu zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov a ktorým sa menia a dopĺňajú niektoré zákony (číslo procesu PI/2026/54). Predmetný návrh zákona bol predmetom medzirezortného pripomienkového konania (LP/2026/325), aktuálne prebieha vyhodnocovanie pripomienok, materiál bude v auguste predložený na rokovanie vlády SR.
Cieľom návrhu zákona bude okrem iného aj odstrániť niektoré aplikačné problémy právnej a zdravotníckej praxe v otázkach ochranného liečenia a detencie. Predpokladá sa, že návrh zákona bude predložený do medzirezortného pripomienkového konania v priebehu marca alebo apríla.
Nové opatrenie
6.2. prehodnotiť legislatívnu úpravu výkonu ochranného liečenia s cieľom vysporiadať sa s požiadavkami aplikačnej praxe vrátane orgánov kontroly a dohľadu, ako aj medzinárodnými odporúčaniami
MS SR do decembra 2026 v spolupráci s MZ SR, ÚKOZP a GP SR prehodnotí aktuálne existujúcu právnu úpravu výkonu súdom nariadených ochranných liečení v oblasti trestného práva aj v oblasti poskytovania zdravotnej starostlivosti, s cieľom vysporiadať sa s požiadavkami aplikačnej praxe vrátane orgánov kontroly a dohľadu, ako aj medzinárodnými odporúčaniami (Výbor CPT) a v súlade s úlohami vyplývajúcimi z Plánu legislatívnych úloh vlády SR na rok 2026 predloží návrh novej právnej úpravy na rokovanie vlády SR
Merateľný ukazovateľ: návrh novej právnej úpravy/predloženie návrhu novej právnej úpravy na rokovanie vlády SR
Nová oblasť
Sloboda a osobná bezpečnosť (čl. 14)
SR zabezpečí, aby osoby so zdravotným postihnutím na rovnakom základe s ostatnými užívali právo na slobodu a osobnú bezpečnosť a neboli nezákonne alebo svojvoľne zbavené slobody.
7.1. pripraviť návrh procesnoprávnej úpravy zohľadňujúcej obmedzenie výkonu funkcie opatrovníka obsiahnutej v návrhu nového Občianskeho zákonníka najmä vo vzťahu k potrebe získania súhlasu súdu s umiestnením osoby s obmedzenou spôsobilosťou na právne úkony v zariadení sociálnych služieb
MS SR do decembra 2026 pripraví legislatívny návrh riešenia procesnoprávnej úpravy zohľadňujúcej obmedzenie výkonu funkcie opatrovníka obsiahnutej v návrhu nového Občianskeho zákonníka (§ 188) najmä vo vzťahu k potrebe získania súhlasu súdu s umiestnením osoby do pobytového zariadenia sociálnych služieb
Merateľný ukazovateľ: predloženie návrhu zákona, ktorým sa menia zákony v nadväznosti na prijatie nového Občianskeho zákonníka, na rokovanie vlády

MPSVR SR  do decembra 2026 prijme novú právnu úpravu, ktorou sa upraví postup pri prejavení nesúhlasu s poskytovaní sociálnej služby prijímateľom celoročnej pobytovej sociálnej služby v zariadení, ktorý má súdom obmedzenú spôsobilosť na právne úkony v rozsahu, ktorý im neumožňuje rozhodovať o mieste svojho bydliska, resp. uzatvárať zmluvu o poskytovaní sociálnej služby
Merateľný ukazovateľ: návrh novej právnej úpravy
7.2. analyzovať konanie o udelení súhlasu s poskytovaním zdravotnej starostlivosti v prípadoch nadväzujúcich na konanie o prípustnosti prevzatia a držania v zdravotníckom zariadení bez informovaného súhlasu a to aj najmä s dôrazom na novú právnu úpravu obsiahnutú v návrhu nového Občianskeho zákonníka pripraviť návrh procesnoprávnej úpravy
MS SR do decembra 2026 analyzuje a pripraví legislatívny návrh príslušného procesnoprávneho predpisu v súvislosti s konaním o udelení súhlasu s poskytovaním zdravotnej starostlivosti (bez informovaného súhlasu pacienta) a to s dôrazom na novú úpravu obmedzenia výkonu funkcie opatrovníka obsiahnutej v návrhu nového Občianskeho zákonníka
Merateľný ukazovateľ: predloženie návrhu zákona, ktorým sa novelizujú ustanovenia zákonov v nadväznosti na prijatie nového Občianskeho zákonníka, na rokovanie vlády
7.3. zriadiť a zabezpečiť činnosť odbornej pracovnej platformy zameranej na identifikáciu a prerokúvanie právnych a aplikačných otázok súvisiacich s hospitalizáciou maloletých osôb so zdravotným postihnutím, ktoré prejavujú nesúhlas s hospitalizáciou alebo jej pokračovaním, hoci s hospitalizáciou súhlasil ich zákonný zástupca, a na formulovanie možností ich systémového riešenia
MS SR do konca roka 2026 v spolupráci s MZ SR, MPSVR SR a ÚKOZP zabezpečí činnosť pracovnej platformy, ktorá bude zameraná najmä na posúdenie právneho významu fakticky prejaveného nesúhlasu dieťaťa, spôsobu zisťovania a zohľadňovania jeho názoru, existujúcich procesných záruk a možností účinnej ochrany jeho práv v situáciách, keď hospitalizácia alebo jej pokračovanie predstavuje zásah do jeho osobnej slobody, s prihliadnutím najmä na články 7 a 14 Dohovoru OSN o právach osôb so zdravotným postihnutím
Merateľný ukazovateľ: zriadenie odbornej pracovnej platformy, organizácia odborných stretnutí, identifikácia právnych a aplikačných problémov a prípadne formulácia návrhov systémových opatrení vyplývajúcich z činnosti platformy
Nová oblasť
Ochrana pred mučením alebo krutým, neľudským či ponižujúcim zaobchádzaním alebo trestaním (čl. 15)
SR prijme všetky účinné legislatívne, správne, súdne alebo iné opatrenia, aby sa na rovnakom základe s ostatnými zabránilo mučeniu alebo krutému, neľudskému či ponižujúcemu zaobchádzaniu alebo trestaniu osôb so zdravotným postihnutím.
8.1. analýza právnej regulácie a využívania prostriedkov obmedzenia prijímateľov pri poskytovaní sociálnej služby
MPSVR SR (ISV) od 4. kvartálu roku 2026 vytvorí expertnú pracovnú skupinu pre otázky používania obmedzení prijímateľov sociálnej služby pri poskytovaní sociálnej služby, čím sa zabezpečí participatívny prístup, prepojenie teórie s praxou a vysokú odbornú úroveň výstupov. Pracovná skupina bude zložená zo zástupcov Ministerstva zdravotníctva Slovenskej republiky, Úradu komisára pre osoby zdravotným postihnutím, Úradu verejného ochrancu práv, Generálnej prokuratúry Slovenskej republiky, Najvyššieho správneho súdu Slovenskej republiky, Slovenského národného strediska pre ľudské práva, organizácií zastupujúcich poskytovateľov sociálnych služieb aj práva osôb so zdravotným postihnutím ako aj zo zástupcov advokácie a akademického sektora. Uplatňovanie prostriedkov obmedzenia pri poskytovaní sociálnej služby predstavuje zásadný zásah do integrity, osobnej slobody a ľudskej dôstojnosti osôb s ťažkým zdravotným postihnutím. Súčasná právna reglementácia síce obsahuje podrobné hmotnoprávne ako aj procesné pravidlá ich používania a taktiež reflektuje na medzinárodné i ľudsko-právne požiadavky v tejto oblasti právnej regulácie, avšak pri aplikácii tejto právnej úpravy môže dochádzať k pochybnostiam či rozporom v praxi či pri výklade, vrátane analýzy systémových prepojení či následkov nezákonného postupu. Zároveň chýba moderná metodika a aj kazuistika reflektujúca na širokú škálu situácii a okolností, kedy k použitiu obmedzení pri poskytovaní sociálnej služby dochádza 
Merateľný ukazovateľ: počet rokovaní pracovnej skupiny, vypracovanie analýzy a čiastkových výstupov
8.2. vytvoriť zoznam zdravotníckych zariadení určených na realizáciu predbežných príkazov na umiestnenie osoby do zdravotníckeho zariadenia
MZ SR do roku 2030 vytvorí zoznam zdravotníckych zariadení určených na realizáciu predbežných príkazov na umiestnenie osoby do zdravotníckeho zariadenia podľa Trestného poriadku tak, aby pozostával zo zariadení schopných zabezpečiť uplatňovanie práv umiestnených osôb
Merateľný ukazovateľ: určenie kritérií pre zaradenie zdravotníckych zariadení, vytvorenie a zverejňovanie evidencie zariadení spĺňajúcich stanovené podmienky, pravidelné vyhodnocovanie plnenia týchto podmienok
Nová oblasť
Ochrana pred vykorisťovaním, násilím a zneužívaním (Čl. 16)
SR prijme všetky príslušné legislatívne, správne, sociálne, vzdelávacie a iné opatrenia na ochranu osôb so zdravotným postihnutím tak doma, ako aj mimo domova, pred všetkými formami vykorisťovania, násilia a zneužívania, a to aj so zreteľom na ich rodový aspekt.
9.1. vytvoriť elektronický systém evidencie výkonu súdom nariadených ochranných liečení v zariadeniach ústavnej zdravotnej starostlivosti
MZ SR do roku 2030 vytvorí elektronický systém evidencie výkonu súdom nariadených ochranných liečení v zariadeniach ústavnej zdravotnej starostlivosti
Merateľný ukazovateľ: vytvorený elektronický systém evidencie výkonu súdom nariadených ochranných liečení v zariadeniach ústavnej zdravotnej starostlivosti
Nezávislý spôsob života a začlenenie do spoločnosti (čl. 19)
SR uznáva rovnaké práva všetkých osôb so zdravotným postihnutím žiť v spoločenstve s rovnakými možnosťami a voľbami ako majú ostatní, SR zabezpečí účinné a primerané opatrenia, ktoré umožnia plné užívanie tohto práva osobami so zdravotným postihnutím a ich plné začlenenie a zapojenie do spoločnosti.
10.1. podporiť prechod z inštitucionálnej na komunitnú starostlivosť a podporiť sociálne začlenenie
MPSVR SR do roku 2030 urýchli prechod z inštitucionálnej starostlivosti na komunitnú starostlivosť prostredníctvom plnenia cieľov vyplývajúcich z Národnej stratégii deinštitucionalizácie systému sociálnych služieb a náhradnej starostlivosti v Slovenskej republike
Merateľný ukazovateľ: o 15 % znížiť podiel prijímateľov sociálnych služieb v inštitucionálnej starostlivosti
Odpočet plnenia:
	Počas roka 2025 prebiehala realizácia jednotlivých podaktivít Národného projektu podpora komunitných a kvalitných sociálnych služieb. Odborné organizácie na základe zmluvy o spolupráci s MPSVR SR pripravili spolu 22 online workshopov na rôzne témy v previazanosti na kvalitu v sociálnych službách. Začala sa tiež príprava 10 audiovizuálnych materiálov, ktoré predstavia dôležité informácie súvisiace so štandardami kvality v sociálnych službách a budú trvalo dostupné na webe MPSVR SR. Distribúcia informácií v oblasti kvality v sociálnych službách je priamou reakciou na intenzívny dopyt zo strany poskytovateľov a zriaďovateľov. 
V rámci podaktivity 1 sa tiež zavádza inovatívny prvok pri výkone dozoru Inšpekcie v sociálnych veciach – odborná príprava ľudí, ktorí majú vlastnú skúsenosť s nepriaznivou sociálnou situáciou, na spoluprácu pri výkone dozoru. Ľudia, ktorí absolvujú odbornú prípravu, budú zaradení do pripravovaného registra disponibilných osôb a budú k dispozícii pre spoluprácu pri výkone dozoru v sociálnych veciach. V roku 2025 absolvovalo odbornú prípravu prvých 7 ľudí, ktorí v roku 2026 budú spoluúčastní pri výkone dozoru Inšpekcie v sociálnych veciach. 
Podaktivita 2 je zameraná na pokračovanie v podpore napĺňania transformačného plánu pre zariadenia sociálnych služieb, ktoré pokračujú v procese deinštitucionalizácie, ako aj poskytnutie podpory pri príprave transformačného plánu pre tých poskytovateľov, ktorí plán transformácie zatiaľ nemajú. V roku 2025 bolo vyhlásené oznámenie o možnosti zapojiť sa, na základe ktorého je komplexná podpora aj prostredníctvom konzultácií poskytovaná pre prvých 9 zariadení sociálnych služieb. 
Podaktivitou 3 dochádza k podpore poskytovateľov vo zvyšovaní kvality práce prostredníctvom podpory nových metód práce pre vybrané skupiny osôb s dôrazom na osoby s poruchou autistického spektra a mentálnym postihnutím. Podpora je realizovaná prostredníctvom dlhodobého sprevádzania, ale aj cielenými krátkodobými intervenciami. Súčasťou podaktivity je tiež podpora a vznik sebaobhajovacích skupín osôb so ZP a konzultácie zamerané na aktivizáciu a systematickú prípravu prijímateľov na trh práce. V rámci podkativity sa podpora v roku 2025 začala poskytovať celkovo pre 26 poskytovateľov sociálnych služieb a 8 skupín sebaobhajcov.
MPSVR SR do konca roku 2025 na základe úlohy vyplývajúcej z Plánu obnovy a odolnosti upraví financovanie systému sociálnych služieb – splnené
Merateľný ukazovateľ: prijatá legislatíva
Odpočet plnenia:
Národná rada SR 09.12.2025 definitívne schválila zákon 406/2025 Z. z. o príspevku na pomoc pri odkázanosti na pomoc inej fyzickej osoby a o zmene a doplnení niektorých zákonov.
10.2. pripraviť Národný akčný plán prechodu z inštitucionálnej starostlivosti na komunitnú starostlivosť na roky 2022 – 2026
MPSVR SR do 2. kvartálu roku 2022 pripraví Národný akčný plán prechodu z inštitucionálnej starostlivosti na komunitnú starostlivosť na roky 2022 - 2026, ktorý bude obsahovať proces transformácie systému sociálnych služieb, alokáciu finančných zdrojov, oblasť podpory duševného zdravia a mediálnu informačnú kampaň na národnej úrovni o potrebe prechodu z inštitucionálnej na komunitnú starostlivosť, o rovnakom prístupe ku všetkým členom spoločnosti, časový rámec je predbežne  stanovený nasledovne: návrh konceptu kampane (rok 2023), realizácia kampane (rok 2023 – 2025) – splnené
Merateľný ukazovateľ: prijatý Národný akčný plán prechodu z inštitucionálnej starostlivosti na komunitnú starostlivosť na roky 2022 – 2026
Odpočet plnenia:
	Na Národnú stratégiu deinštitucionalizácie systému sociálnych služieb a náhradnej starostlivosti, nadväzuje príslušný akčný plán: Národný akčný plán prechodu z inštitucionálnej starostlivosti na komunitnú starostlivosť na roky 2022 – 2026.
10.3. aktívna podpora prechodu z inštitucionálnej na komunitnú starostlivosť a podpora sociálneho začleňovania
MPSVR SR v priebehu roka 2022 vytvorí expertnú pracovnú skupinu, ktorej cieľom bude v spolupráci s analytickými útvarmi ministerstiev pripraviť analýzu súčasnej situácie v oblasti sociálnych služieb a zároveň navrhnúť možné systémové riešenia v prospech zvyšovania dostupnosti sociálnych služieb na komunitnej úrovni – splnené
Merateľný ukazovateľ: vytvorená expertná skupina
Odpočet plnenia:
	Pracovná skupina pre prípravu reformy financovania sociálnych služieb na účely zabezpečenia napĺňania cieľov definovaných Plánom obnovy a odolnosti SR (Komponent 13) bola zriadená v septembri 2022.
	Nový systém financovania zvýši reálnu možnosť realizovať právo na nezávislý spôsob života v komunite.
MPSVR SR po spustení Informačného systému sociálnych služieb bude metodicky usmerňovať a vzdelávať poskytovateľov, aby dáta, ktoré sú potrebné, boli relevantné aj pre túto oblasť – splnené
Merateľný ukazovateľ: metodické usmernenie, počet vzdelávacích aktivít
Odpočet plnenia:
	11 školení pre poskytovateľov sociálnych služieb k evidenciám vedeným v Informačnom systéme sociálnych služieb, viac ako 1 500 účastníkov. Oznamy a metodické príručky pre prácu s informačným systémom sú zverejňované a pravidelne aktualizované aj na webovej stránke ministerstva Informačný systém sociálnych služieb - IS SoS - MPSVR SR (gov.sk).
MPSVR SR pripraví do konca roka 2024 nový národný projekt a vyhlási oznámenie o zapojení sa/výzvy zamerané na podporu zariadení sociálnych služieb, ktoré podporia prechod z inštitucionálnej na komunitnú starostlivosť - splnené
Merateľný ukazovateľ: počet výziev a národných projektov
Odpočet plnenia:
	V roku 2024 prebiehala príprava národného projektu Podpora poskytovania komunitných a kvalitných sociálnych služieb. Výzva bola vyhlásená dňa 19.12.2024. V roku 2024 prebiehal aj výber spolupracujúcich subjektov, ktorí svojou expertízou zabezpečia plnenie jednotlivých podaktivít smerujúcich ku skvalitneniu poskytovaných sociálnych služieb. Národný projekt bude realizovaný prostredníctvom troch podaktivít v rámci hlavnej aktivity “Podpora poskytovateľov a prijímateľov sociálnych služieb v procese skvalitňovania sociálnych služieb a prechodu na komunitné služby”. Cieľom národného projektu je príprava komplexných podporných mechanizmov v prospech  poskytovateľov sociálnych služieb za účelom zvýšenia kvality poskytovanej sociálnej služby a tým aj života prijímateľov sociálnych služieb a ich blízkych osôb.
MPSVR SR do konca roka 2024 vypracuje návrh opatrení na cielenú podporu peer poradenstva a sebaobhajcov - splnené
Merateľný ukazovateľ: návrh opatrení – 1 materiál
Odpočet plnenia:
	V národnom projekte Sieť odborného poradenstva bola vytvorená sieť odborného poradenstva - pilotovanie peer poradcov pre rodiny s deťmi so zdravotným postihnutím. Úloha je zapracovaná a realizovaná v rámci národného projektu Podpora poskytovania komunitných a kvalitných sociálnych služieb. Po ukončení projektu budú spracované výstupné materiály.
10.4. zjednotiť posudkový systém v oblasti sociálnych služieb a kompenzácií ťažkého zdravotného postihnutia
MPSVR SR v  roku 2024 predloží do legislatívneho procesu návrh nového posudkového systému - splnené
Merateľný ukazovateľ: prijatá legislatíva
Odpočet plnenia:
	Zákonom č. 376/2024 Z. z. o integrovanej posudkovej činnosti a o zmene a doplnení niektorých zákonov sa zavádza nový model posudkovej činnosti. Integrovanou posudkovou činnosťou sa bude posudzovať na účely uplatnenia a trvania nároku na peňažný príspevok na kompenzáciu sociálnych dôsledkov ťažkého zdravotného postihnutia, trvania nároku na preukaz fyzickej osoby s ťažkým zdravotným postihnutím, preukaz fyzickej osoby s ťažkým zdravotným postihnutím so sprievodcom a na parkovací preukaz pre fyzickú osobu so zdravotným postihnutím podľa zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých  zákonov v znení neskorších predpisov, ďalej na účely  poskytnutia alebo zabezpečenia poskytovania sociálnej služby podľa zákona č. 448/2008 Z. z.  o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a tiež na účely zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov.
10.5. prehodnotiť vybrané druhy sociálnych služieb v rámci novej legislatívy
MPSVR SR do konca roka 2027 pripraví novú legislatívu týkajúcu sa sociálnych služieb. V rámci novej legislatívy v roku 2025 sa upraví financovanie služieb podmienených odkázanosťou a následne sa budú obsahovo revidovať vybrané druhy sociálnych služieb tak, aby sa podporovali a rozširovali komplexné habilitačné a rehabilitačné služby a programy pre osoby so zdravotným postihnutím s cieľom dosiahnuť, rozvíjať a udržať individuálne schopnosti potrebné pre samostatnosť a zapojenie do všetkých oblastí života
Merateľný ukazovateľ: prijatá legislatíva
Odpočet plnenia:
Národná rada SR 09.12.2025 definitívne schválila zákon 406/2025 Z. z. o príspevku na pomoc pri odkázanosti na pomoc inej fyzickej osoby a o zmene a doplnení niektorých zákonov.
10.6. monitorovať skúsenosti osôb so zdravotným postihnutím s diskrimináciou v rozličných oblastiach života, osobitne v oblasti zamestnávania – opatrenie vypustené
MPSVR SR v spolupráci s ÚKOZP do roku 2030 zabezpečí každoročne monitoring skúseností osôb so zdravotným postihnutím s diskrimináciou v rozličných oblastiach života, osobitne v oblasti zamestnávania – úloha vypustená
Merateľný ukazovateľ: počet monitoringov
Odpočet plnenia:
	Komisár pre osoby so zdravotným postihnutím je nezávislý orgán, ktorý svoju pôsobnosť vykonáva oddelene od iných orgánov, ktorým osobitný predpis ustanovuje kompetencie v oblasti ochrany ľudských práv.
	Podieľa sa na ochrane práv osôb so zdravotným postihnutím a jeho úlohy vymedzuje  §10 zákona č.176/2015 Z. z. o komisárovi pre deti a komisárovi pre osoby so zdravotným postihnutím v znení neskorších predpisov, podľa ktorého okrem iného uskutočňuje výskumy a prieskumy na sledovanie stavu a vývoja v oblasti práv osôb so zdravotným postihnutím.
	Predovšetkým Slovenské národné stredisko pre ľudské práva má  aj mandát Národného antidiskriminačného orgánu (Equality body): národné antidiskriminačné orgány sú nezávislé organizácie, ktorých hlavnou úlohou je ochrana práv obetí diskriminácie. Podľa antidiskriminačného zákona toto stredisko okrem iného monitoruje a hodnotí dodržiavanie práv a dodržiavanie zásady rovnakého zaobchádzania (zákaz diskriminácie).
	Komisár pre osoby so zdravotným postihnutím každoročne vydáva správu o činnosti, ktorú predkladá Národnej rade Slovenskej republiky, ktorej obsahom sú aj zistenia porušenia práv osôb so zdravotným postihnutím v rozsahu jeho kompetencií na základe nezávislého zisťovania.
10.7 pripraviť nový zákon o kompenzáciách ťažkého zdravotného postihnutia
MPSVR SR do konca roka 2026 pripraví návrh nového zákona, ktorého súčasťou bude prehodnotenie niektorých peňažných príspevkov na kompenzáciu ťažkého zdravotného postihnutia za účelom zjednodušenia a zefektívnenia procesu získavania peňažných príspevkov na kompenzáciu sociálnych dôsledkov ťažkého zdravotného postihnutia
Merateľný ukazovateľ: prijatá legislatíva
10.8. vypracovať analýzu v oblasti sociálneho začleňovania osôb so zdravotným postihnutím – opatrenie vypustené
MPSVR SR v spolupráci s IVPR vypracuje do konca roka 2026 analýzu a porovnanie systémov dlhodobej starostlivosti v  niektorých členských štátov EU, a navrhne opatrenia pre efektívnu dlhodobú starostlivosť na Slovenku
Merateľný ukazovateľ: vypracovaná analýza
Odpočet plnenia:
Z hľadiska doposiaľ vypracovaných analýz k problematike dlhodobej starostlivosti a jej ukotvenia v už existujúcich strategických národných dokumentoch (a súvisiacej zdravotnej a sociálnej legislatíve) možno poväzovať spracovanie takéhoto typu analýzy za neaktuálne. Máme za to, že je dôležité využitie aktuálnych výskumno-analytické zadania (napr. tie, ktoré vyplynú z pripravovaného dokumentu „Vízia a stratégia rozvoja sociálnych služieb na Slovensku do roku 2040“). V zmysle uvedeného navrhujeme vypustenie predmetného zadania.
Príklady spracovaných ostatných komparatívnych štúdii, ktoré prakticky vždy vychádzajú aj z medzinárodnej praxe a skúmajú možnosti jej aplikácie v národných podmienkach:
· Repková, K. (2014). Odkázanosť na pomoc inej osoby pri sebaobsluhe vo verejnej politike - vybrané výskumné otázky. Bratislava: IVPR;
· Repková, K. (Ed.) (2019). Možnosť zavedenia poistenia v odkázanosti na pomoc inej osoby – analytické východiska. Bratislava: IVPR;
· Keselová, D., Kválová, D., Repková, K. (2025). Osobný rozpočet v sociálnych službách. Bratislava: IVPR.

Strategické dokumenty:
· MPSVR SR (2021). Stratégia dlhodobej zdravotno-sociálnej starostlivosti v Slovenskej republike; bude sa pripravovať aktualizácia.
10.9. spracovať metodiku výskumu podmienok výkonu a rizikových faktorov neformálneho opatrovania
MPSVR SR v roku 2026 uzavrie kontrakt s IVPR, ktorého účelom bude vytvorená metodika zberu dát v spolupráci s relevantnými aktérmi a realizácia výskumu
Merateľný ukazovateľ: správa z výskumu
Aktualizácia úlohy
MPSVR SR v roku 2027 vypracuje systém kvality neformálnej starostlivosti, ktorý bude rovnovážne zameraný na potreby osôb s ťažkým zdravotným postihnutím, ako aj na potreby neformálne opatrujúcich osôb
Merateľný ukazovateľ: správa z výskumu
Odpočet plnenia:
Problematike neformálneho opatrovania sa venuje národný projekt NP ROKI (Rozvíjanie odborných kapacít Inšpekcie v sociálnych veciach) v rámci svojej podaktivity 3.2 „Tvorba odporúčaní na právne úpravy v oblasti systému kvality neformálnej starostlivosti o osoby s ťažkým zdravotným postihnutím a jej hodnotenia“. Návrh systému kvality neformálnej starostlivosti bude rovnovážne zameraný na potreby osôb s ťažkým zdravotným postihnutím, ako aj na potreby neformálne opatrujúcich osôb. Návrh sa začal pripravovať koncom roka 2025 a v druhom polroku 2026 by sa mali začať realizovať prvé pilotné dozory zamerané na túto oblasť inšpekcie.
10.10. zabezpečiť transpozíciu smernice Európskeho parlamentu a Rady (EÚ) 2024/2841 z 23. októbra 2024, ktorou sa ustanovuje európsky preukaz osoby so zdravotným postihnutím a európsky parkovací preukaz pre osoby so zdravotným postihnutím
MPSVR SR najneskôr do 2 kvartálu 2027 zabezpečí prebratie smernice EU o európskom preukaze osoby so zdravotným postihnutím a európskom parkovacom preukaze pre osoby so zdravotným postihnutím do právneho poriadku Slovenskej republiky
Merateľný ukazovateľ: Prijatá právna úprava
10.11. zabezpečiť komplexnú sociálnu ochranu pre neformálnych opatrovateľov a osobných asistentov
MF SR do konca roka 2026 v spolupráci s Národnou bankou Slovenska vypracuje návrh mechanizmu, ktorý umožní započítavať reálnu výšku vyplatenej odmeny za osobnú asistenciu a neformálne opatrovanie (podľa zákonom stanovených pravidiel) ako relevantný príjem pre účely posudzovania bonity v bankových inštitúciách
Merateľný ukazovateľ: prijatá legislatíva
Sloboda prejavu a presvedčenia a prístup k informáciám (čl. 21)
SR prijme všetky príslušné opatrenia, ktorými zabezpečia, aby osoby so zdravotným postihnutím mohli uplatňovať právo na slobodu prejavu a presvedčenia, vrátane slobody vyhľadávať, prijímať a šíriť informácie a myšlienky na rovnakom základe s ostatnými, a to prostredníctvom všetkých foriem komunikácie podľa vlastného výberu.
11.1. pripraviť novelu zákona o posunkovom jazyku – opatrenie vypustené
MPSVR SR do roku 2024 vytvorí pracovnú skupinu za účasti zástupcov reprezentatívnych organizácií, ktorej účelom bude tvorba zákona o posunkovom jazyku – úloha vypustená
Merateľný ukazovateľ: počet stretnutí pracovnej skupiny
Odpočet plnenia:
	Úlohu navrhujeme v gescii MPSVR SR zrušiť.
Zároveň uvádzame, že:
· v roku 2018 bol posunkový jazyk zapísaný do Reprezentatívneho zoznamu nehmotného kultúrneho dedičstva Slovenska, ktorý je pod gesciou MK SR,
· dňa 23.  septembra 2020 bola na MK SR slávnostne  podpísaná Deklarácia o kodifikácii slovenského posunkového jazyka.
11.2. pripraviť novelu zákona o sociálnych službách
MPSVR SR do konca roka 2025 pripraví novú legislatívu týkajúcu sa sociálnych služieb, ktorej súčasťou bude úprava kvalifikačných predpokladov pre výkon tlmočenia podľa zákona o sociálnych službách. V rámci koncepcie novej legislatívy sa navrhne revidovanie kvalifikačných predpokladov a ďalšie vzdelávanie zamestnancov v sociálnych službách – splnené
Merateľný ukazovateľ: novela zákona
Odpočet plnenia:
	V roku 2024 bol prijatý zákon č. 295/2024 Z. z., ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa menia a dopĺňajú niektoré zákony.
11.3. zabezpečenie proaktívneho informačného servisu pre mestá a obce
ZMOS bude priebežne zasielať informácie členským mestám a obciam ZMOS, ktoré sa týkajú problematiky obsiahnutej v NP rozvoja životných podmienok osôb so zdravotným postihnutím 
Merateľný ukazovateľ: počet zaslaných informácií mestám a obciam online formou (najčastejšie prostredníctvom webu a Newslettera)
Odpočet plnenia:
	Združenie miest a obcí Slovenska (ďalej len „ZMOS“) v roku 2025 prostredníctvom sekcie Užitočné informácie na svojom webovom sídle a prostredníctvom pravidelného elektronického newslettra zverejnil desať tematicky zameraných informačných výstupov, ktoré sa obsahovo vzťahovali na ciele Národného programu rozvoja životných podmienok osôb so zdravotným postihnutím. Tieto výstupy sa týkali najmä reformy financovania sociálnych služieb, opatrovateľskej služby, posudzovania odkázanosti, kompenzácií pre osoby s ťažkým zdravotným postihnutím a rozvoja komunitných sociálnych služieb na miestnej úrovni.
	Uvedené informačné výstupy boli samostatne distribuované elektronickou formou všetkým členským samosprávam ZMOS. Distribúcia prebehla smerom k 2 650 obciam, 115 mestám a 27 mestským častiam, čím bol zabezpečený plošný dosah na spolu 2 792 členských samospráv. To znamená, že spolu išlo o 16 752 odoslaných informácií. 
	Popri uvedenom komunikačnom kanáli boli relevantné informácie samostatne zverejňované aj prostredníctvom webového sídla Obecné noviny, ktoré v priebehu roka 2025 prešlo transformáciou z dvojtýždenníka na plnohodnotné webové spravodajstvo. Prostredníctvom tohto kanála bolo publikovaných šesť článkov tematicky súvisiacich s problematikou osôb so zdravotným postihnutím a ich životných podmienok. Tieto články dosiahli spolu 3 988 prečítaní, čo poukazuje na ich reálny dosah a záujem zo strany odbornej aj laickej verejnosti.
	Najvyššiu čítanosť zaznamenal článok zameraný na zlepšovanie dostupnosti zálohomatov pre nevidiacich a slabozrakých, ktorý reflektoval prepojenie environmentálnych politík s princípmi univerzálneho dizajnu a inklúzie osôb so zdravotným postihnutím.
Články sa zaoberali problematikou: rekonštrukciou ZSS Detvan, uverejnili výjazdy, zistenia a výzvy smerom k zariadeniam , ktoré sú obsahom Správy komisárky pre osoby so zdravotným postihnutím, ako aj uverejnenie informácii o začatí  Medzirezortného pripomienkového konania: kompenzácie pre fyzické osoby s ťažkým zdravotným postihnutím a ich opatrovateľov.
Aktualizácia úlohy
ZMOS bude priebežne zasielať informácie členským mestám a obciam ZMOS, ktoré sa týkajú problematiky obsiahnutej v NP rozvoja životných podmienok osôb so zdravotným postihnutím 
Merateľný ukazovateľ: počet zaslaných informácií mestám a obciam, aj prostredníctvom webového spravodajstva Obecné noviny
Vzdelávanie (čl. 24)
SR zabezpečí začleňujúci vzdelávací systém na všetkých úrovniach a celoživotné vzdelávanie bez diskriminácie a na základe rovnosti príležitostí.
12.1. sprístupniť elektronické vzdelávacie dokumenty osobám so zdravotným postihnutím
MŠVVM SR bude udržiavať prístupnosť vzdelávacích webových portálov a trvale zabezpečí prístupnosť elektronických dokumentov na nich zverejnených v súlade s pravidlami prístupnosti platnými pre informačné systémy verejnej správy
Merateľný ukazovateľ: počet udržiavaných vzdelávacích webových portálov
Odpočet plnenia:
MŠVVM SR udržiava prístupnosť vzdelávacej a informačnej platformy Viki, ktorá je  centrálnym úložiskom digitálneho edukačného obsahu MŠVVM SR CUDEO pre materské, základné a stredné školy, vrátane gymnázií. Užívateľmi sú riaditelia, pedagogickí a odborní zamestnanci, deti a žiaci škôl. 
Viki je komplexná informačná a vzdelávacia platforma umiestnená na internetovej adrese https://viki.iedu.sk, ktorá sa stala prostredníctvom RIAM konta komunikačným nástrojom.
Okrem vzdelávacieho obsahu Viki poskytuje spravodajskú sekciu, dotazníky adresované riaditeľom a pedagogickým zamestnancom priamo z MŠVVM SR. Pre učiteľov, deti a žiakov je portál  obohatený o funkcionalitu pre prípravu na vyučovaciu hodinu v podobe vytvárania vlastných knižníc a kolekcií obsahu, tvorby, zadávania a hodnotenia úloh, kvízov a testov, vytvárania a publikovania vlastného obsahu z kolekcií a zdrojov, vyhľadávania a triedenia obsahu podľa názvov tém, kategórií a podobne. 
Na platforme Viki je zverejnených niekoľko videí pre vyučovacie predmety slovenský jazyk, matematika, fyzika, chémia, biológia, dejepis, geografia či občianska náuka pre 6. až 9. ročník základných škôl. Edukačné materiály zahŕňajú aj obsah v jazykových mutáciách – Rusínsky, Maďarský, Rómsky. Ďalej je tento obsah rozšírený o moderné zahraničné materiály z Khan Academy (aktuálne cez 900 videí). 

Počet udržiavaných vzdelávacích webových portálov: 1
12.2. vzdelávať vybrané cieľové skupiny, vrátane osôb so zdravotným postihnutím o právach a dôstojnosti osôb so zdravotným postihnutím, prevencii a odstraňovaní stereotypov a predsudkov voči osobám so zdravotným postihnutím
SNSĽP každoročne zrealizuje vzdelávacie podujatia (besedy, semináre, kurzy) pre žiakov základných a stredných škôl; študentov stredných a vysokých škôl; odborných a pedagogických zamestnancov a členov akademickej obce, poskytovateľov sociálnej služby a prijímateľov sociálnej služby
Merateľný ukazovateľ: počet vzdelávacích podujatí
Odpočet plnenia:
Stredisko už niekoľko rokov realizuje vzdelávacie aktivity zamerané na problematiku ľudských práv na úrovni práce s klientelou v zariadeniach sociálnych služieb. Aktivity sú určené zamestnancom ZSS, zamestnancom zriaďovateľov ZSS, ako aj samotnej klientele. Obsah aktivity je zosúladený s požiadavkami vyplývajúcimi zo štandardov kvality poskytovanej sociálnej služby (Príloha č. 2 zákona č. 448/2008 Z. z., účinná od 01.11.2022). V aktivite Stredisko kontinuálne pokračuje niekoľko rokov, reflektujúc na dopyt akcelerovaný požiadavkami definovanými v Kritériu 2.1: Personál poskytovateľa sociálnej služby je vyškolený v oblasti základných ľudských práv a aktívne ich aplikuje pri poskytovaní sociálnej služby.
	V roku 2025 sa uskutočnilo celkom 31 podujatí spolu pre 785 účastníkov/účastníčok, z toho 8 podujatí bolo určených pre klientelu zariadení.

	Vzdelávacia aktivita zameraná na problematiku ľudských práv na úrovni práce s pacientmi psychiatrických zariadení sa uskutočnila vo Všeobecnej nemocnici Rimavská Sobota (Psychiatrické oddelenie).

	Na stredných zdravotníckych školách sa uskutočnilo 7 prednášok na tému Ľudské práva v zdravotníctve, spolu pre  200 študentov/študentiek (5x Stredná zdravotnícka škola v Trnave a 2x Stredná zdravotnícka škola Egészségügyi Középiskola v Nových Zámkoch).

	Pre Združenie na pomoc ľuďom s mentálnym postihnutím v SR sa uskutočnil workshop Tolerancia a akceptácia. Na workshope sa zúčastnilo 23 účastníkov/účastníčok.
SNSPĽP v roku 2026 uskutoční konzultácie s aktérmi v oblasti poskytovania opatrovateľských služieb o podmienkach výkonu ich činnosti
Merateľný ukazovateľ: počet konzultácií s aktérmi v oblasti poskytovania opatrovateľských služieb a správa z konzultácií
12.3. plniť Stratégiu inkluzívneho prístupu vo výchove a vzdelávaní a opatrení uvedených v akčných plánoch k tejto stratégii
MŠVVM SR v spolupráci uvedenými partnermi bude do roku 2030 aktívne napĺňať ciele Stratégie inkluzívneho prístupu vo výchove a vzdelávaní prostredníctvom opatrení uvedených v akčných plánoch k tejto stratégii
Merateľný ukazovateľ: podľa Výstupových indikátorov uvedených v 1AP Stratégie
Odpočet plnenia:
	Stratégia inkluzívneho prístupu vo výchove a vzdelávaní (ďalej len „Stratégia“) bola vypracovaná na základe Programového vyhlásenia vlády Slovenskej republiky na roky 2020-2024, oblasť Rovnosť príležitostí vo vzdelávaní. Vládou Slovenskej republiky bola schválená uznesením vlády SR č. 732 z 8. decembra 2021. Stratégia predstavuje rámcový strategický dokument, ktorý prostredníctvom prioritných oblastí vymedzuje smerovanie verejných politík k dosiahnutiu zmeny v oblasti vzdelávania detí, žiakov a študentov k inkluzívnemu vzdelávaniu. Dokument načrtáva základnú filozofiu inkluzívneho prístupu vo výchove a vzdelávaní, ktorej cieľom je proinkluzívny vzdelávací systém, poskytujúci vzdelávanie všetkým deťom, žiakom, študentom bez rozdielu, rešpektujúc jedinečnosť a rozmanitosť každého jednotlivca a umožňujúci naplniť mu svoj potenciál na najvyššiu možnú mieru.
Nosnú časť Stratégie tvorí šesť prioritných oblastí, ktoré sú identifikované ako kľúčové pre dlhodobý rozvoj inkluzívneho vzdelávania v Slovenskej republike. Každá z priorít je rozpracovaná do konkrétnych strategických cieľov, ktoré sú základom systematického plánovania, implementácie a následného hodnotenia.
Plnenie cieľov stratégie je realizované prostredníctvom konkrétnych opatrení definovaných v akčných plánoch, pričom dôraz je kladený najmä na zlepšovanie dostupnosti inkluzívneho vzdelávania, posilňovanie odborných kapacít v systéme poradenstva a prevencie, podporu pedagogických a odborných zamestnancov pri práci s deťmi a žiakmi so špeciálnymi výchovno-vzdelávacími potrebami, zavádzanie systémových nástrojov na elimináciu bariér vo vzdelávaní a i.
Z týchto strategických cieľov vychádzali Prvý akčný plán plnenia Stratégie inkluzívneho prístupu vo výchove a vzdelávaní na roky 2022-2024, ako aj Druhý akčný plán na roky 2025-2027. Tieto akčné plány stanovujú konkrétne opatrenia, zodpovedné inštitúcie, termíny realizácie a ukazovatele monitorovania, čím umožňujú pravidelné sledovanie napĺňania strategických cieľov, identifikáciu rizík a prijímanie nových opatrení na zabezpečenie plnenia Stratégie inkluzívneho prístupu vo výchove a vzdelávaní.
Prvý akčný plán plnenia Stratégie inkluzívneho prístupu vo výchove a vzdelávaní na roky 2022 – 2024  obsahoval 46 aktivít, ktoré sa plnili v rámci šiestich prioritných oblastí formou 27 opatrení. Z celkového počtu 46 aktivít sa za sledované obdobie splnilo 27 aktivít, 11 aktivít bolo splnených čiastočne a 8 aktivít bolo nesplnených. Vyhodnotenie plnenia  Prvého akčného plánu plnenia Stratégie inkluzívneho prístupu vo výchove a vzdelávaní na roky 2022-2024 je uvedený v dokumente s názvom Druhý akčný plán plnenia Stratégie inkluzívneho prístupu vo výchove a vzdelávaní na roky 2025-2027.
Na Prvý akčný plán plnenia Stratégie inkluzívneho prístupu vo výchove a vzdelávaní na roky 2022-2024 nadväzuje Druhý akčný plán plnenia Stratégie inkluzívneho prístupu vo výchove a vzdelávaní na roky 2025-2027, ktorý bol schválený vládou Slovenskej republiky uznesením vlády SR č. 760 z 18. decembra 2024. Plnenie Stratégie prebieha v súlade s nastaveným harmonogramom do roku 2030. 
MŠVVM SR bude aj naďalej aktívne pokračovať v implementácii opatrení s cieľom zabezpečiť inkluzívne, dostupné a kvalitné vzdelávanie pre všetky deti a žiakov.
12.4. postupne zvýšiť dostupnosť sociálneho začlenenia detí, mládeže a dospelých so zdravotným znevýhodnením do voľnočasových aktivít, ŠKD, CVČ, krúžkov a športových klubov a mládežníckych organizácií
MŠVVM SR v roku 2023 vytvorí pracovnú skupinu, ktorá bude analyzovať problematiku dostupnosti sociálneho začlenenia detí, mládeže a dospelých so zdravotným znevýhodnením do voľnočasových aktivít, ŠKD, CVČ, krúžkov, športových klubov a mládežníckych organizácií. V rámci možnosti pracovná skupina následne navrhne možné opatrenia a spôsoby plnenia, ktorými sa do konca účinnosti Národného programu rozvoja životných podmienok osôb so zdravotným postihnutím zvýši dostupnosť sociálneho začlenenia v tejto oblasti. Súčasťou pracovnej skupiny budú zástupcovia MŠVVM SR, zástupcovia organizácií poskytujúcich voľnočasové aktivity, zástupcovia mládežníckych organizácií a reprezentatívne organizácie osôb so zdravotným postihnutím a ich rodín
Merateľný ukazovateľ: počet stretnutí pracovnej skupiny
Odpočet plnenia:
	Súťaže detí a žiakov škôl a školských zariadení, vrátane predmetových olympiád, sú integrálnou súčasťou výchovno-vzdelávacieho procesu. Nadväzujú na obsah a ciele školského vzdelávania a rozvíjajú ich prostredníctvom dobrovoľnej záujmovej činnosti, ktorá podporuje identifikáciu a rozvoj nadania, schopností a súťaživosti detí a žiakov, vrátane detí a žiakov so zdravotným znevýhodnením. Uvedené aktivity zároveň predstavujú významný nástroj podpory ich sociálneho začlenenia do rovesníckych kolektívov.
V roku 2025 MŠVVM SR finančne podporilo 97 celoštátnych súťaží v celkovej výške 649 472,00 €, z toho 17 celoštátnych súťaží bolo určených pre deti a žiakov so zdravotným znevýhodnením:
1) Celoslovenský festival záujmovo-umeleckej činnosti sluchovo postihnutých detí a mládeže, organizátor: Základná škola s materskou školou pre deti a žiakov so SP, Drotárska cesta 48, Bratislava
2) Husľový kľúčik, organizátor: Spojená škola, Dolinského 1, Bratislava
3) Chemicko-biologická olympiáda sluchovo postihnutých žiakov základných škôl v SR, organizátor: Základná škola s materskou školou pre deti a žiakov so SP, Drotárska cesta 48, Bratislava
4) Celoštátna súťaž odborných vedomostí a praktických zručností žiakov odborných učilíšť Slovenskej republiky v učebnom odbore Záhradník, organizátor: Odborné učilište internátne, J. A. Komenského 70/43, Želovce
5) Celoštátna súťaž žiakov v stolnom tenise, organizátor: Spojená škola, Nová 803, Dobšiná
6) Celoštátne športové hry reedukačných centier a diagnostických centier – dievčatá, organizátor: Reedukačné centrum, Školská 158, Bačkov
7) Olympiáda ľudských práv žiakov odborných učilíšť a reedukačných centier Slovenskej republiky, organizátor: Spojená škola, Alejová 6, Košice
8) Súťaž žiakov v prednese poézie a prózy Gaňova Tarnava, organizátor: Spojená škola, J. Fabiniho 3, Spišská Nová Ves
9) Celoštátna súťaž odborných vedomostí a praktických zručností žiakov odborných učilíšť Slovenskej republiky v učebnom odbore Opatrovateľská starostlivosť, organizátor: Spojená škola internátna, Duchnovičova 479, Medzilaborce
10) Celoštátne športové hry žiakov odborných učilíšť – chlapci, organizátor: Spojená škola internátna, Partizánska 52, Svidník
11) Poézia a próza žiakov odborných učilíšť Slovenskej republiky, organizátor: Spojená škola, Palárikova 1/A, Hlohovec
12) Integrované športové hry, Spojená škola, Mokrohájská 3, Bratislava
13) Celoštátna súťaž odborných vedomostí a praktických zručností žiakov odborných učilíšť Slovenskej republiky v učebnom odbore Cukrárska výroba,organizátor: Spojená škola, Palárikova1/A, Hlohovec
14) Celoštátna súťaž odborných vedomostí a praktických zručností žiakov odborných učilíšť Slovenskej republiky v učebnom odbore Murár, organizátor: Spojená škola internátna, Mila Urbana 160/45, Námestovo
15) Celoštátne športové hry reedukačných centier a diagnostických centier – chlapci, organizátor: Reedukačné centrum Čerenčany , S. Kollára 72, Čerenčany
16) Celoštátne športové hry reedukačných centier a diagnostických centier chlapcov od 15 do 18 rokov, organizátor: Reedukačné centrum, Mierova 137, Tornaľa
17) Celoštátna súťaž odborných vedomostí a praktických zručností žiakov odborných učilíšť Slovenskej republiky v učebnom odbore Služby a domáce práce, organizátor: Spojená škola internátna Prakovce, Breziny 256, Prakovce.

Podporené aktivity zahŕňali najmä podujatia zamerané na oblasť záujmovo-umeleckej činnosti, odborných vedomostí a praktických zručností, ako aj športové súťaže. Tieto aktivity vytvárajú podmienky na rozvoj individuálneho potenciálu účastníkov a zároveň podporujú ich aktívne zapojenie do spoločenského života.
Prehľad celoštátnych kôl súťaží financovaných ministerstvom v roku 2025 je zverejnený na webe MŠVVM SR. 
Pracovná skupina v roku 2025 nezasadala z dôvodu personálnych zmien a zmien  gestorských organizačných útvarov MŠVVM SR. Z uvedeného dôvodu nebola v hodnotenom období uskutočnená realizácia analytickej činnosti vrátane návrhov systémových opatrení v predmetnej oblasti.
12.5. zabezpečiť čo najširšiu dostupnosť možnosti dosiahnuť stupeň vzdelávania (nižšie stredné vzdelanie) s následnou možnosťou študovať na bežnej strednej škole aj pre osoby s mentálnym znevýhodnením
MŠVVM SR v roku 2023 zabezpečí aby, v štátnom vzdelávacom programe (flexibilné kurikulum základného vzdelávania) pre jednotlivé vzdelávacie cykly základného vzdelania bude definovaná možná miera prispôsobenia (redukcie) cieľov a obsahu výchovy a vzdelávania ako redukovaný učebný výstup, naplnením ktorého dosiahne žiak nižšie stredné vzdelanie. Ciele, výkonové a obsahové štandardy vo vzdelávacích oblastiach budú prostredníctvom redukovaného učebného výstupu prispôsobené individuálnym potrebám žiaka tak, aby sa výchovou a vzdelávaním rozvíjal jedinečný potenciál žiaka, a aby zároveň žiak dokázal preukázať kľúčové spôsobilosti - splnené
Merateľný ukazovateľ: schválená úplná verzia Štátneho vzdelávacieho programu vrátane definovaného redukovaného učebného výstupu
Odpočet plnenia:
	Štátny vzdelávací program pre základné vzdelávanie bol schválený 31.03.2023 pod č. 2023/831:7‐A2140. Výchova a vzdelávanie sa podľa neho môže uskutočňovať od prvého ročníka:
· od školského roku 2023/2024 v základných školách, s ktorými bude uzavretá dohoda o experimentálnom overovaní,
· od školského roku 2024/2025 alebo 2025/2026 v základných školách na základe registrácie školy v rezortnom informačnom systéme.
Všetky základné školy majú povinnosť postupovať podľa neho vo výchove a vzdelávaní od prvého ročníka od školského roku 2026/2027.
	K Štátnemu vzdelávaciemu programu pre základné vzdelávanie bol vydaný Dodatok č. 1 (2023/10619:9-C2140), ktorým sa vzdelávacie štandardy doplnili o minimálny učebný výstup. Minimálny učebný výstup predstavuje takú kvalitatívnu úroveň dosahovaných vedomostí, zručností a postojov žiaka, ktorá mu umožňuje získať nižšie stredné vzdelanie a uchádzať sa o pokračovanie vo vzdelávaní na strednej škole a zároveň určuje dolnú hranicu pri hodnotení, ktorá tomuto zodpovedá. Ciele a obsah výchovy a vzdelávania môžu byť prispôsobené individuálnym potrebám žiaka na základe odporúčaní zariadenia poradenstva a prevencie prostredníctvom vzdelávacích programov pre žiakov so zdravotným znevýhodnením, individuálnym vzdelávacím programom, poskytovaných podporných opatrení (§ 7 ods. 5 školského zákona).
	V školskom roku 2022/2023 prebiehalo experimentálne overovanie prijímania žiakov s ľahkým stupňom mentálneho postihnutia – variant A do odborov nižšieho stredného odborného vzdelania (NSOV).
	Spolu bolo v školskom roku 2022/2023 v učebných odboroch nižšieho stredného odborného vzdelania vzdelávaných 256 žiakov – variant A, z toho novoprijatých do prvého ročníka 129 žiakov. V rámci odborov vzdelávania bolo najviac začlenených žiakov - variant A v učebných odboroch stavebná výroba a výroba konfekcie, najmenej v učebnom odbore lesná výroba.
	Výchovno-vzdelávací proces sa riadil školským vzdelávacím programom príslušných učebných odborov, kde hlavný podiel predstavuje  praktické vyučovanie.
Výsledky  experimentálneho overovania poukazujú na schopnosť žiakov, ktorí boli vzdelávaní v špeciálnych triedach ZŠ  a v špeciálnych ZŠ podľa variantu A zvládnuť požiadavky vzdelávacích štandardov učebných odborov nižších stredných odborných vzdelávaní.
	V súčasnosti je v príprave návrh na doplnenie ustanovenia § 62 ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov možnosť prijatia do prvého ročníka vzdelávacieho programu nižšieho stredného odborného vzdelávania aj uchádzača, ktorý absolvoval posledný ročník základnej školy podľa § 97 ods. 5, pís. a) školského zákona.
MŠVVM SR v školskom roku 2023/2024 zabezpečí, aby obsah externého testovania na účel získania nižšieho stredného vzdelania a komisionálnych skúšok na získanie nižšieho stredného vzdelania a kritériá ich úspešného absolvovania budú nastavené v súlade definovaným minimálnym učebným výstupom. Fyzickým osobám, ktoré vykonávajú externé testovanie na účel získania nižšieho stredného vzdelania alebo komisionálne skúšky na získanie nižšieho stredného vzdelania sa primerane k ich špeciálnym výchovno-vzdelávacím potrebám upravia podmienky na ich vykonanie. MŠVVM SR v spolupráci s RUŠS zabezpečí  regionálnu dostupnosť škôl, ktoré budú organizovať program vzdelávania na získanie nižšieho stredného vzdelania podľa § 31a školského zákona. MŠVVM SR v spolupráci s RUŠS bude sledovať a vyhodnocovať dostupnosť všetkých opatrení na získanie nižšieho stredného vzdelania pre osoby s mentálnym znevýhodnením
Merateľný ukazovateľ: externé testovanie a komisionálne skúšky na získanie nižšieho stredného vzdelania upravené v súlade s definovaným redukovaným učebným výstupom
Odpočet plnenia:
	V roku 2025 sa naďalej externé testovanie a program vzdelávania na získanie nižšieho stredného vzdelania realizovali podľa Rámcových učebných plánov a vzdelávacích štandardov so zohľadnením definovaného minimálneho učebného výstupu a úprav podmienok aj pre osoby so zdravotným znevýhodnením. RÚŠS pri určovaní základných škôl na ich vykonanie zohľadňovali regionálnu dostupnosť pre prihlásených uchádzačov. Nižšie stredné vzdelanie v roku 2025 získalo celkom 195 absolventov (190 externým testovaním a 5 v programe vzdelávania). Od roku 2022 si takto doplnilo úplné základné vzdelanie už 537 osôb.
Aktualizácia úlohy
MŠVVM SR prostredníctvom organizácie zriadenej MŠVVM SR na plnenie úloh v oblasti monitorovania a hodnotenia kvality výchovy a vzdelávania bude realizovať externé testovanie na účel získania nižšieho stredného vzdelania podľa § 155a školského zákona v nadväznosti na § 161y ods. 19 školského zákona pre žiakov posledného ročníka základnej školy s mentálnym postihnutím, žiak s mentálnym postihnutím v kombinácii s iným postihnutím alebo žiakov posledného ročníka základnej školy alebo základnej školy pre žiakov so zdravotným znevýhodnením, ktorým nebolo opakovanou diagnostikou v zariadení poradenstva a prevencie potvrdené mentálne postihnutie. Obsah a kritériá jeho úspešného absolvovania budú nastavené v súlade definovaným minimálnym učebným výstupom a podmienky jeho realizácie budú primerane upravené s ohľadom na špeciálne výchovno-vzdelávacie potreby žiakov. MŠVVM SR v spolupráci s RÚŠS zabezpečí  regionálnu dostupnosť základných škôl, ktoré budú určené na realizáciu tohto externého testovania a zároveň bude systematicky sledovať a vyhodnocovať dostupnosť opatrení podporujúcich získanie nižšieho stredného vzdelania pre osoby s mentálnym postihnutím.
Merateľný ukazovateľ: Počet úspešných absolventov externého testovania na získanie nižšieho stredného vzdelania
Odpočet plnenia:
Úlohu sa navrhuje upraviť a precizovať so zameraním na osoby s mentálnym postihnutím výlučne v časti týkajúcej sa externého testovania na účel získania nižšieho stredného vzdelania podľa § 155a školského zákona. Dôvodom je novela školského zákona účinná od 1. januára 2026, podľa ktorej sa externé testovanie na získanie nižšieho stredného vzdelania realizuje už len pre žiakov posledného ročníka základnej školy s mentálnym postihnutím.
Pre fyzické osoby, ktoré nezískali nižšie stredné vzdelanie a ukončili plnenie povinnej školskej dochádzky, je naďalej umožnené jeho doplnenie prostredníctvom programu vzdelávania podľa § 31a školského zákona. Ide však o osoby nachádzajúce sa mimo školského systému, pri ktorých sa systematicky neeviduje druh zdravotného znevýhodnenia, vrátane mentálneho postihnutia.
Z uvedeného dôvodu nie je možné spoľahlivo identifikovať a štatisticky vyhodnocovať údaje vzťahujúce sa výlučne na osoby s mentálnym postihnutím v rámci tohto programu. Spresňovanie odpočtu plnenia úlohy vo väzbe na túto skupinu osôb by preto nebolo metodicky ani dátovo opodstatnené.
MŠVVM SR do septembra 2025 zabezpečí vypracovanie kurikulárnych dokumentov, na základe ktorých budú mať tí žiaci s ľahkým mentálnym postihnutím, ktorí splnia požiadavky vyplývajúce z minimálneho učebného výstupu, možnosť v základných školách alebo špeciálnych základných školách získať nižšie stredné vzdelanie. Tieto kurikulárne dokumenty v školskom roku 2025/2026 rezort školstva pilotne overí tak, aby po plošnom zavedení nového štátneho vzdelávacieho programu pre základné vzdelávanie mohli byť platné celoplošne – splnené
Merateľný ukazovateľ: vypracovaný návrh kurikulárnych dokumentov
Odpočet plnenia:
	Možnosť získať nižšie stredné vzdelanie musí byť zakotvená v zákone. Aktuálne, v rámci  Plánu legislatívnych úloh vlády SR na rok 2025 (december 2025), MŠVVM SR pripravuje návrhy na zmenu zákona, ktorým sa mení a dopĺňa zákon č. 245/2008 Z.  z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov. Súčasťou predkladaných návrhov je aj návrh na úpravu možnosti získania nižšieho stredného vzdelania žiakov s ľahkým stupňom mentálneho postihnutia tak,  aby  im bolo umožnené získať nižšie stredné vzdelanie  po úspešnom ukončení základnej školy t. j. úspešnom ukončení štátneho vzdelávacieho programu, ktorého súčasťou je aj minimálny učebný výstup a s podporou prostredníctvom systému podporných opatrení.
	Zámerom  je nahradiť aktuálne platné vzdelávacie programy pre deti a žiakov so zdravotným znevýhodnením (v opatrení označované ako „kurikulárny dokument“) Štátnym vzdelávacím programom pre základné vzdelávanie, ktorý bol schválený 31.03.2023 pod č. 2023/831:7‐A2140, jeho Dodatkom č. 1 (2023/10619:9-C2140), ktorým sa vzdelávacie štandardy doplnili o minimálny učebný výstup a systémom podporných opatrení. Ciele a obsah výchovy a vzdelávania žiaka budú prispôsobené jeho individuálnym potrebám na základe odporúčaní zariadenia poradenstva a prevencie prostredníctvom podporných opatrení (plánované rozšírenie Katalógu podporných opatrení). Plnením tohto zámeru bol poverený Národný inštitút vzdelávania a mládeže, ktorý zriadil  Hlavnú pracovnú skupinu pre vzdelávanie žiakov so špeciálnymi výchovno-vzdelávacími potrebami (uskutočnené boli zasadnutia v dňoch 02.07.2024, 22.10.2024 a 11.12.2024; interné výstupy nie sú zatiaľ k dispozícii).
Nová úloha
MŠVVM SR od školského roka 2026/2027 zabezpečí realizáciu legislatívnych úprav a implementáciu doterajších legislatívnych zmien
Merateľný ukazovateľ: počet zapojených žiakov a počet zapojených škôl
12.6. zabezpečiť bilingválne vzdelávanie pre nepočujúce deti – opatrenie vypustené
MŠVVM SR v roku 2023 vytvorí pracovnú skupinu na vytvorenie podmienok pre bilingválne vzdelávanie (slovenský jazyk - slovenský posunkový jazyk) pre nepočujúce deti od útleho veku dieťaťa – úloha vypustená
Merateľný ukazovateľ: počet stretnutí pracovnej skupiny

MŠVVM SR v školskom roku 2023/2024 vytvorí systém ranej starostlivosti pre nepočujúce deti vo veku 0-6 rokov pri bilingválnom vzdelávaní - úloha vypustená
Merateľný ukazovateľ: systém rannej starostlivosti pre Nepočujúce deti vo veku 0-6rokov pri bilingválnom vzdelávaní
Odpočet plnenia:
	V súvislosti s určeným  vekom (0-6 rokov veku dieťaťa) uvádzame, že podľa § 59 ods. 1 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) sa na predprimárne vzdelávanie prijíma dieťa od troch rokov veku; výnimočne možno prijať dieťa od dovŕšenia dvoch rokov veku.
	Na základe uvedeného nie je možné vytvoriť systém ranej starostlivosti pre vekovú kategóriu uvedenú v návrhu opatrenia t. j. od 0-6 rokov veku dieťaťa.
	Zároveň podotýkame, že aktuálne platné právne predpisy umožňujú výchovu a vzdelávanie v posunkovom jazyku detí nepočujúcich, vrátane detí vo veku od 2-3 do 6 rokov veku dieťaťa a oblasti systému ranej starostlivosti pre deti vo veku od 0-6 rokov veku dieťaťa je venovaná pozornosť   v nadrezortnom dokumente „Národná stratégia rozvoja koordinovaných služieb včasnej intervencie a ranej starostlivosti na roky 2022-2030 (gestor MPSVR SR).
	Podľa § 4 písm. b) zákona NR SR č. 149/1995 Z. z. o posunkovej reči nepočujúcich osôb nepočujúcim deťom a žiakom sa zaručuje právo na výchovu a vzdelávanie primárne v slovenskom posunkovom jazyku. Vytváraniu konkrétnych podmienok na zabezpečenie výchovy a vzdelávania detí a žiakov v slovenskom posunkovom jazyku venovalo ministerstvo školstva zvýšenú pozornosť a kontinuálne implementovalo záväzky vyplývajúce z medzinárodných zmlúv (napr. Dohovoru o právach osôb so zdravotným postihnutím)  pri tvorbe právnych predpisov, rezortných predpisov a usmernení. V rokoch 2016 – 2018 v rámci legislatívnych úprav právnych predpisov ministerstva školstva bolo rozšírené právo nepočujúcich detí a žiakov na výchovu a vzdelávanie primárne v slovenskom posunkovom jazyku. V rámci  bezplatného zabezpečovania učebníc, učebných textov a pracovných zošitov bola ustanovená povinnosť ministerstva školstva zabezpečiť učebnice, učebné texty a pracovné zošity s implementáciou posunkovej reči nepočujúcich. Uvedené sa vzťahuje aj na oblasť predprimárneho vzdelávania t. j. detí vo veku od 2-3rokov veku dieťaťa do 6 roku veku dieťaťa.
	Pokiaľ ide o bilingválne vzdelávanie je ustanovené školským zákonom ako výchova a vzdelávanie, ktorá sa môže uskutočňovať ako bilingválne vzdelávanie v štátnom jazyku a súčasne v cudzom jazyku. Bilingválne vzdelávanie sa uskutočňuje v:
a) bilingválnom programe podľa medzinárodnej dohody uzavretej medzi Slovenskou republikou a iným štátom alebo
b) študijnom odbore bez medzinárodnej dohody s iným štátom, ak škola zabezpečuje výchovu a vzdelávanie v cudzom jazyku najmenej v troch povinných vyučovacích predmetoch.
	Z uvedeného vyplýva, že požiadavku vytvoriť systém ranej starostlivosti pre nepočujúce deti  vo veku 0-6 rokov pri bilingválnom vzdelávaní  nie je možné  v zmysle týchto  dikcií naplniť.
	Zároveň dávame do pozornosti predkladateľa možnosť uvedený zámer realizovať prostredníctvom experimentálneho overovania podľa § 14 ods. 1 písm. f) školského zákona.
Nové opatrenie
12.7.vytvoriť systémové podmienky na podporu vzdelávania detí a žiakov so zrakovým postihnutím
MŠVVaM SR do roku 2026 a následne zabezpečí zriadenie pracovnej skupiny na vypracovanie návrhu systému tvorby, výberu, prepisu, vydávania a sprístupňovania učebníc pre deti a žiakov so zrakovým postihnutím v Slovenskej republike
Merateľný ukazovateľ: zriadená a činná pracovná skupina pre oblasť tvorby a sprístupňovania učebníc pre nevidiace deti a žiakov

MŠVVaM SR do roku 2026 a následne zabezpečí vydanie metodickej príručky prepisu učebníc do prístupných formátov, ktorá bude upravovať najmä systém a kritériá výberu učebníc na prepis, postupy a štandardy ich spracovania, určí subjekty zodpovedné za realizáciu prepisov, kontrolu kvality a spôsob sprístupňovania a distribúcie učebníc používateľom
Merateľný ukazovateľ: metodická príručka k postupu prepisu učebníc do prístupných formátov

MŠVVaM SR  do roku 2026 zabezpečí vydanie minimálne piatich pilotných učebníc v prístupných formátoch pre nevidiace deti a žiakov
Merateľný ukazovateľ: vydaných minimálne 5 pilotných učebníc pre nevidiace deti a žiakov

MŠVVaM SR v spolupráci s MK SR do roku 2026 a následne preskúma a v prípade potreby navrhne úpravu legislatívneho rámca tak, aby MŠVVaM SR alebo ním poverené subjekty mali jednoznačné oprávnenie zabezpečovať vyhotovovanie a sprístupňovanie učebníc a vzdelávacích materiálov v prístupných formátoch pre deti a žiakov so zrakovým postihnutím.
Merateľný ukazovateľ: návrh systému tvorby, prepisu, vydávania a sprístupňovania učebníc pre nevidiace deti a žiakov

Zdravie (čl. 25)
SR poskytuje osobám so zdravotným postihnutím rovnaký rozsah, kvalitu a štandard bezplatnej alebo cenovo dostupnej zdravotnej starostlivosti a programov, ktoré sa poskytujú ostatným osobám, a to aj v oblasti zdravotníckych programov zameraných na sexuálne a reprodukčné zdravie a programov v oblasti verejného zdravia určených pre celú populáciu; ďalej poskytuje zdravotnú starostlivosť, ktorú osoby so zdravotným postihnutím vrátane detí a starších osôb špecificky potrebujú v dôsledku svojho zdravotného postihnutia, a to vrátane včasného zistenia, prípadne intervencie a služieb určených na minimalizáciu alebo prevenciu ďalšieho zdravotného postihnutia.
13.1. implementovať poskytovanie psychosociálneho poradenstva rodičovi a podpory optimálneho vývinu dieťaťa v rámci ústavnej zdravotnej starostlivosti, ak bolo dieťaťu identifikované riziko funkčných obmedzení pri zdravotnom postihnutí/pri predpokladanom vývoji zdravotného postihnutia
MZ SR do roku 2025 v spolupráci s ústavnými zdravotníckymi zariadeniami, najmä Národným ústavom detských chorôb v Bratislave, Detskou fakultnou nemocnicou s poliklinikou Banská Bystrica a Detskou fakultnou nemocnicou Košice na základe alokácie finančných prostriedkov z EU fondov v rámci Partnerskej dohody/Programu Slovensko pilotne vytvorí podmienky na dostupnosť' komplexnej interdisciplinárnej starostlivosti, ak bolo u dieťaťa identifikované riziko funkčných obmedzení pri zdravotnom postihnutí /pri predpokladanom vývoji zdravotného postihnutia, a to najmä v starostlivosti o raný detský vývin, zriadením odborných centier pre uľahčenie prechodu z ústavnej zdravotnej starostlivosti do komunitnej starostlivosti, so zameraním na zdravie, výživu, a vývin dieťaťa s podporou responzívneho rodičovstva a možností vývinovej stimulácie, vrátane adresného odporučenia do starostlivosti v regióne
Merateľný ukazovateľ: počet odborných centier, kde sa poskytuje interdisciplinárna starostlivosť' na uľahčenie prechodu do komunitnej starostlivosti
Odpočet plnenia:
	MZ SR na základe Programu Slovensko a špecifického cieľa ES04.8 pripravilo v roku 2024 zámer NP „Multidisciplinárna pomoc rodičom s dieťaťom s rizikovým alebo neštandardným vývinom v ústavných zdravotníckych zariadeniach”, ktorá by bola najefektívnejším spôsobom zabezpečenia akreditovaného sústavného vzdelávania odborných pracovníkov centier včasnej intervencie a nemocničných duchovných v psychosociálnej prvej pomoci a krízovej intervencii v ústavnom zdravotníckom zariadení a implementácie nového multidisciplinárneho systému poskytovania psychosociálnej prvej pomoci, krízovej intervencie, služby včasnej intervencie a duchovnej starostlivosti rodičovi v rámci ústavnej zdravotnej starostlivosti, ak jeho dieťa bolo narodené predčasne, s nízkou a extrémne nízkou pôrodnou hmotnosťou, ak bolo dieťaťu identifikované riziko vývinu, zriedkavá choroba alebo ťažké zdravotné postihnutie, pri pôrode mŕtveho plodu a pri úmrtí dieťaťa po pôrode prostredníctvom fungovania multidisciplinárneho intervenčného tímu v zložení odborný pracovník - psychológ, sociálny pracovník, liečebný pedagóg, špeciálny pedagóg, ošetrujúci lekár, sestra a nemocničný duchovný, ak si ho rodič vyžiada. 
Sekcia zdravia MZ SR v rámci plánovaného zámeru národného programu dostala v novembri 2024 od sekcie európskych programov a projektov stanovisko, že podpora z ESF+ v programovom období 2021 - 2027 je primárne určená na prechod z ústavnej starostlivosti do starostlivosti na komunitnej úrovni. 
Z uvedeného dôvodu MZ SR ako sprostredkovateľský orgán pre Programu Slovensko nebolo oprávnené realizovať uvedený projekt. Zámer NP je vypracovaný. MZ SR pristúpi k realizácii NP, keď budú dostupné finančné prostriedky.

MZ SR do konca roka 2026 pripraví Národný projekt „Príprava systémového modelu komplexnej starostlivosti o raný detský vývin“, pričom jeho realizácia sa začne v 2. štvrťroku 2027
Merateľný ukazovateľ: vypracovaný a schválený projektový zámer do 31.12.2026 a začatie realizácie projektu v 2. štvrťroku 2027
Aktualizácia úlohy
MZ SR do konca roka 2027 pripraví Národný projekt „Príprava systémového modelu komplexnej starostlivosti o raný detský vývin“, pričom jeho realizácia sa začne v 2. štvrťroku 2028
Merateľný ukazovateľ: vypracovaný a schválený projektový zámer do 31.12.2027 a začatie realizácie projektu v 2. štvrťroku 2028
Odpočet plnenia:
Na základe dohody medzi Platformou rodín detí so zdravotným znevýhodnením a MZ SR došlo k posunutiu termínu plnenia predmetnej úlohy a v znení pôvodného znenia úlohy a vypracovaní zámeru NP ,,Príprava systémového modelu komplexnej starostlivosti o raný detský vývin“, ktorému bude predchádzať tvorba obsahu minimálneho štandardu pre študijný program sústavného vzdelávania „Komplexná starostlivosť o raný detský vývin“ a vypracovanie štandardného postupu pre zabezpečenie medzirezortnej spolupráce odborníkov zdravotnej, sociálnej a školskej oblasti pri poskytovaní starostlivosti dieťaťu s identifikovaným rizikom vývinu po narodení.
13.2. zlepšiť prístup k zubno- lekárskemu ošetreniu v celkovej anestézii pre osoby so zdravotným postihnutím
MZ SR do roku 2024 pripraví návrh novely zákona č. 577/2004 Z. z o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov, v ktorom uvedie zoznam diagnóz, pri ktorých má poistenec nárok na zubno-lekárske ošetrenie v celkovej anestézii, s plne alebo čiastočne uhrádzanými zubno-lekárskymi výkonmi zo zdrojov verejného zdravotného poistenia, a to aj v prípade, ak takýto poistenec neabsolvoval v predchádzajúcom kalendárnom roku preventívnu zubno-lekársku prehliadku - splnené
Merateľný ukazovateľ: predloženie návrhu novely zákona do legislatívneho procesu
Odpočet plnenia:
	Legislatívne opatrenia, ktoré zlepšujú poskytovanie zubno-lekárskej starostlivosti osobám so zdravotným postihnutím v celkovej anestézii a uľahčujú prácu zubným lekárom: Kľúčovým právnym predpisom je Zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti. Konkrétne § 5 tohto zákona upravuje zubno-lekársku starostlivosť v celkovej anestézii alebo sedácii pri vedomí. § 5 Zubno-lekárska starostlivosť v celkovej anestézii: Na základe verejného zdravotného poistenia sa plne uhrádza celková anestézia alebo sedácia pri vedomí a zubno-lekársky výkon sa uhrádza plne alebo čiastočne, ak ho vzhľadom na prejavy ochorenia poistenca nie je možné vykonať inak ako v celkovej anestézii alebo sedácii pri vedomí. Výkon podľa predchádzajúcej vety sa realizuje na základe odporúčania na zubno-lekárske ošetrenie v celkovej anestézii alebo sedácii pri vedomí, ktoré vydá ošetrujúci lekár, aj vtedy, ak poistenec neabsolvoval v predchádzajúcom kalendárnom roku preventívnu prehliadku u zubného lekára podľa prílohy č. 2.
MZ SR v roku 2028 zabezpečí zvýšenie počtu zubných ambulancií poskytujúcich zubné ošetrenia v celkovej anestézii tak, aby ich geografická dostupnosť zodpovedala oprávneným potrebám pacientov vyžadujúcich tento spôsob ošetrenia
Merateľný ukazovateľ: počet nových ambulancií a počet do vybudovaných ambulancií
Aktualizácia úlohy
MZ SR v roku 2030 zabezpečí zvýšenie počtu zubných ambulancií poskytujúcich zubné ošetrenia v celkovej anestézii tak, aby ich geografická dostupnosť zodpovedala oprávneným potrebám pacientov vyžadujúcich tento spôsob ošetrenia
Merateľný ukazovateľ: počet nových ambulancií a počet do vybudovaných ambulancií
Odôvodnenie:
	Univerzitná nemocnica L. Pasteura Košice I. stomatologická klinika poskytuje detskú sanáciu chrupu v celkovej anestézii, vrátane stomatochirurgie a maxilofaciálnej chirurgie. Obsahuje oddelenia pre detskú stomatológiu, stomatochirurgiu s indikáciou na anestéziu. 
	Detská fakultná nemocnica Košice (NÚDCH /DFN 	Košice) - má ambulanciu pediatrickej anestéziológie a intenzívnej medicíny, ktorá spolupracuje s VšZP. Ambulancia zabezpečuje anestéziu detí počas stomatologických aj chirurgických výkonov.
	Národný ústav detských chorôb (NÚDCH). Špecializovane sa venuje ústretovému prístupu k detským pacientom – vrátane výkonov v celkovej anestézii. 
	Fakultná nemocnica s poliklinikou F. D. Roosevelta Banská Bystrica. II. klinika anestéziológie a intenzívnej medicíny ponúka regionálnu a celkovú anestéziu aj pri stomatochirurgických výkonoch – vrátane extrakcií a operácií čeľustnej oblasti unlp.sk. Spolupracuje s maxilofaciálnou chirurgiou – vhodná pre komplexné zubné zákroky s anamnézou na anestéziu.

Identifikácia zdravotného výkonu zubného ošetrenia v celkovej anestézii:
5g10c Sanácia chrupu v celkovej anestézii - kategorizovaný pre deti aj dospelých, v nemocniciach kategórie III a vyšších:
· Nemocnica Bory, a.s. 
· Nemocnica AGEL Košice-Šaca, a.s. 
· Fakultná nemocnica Nitra 
· Fakultná nemocnica s poliklinikou Nové Zámky
· Fakultná nemocnica s poliklinikou J. A. Reimana Prešov 
· Fakultná nemocnica Trenčín 
· Fakultná nemocnica Trnava
· Fakultná nemocnica s poliklinikou Žilina
· Univerzitná nemocnica Martin
· Fakultná nemocnica s poliklinikou F.D.Roosevelta Banská Bystrica – povinná len pre dospelých
· Univerzitná nemocnica L. Pasteura Košice – povinná len pre dospelých
· Univerzitná nemocnica Bratislava

Z údajov za rok 2024 vyplýva, že sanácia chrupu v celkovej anestézii bola v nemocniciach zabezpečovaná pre detských aj dospelých pacientov vo významnom rozsahu, spolu v 391 vykázaných výkonoch. Z toho 253 výkonov pripadlo na deti a 138 na dospelých, pričom výkony boli realizované vo viacerých zdravotníckych zariadeniach na území Slovenskej republiky.
MZ SR v roku 2025 pripraví na rokovanie Rady vlády SR pre osoby so zdravotným postihnutím informáciu o vytvorení nových zubných ambulancií poskytujúcich zubné ošetrenia v celkovej anestézii pre osoby so zdravotným postihnutím
Merateľný ukazovateľ: informácia o vytvorení nových zubných ambulancií poskytujúcich zubné ošetrenia v celkovej anestézii pre osoby so zdravotným postihnutím
Aktualizácia úlohy
MZ SR v roku 2030 pripraví na rokovanie Rady vlády SR pre osoby so zdravotným postihnutím informáciu o vytvorení nových zubných ambulancií poskytujúcich zubné ošetrenia v celkovej anestézii pre osoby so zdravotným postihnutím
Merateľný ukazovateľ: informácia o vytvorení nových zubných ambulancií poskytujúcich zubné ošetrenia v celkovej anestézii pre osoby so zdravotným postihnutím
Odpočet plnenia:
Na základe dohody medzi Komisárkou pre osoby so zdravotným postihnutím, Platformou rodín detí so zdravotným znevýhodnením a MZ SR došlo k  posunutiu termínu plnenia predmetnej úlohy z roku 2025 na rok 2030.
MZ SR do konca roky 2026 v spolupráci s Komorou zubných lekárov pripraví Klinický štandard poskytovania zubno-lekárskej starostlivosti pre deti/osoby s ŤZP a ťažko ošetriteľných pacientov, ktorý bude popisovať primárnu, sekundárnu, terciárnu zubno-lekársku starostlivosť a vzdelávanie stomatológov
Merateľný ukazovateľ: zverejnený a uvedený do praxe Klinický štandard poskytovania zubno-lekárskej starostlivosti pre deti/osoby s ŤZP a ťažko ošetriteľných pacientov
Aktualizácia úlohy 
MZ SR do konca roka 2027 v spolupráci s Komorou zubných lekárov pripraví Klinický štandard poskytovania zubno-lekárskej starostlivosti pre deti/osoby s ŤZP a ťažko ošetriteľných pacientov, ktorý bude popisovať primárnu, sekundárnu, terciárnu zubno-lekársku starostlivosť a vzdelávanie stomatológov
Merateľný ukazovateľ: zverejnený a uvedený do praxe Klinický štandard poskytovania zubno-lekárskej starostlivosti pre deti/osoby s ŤZP a ťažko ošetriteľných pacientov
Odpočet plnenia:
Vypracovanie klinického štandardu poskytovania zubno-lekárskej starostlivosti pre deti a osoby so zdravotným postihnutím, ako aj pre pacientov, ktorých nie je možné štandardným spôsobom ošetriť, považujeme z odborného hľadiska za žiaduce a potrebné. Takýto dokument by mohol prispieť k zjednoteniu diagnostických, indikačných a terapeutických postupov, jasnejšiemu nastaveniu jednotlivých úrovní starostlivosti a k zabezpečeniu kontinuity medzi ambulantnou, špecializovanou a ústavnou zdravotnou starostlivosťou. 
Štandard by nemal byť zameraný iba na prevenciu alebo na samotné ošetrenie v celkovej anestézii. 

Mal by komplexne definovať najmä:
•	možnosti ošetrenia pacienta v bežnej zubnej ambulancii a podmienky jeho odoslania 
na špecializované pracovisko,
•	nefarmakologické postupy, prípadne možnosti sedácie pri vedomí a celkovej anestézie,
•	indikácie, kontraindikácie a bezpečnostné podmienky jednotlivých spôsobov ošetrenia,
•	zásady sanácie mliečneho aj trvalého chrupu so snahou o zachovanie zubov vždy, keď je to medicínsky odôvodnené a realizovateľné,
•	individuálne posúdenie celkového zdravotného stavu, rozsahu potrebnej liečby, rizikovosti anestézie a možností následnej starostlivosti,
•	kompetencie a spoluprácu zubného lekára, detského zubného lekára, anestéziológa, pediatra, prípadne ďalších odborníkov,
•	následnú preventívnu starostlivosť a systém pravidelných kontrol,
•	požiadavky na vzdelávanie zubných lekárov a ďalších členov zdravotníckeho tímu.
Na základe dohody medzi Platformou rodín detí so zdravotným znevýhodnením a MZ SR došlo k  posunutiu termínu plnenia predmetnej úlohy.
MZ SR do konca roka 2027 vytvorí a schváli kódy pre výkony v rámci zubno-lekárskej starostlivosti pri ošetrení ťažko ošetriteľných pacientov so zdravotným postihnutím
Merateľný ukazovateľ: zverejnené a uvedené do praxe nové výkony
Odpočet plnenia:
Úloha je v procese plnenia. Predpokladáme dodržanie stanoveného termínu úlohy – do 31.12.2027. Ministerstvo zdravotníctva SR pripravuje nový zoznam výkonov v súlade s Programovým vyhlásením vlády SR. Plnenie jednotlivých opatrení vrátane schvaľovania nových zoznamov výkonov pre jednotlivé odbornosti kvartálne odpočtujeme nielen vedeniu, ale aj Úradu vlády SR. MZ SR v spolupráci s Asociáciou zdravotných poisťovní SR spustili 1. júla 2025 pilotnú prevádzku nového zoznamu zdravotných výkonov, aktuálne od 1.1.2026 prebieha analytická fáza získaných údajov a výpočet váh zdravotných výkonov. Návrh zoznamu zdravotných výkonov dopĺňame  po ukončení „Pilotu“ o zistenia zo strany odborných pracovných skupín a lekárov. Zoznam každej pilotujúcej odbornosti prechádza po „Pilote“ prehodnotením. Cieľom je zapracovať do zoznamu zistenia z pilotnej prevádzky predtým ako bude schválený zoznam preklopený do ostrej prevádzky.
MZ SR v spolupráci s Asociáciou zdravotných poisťovní SR spúšťa 1. apríla 2026 pilotnú prevádzku nového zoznamu zdravotných výkonov pre ďalšiu skupinu odborností. Rezort zdravotníctva priebežne aktualizuje informácie týkajúce sa nových zoznamov výkonov na svojom webovom sídle. Ďalšie zoznamy výkonov vrátane zdravotných výkonov v ambulancii zubného lekárstva sú v príprave alebo v schvaľovacom procese. Nový zoznam je priebežne dopĺňaný o ďalšie špecializačné odbory.
MZ SR postupne pripravuje nové zoznamy zdravotných výkonov pre jednotlivé špecializačné odbory (schválený nový zoznam zdravotných výkonov). 
MZ SR vydáva Štandardné preventívne, diagnostické a terapeutické postupy na základe podnetu hl. odborníka a odbornej obce, pričom zastáva úlohu administrátora celého procesu. Podľa vyjadrenia hl. odborníčky pre zubné lekárstvo je vypracovanie Štandardných preventívnych, diagnostických a terapeutických postupov žiadúce. Je potrebné, aby bol nový Štandardný preventívny, diagnostický a terapeutický postup vypracovaný a aby ho pani hl. odborníčka aj v spolupráci s ďalšími relevantnými subjektami pripravila. Následne môže byť predložený na Komisiu pre Štandardné preventívne, diagnostické a terapeutické postupy na schválenie.
13.3. podpora včasnej prevencie vývinových funkčných porúch u detí pri poskytovaní všeobecnej zdravotnej starostlivosti
MZ SR v spolupráci s hlavným odborníkom pre všeobecnú starostlivosť' o deti a dorast a Slovenskou spoločnosťou primárnej pediatrickej starostlivosti do roku 2024 podporí vo všeobecnej ambulantnej starostlivosti o deti a dorast elektronické vypĺňanie skríningov Tekos a M-CHAT a monitorovacej a skríningovej metódy S-PMV podľa Štandardu vyšetrení psychomotorického vývinu detí pri 2.-11. preventívnej prehliadke v primárnej starostlivosti na základe alokácie finančných prostriedkov čerpaných z EU fondov v rámci Partnerskej dohody/Programu Slovensko, vrátane získavania a štatistického vyhodnocovania dát k prevencii vývinových funkčných porúch u detí – úloha vypustená
Merateľný ukazovateľ: počet podporených ambulancií a počet štatistických analýz
Odpočet plnenia:
	MZ SR navrhuje zrušenie a vypustenie predmetnej úlohy, na základe nižšie uvedených skutočností považujeme predmetnú úlohu za neopodstatnenú a nadbytočnú. 
	V rámci rozsahu preventívnych prehliadok podľa prílohy č. 2 zákona č. 577/2004 Z. z. je už v súčasnosti zahrnuté aj vyšetrenie psychomotorického vývinu, a preto v tomto smere nevidíme potrebu legislatívnej zmeny.
	Na základe Programu spolupráce UNICEF a MZ SR „Posilnenie a rozšírenie starostlivosti o raný detský vývin na Slovensku, vrátane detí odídencov z Ukrajiny“ sa realizoval od apríla 2023 do septembra 2024, s univerzitami a viacerými štátnymi, neštátnymi a neziskovými organizáciami zaoberajúcimi sa a poskytujúcimi ranú starostlivosť a včasné intervencie. Na tejto spolupráci sa začala štandardizácia a v priebehu projektu sa rozšírila na ďalších poskytovateľov starostlivosti o raný detský vývin. Výsledkami Programu sú aktivity (vybrané WHO: ICF kódy pre raný vek; webový portál ICF.SK s vyhľadávačom kódov WHO:ICF; oficiálne preklady základných materiálov WHO k tejto problematike; podklady k rámcovému materiálu Komplexná starostlivosť o raný detský vývin; doplnená funkcionalita webu Zdravie dieťaťa s prvými videami k vybraným položkám dotazníkov S-PMV).
	Počas Programu v rámci univerzálneho preventívneho programu pre všeobecnú ambulantnú zdravotnú starostlivosť „Zdravie dieťaťa” v tejto súvislosti vznikli:
· ukrajinská verzia elektronických skríningov S-PMV a M-CHAT, zverejnené na webovom portáli;
· otázky skríningu S-PMV krátkymi videami na zvýšenie názornosti a porozumenia rodičmi v oboch jazykových verziách; 
· odosielanie skríningových dotazníkov vyplnených rodičmi v ukrajinskom jazyku na emailové adresy pediatrov zabezpečené v oboch jazykoch; 
· príručka v ukrajinskom jazyku pre administráciu skríningových metód zverejnenú v rámci štandardného postupu MZ SR „Štandard vyšetrení psychomotorického vývinu detí pri 2.-11. preventívnej prehliadke v primárnej starostlivosti – 1. revízia” na stránke MZ SR;
· možnosť písať otázky rodičov a dostať odpoveď aj v ukrajinskom jazyku cez kontaktný formulár pre prípad akýchkoľvek nejasností pri používaní webového portálu Zdravie dieťaťa;
· databáza na získavanie disagregovaných dát. v rámci webového portálu Zdravie dieťaťa.
	V marci 2024 vzniklo „Virtuálne centrum zdravie dieťaťa MKF“, ktoré zahŕňa prehľad MKF kódov so zameraním na telesné funkcie, stavba tela, aktivity a účasť a faktory životného prostredia.
	V Databáze vybraných vývinových ukazovateľov FOND Prof. K. Matulay n. f. je doteraz uložených 283 657 rodičovských dotazníkov. Podľa Štatistického úradu Slovenskej republiky sa v r. 2023 narodilo v SR 48 627 živých detí. Rodičovské dotazníky S-PMV v tom roku vyplnilo pre deti vo veku do 1 mes. 6 718 rodičov, z čoho vychádza odhad reprezentatívnosti údajov v Databáze: 13,8%. Spolupracuje pri elektronickej verzii už 36% pediatrov vzhľadom k všetkým PZSVAS pre deti a dorast.
MZ SR do roku 2027 pripraví akčný plán a opatrenia na podporu komplexného preventívneho a diagnostického procesu pri neurovývinových poruchách u detí a dospelých, vrátane podpory multidisciplinárnej spolupráce
Merateľný ukazovateľ: spracovaný akčný plán
Aktualizácia úlohy:
MZ SR do roku 2030 pripraví akčný plán a opatrenia na podporu komplexného preventívneho a diagnostického procesu pri neurovývinových poruchách u detí a dospelých, vrátane podpory multidisciplinárnej spolupráce
Merateľný ukazovateľ: spracovaný akčný plán
Odpočet plnenia:
Úloha bola v hodnotenom období plnená prostredníctvom viacerých opatrení zameraných na posilnenie odborných kapacít, vzdelávanie zdravotníckych a nezdravotníckych pracovníkov a rozvoj dostupnosti služieb pre osoby s neurovývinovými poruchami.
Pri posudzovaní plnenia úlohy je zároveň potrebné zohľadniť, že jej pôvodné znenie neobsahuje dostatočne presné východiskové a cieľové hodnoty, na základe ktorých by bolo možné objektívne konštatovať jej nesplnenie. Pojem „systematické naplnenie siete odborníkov“ nie je kvantifikovaný a nie je jednoznačne určené, aký počet odborníkov, aké regionálne rozloženie alebo aká dostupná kapacita predstavujú splnenie úlohy.
Rovnako ukazovateľ čakacej doby pri diagnostike a terapii neurovývinových porúch neobsahuje referenčnú hodnotu ani cieľový stav, voči ktorému by bolo možné objektívne vyhodnotiť splnenie úlohy. Bez jednotne stanovenej metodiky vykazovania čakacích dôb zároveň nie je možné zabezpečiť porovnateľnosť údajov medzi jednotlivými poskytovateľmi a regiónmi.
Absenciu konkrétneho údaja v odpočte preto nemožno automaticky považovať za dôkaz nesplnenia úlohy, ak povinnosť vykazovať takýto údaj nebola v pôvodnom znení úlohy jednoznačne stanovená.
MZ SR zároveň realizovalo konkrétne opatrenia smerujúce k posilneniu odborných kapacít a vzdelávaniu zdravotníckych a nezdravotníckych pracovníkov. Tieto aktivity predstavujú relevantné kroky smerujúce k napĺňaniu účelu úlohy.
V prípade zámeru sledovať v budúcnosti aj výsledkové ukazovatele, napríklad čakacie lehoty alebo regionálnu dostupnosť, je potrebné tieto ukazovatele najskôr jednoznačne metodicky a kvantitatívne definovať vrátane východiskovej hodnoty, cieľovej hodnoty, termínu dosiahnutia a spôsobu vykazovania.
	Na základe dohody medzi Platformou rodín detí so zdravotným znevýhodnením a MZ SR došlo k  posunutiu termínu plnenia predmetnej úlohy z roku 2027 na rok 2030.

13.4	priebežne aj naďalej pri rokovaniach Kategorizačnej komisie pre zdravotnícke pomôcky a Kategorizačnej komisie pre špeciálne zdravotnícke materiály vyhodnocovať finančnú dostupnosť kategorizovaných zdravotníckych pomôcok, zariadení a podporných technológií v rámci kompetencií, ktoré v tomto smere MZ SR má ako orgán spravujúci kategorizačný proces
MZ SR bude raz ročne organizovať spoločné konzultačné stretnutie predstaviteľov MZ SR, zdravotných poisťovní, distribútorov a predstaviteľov organizácií osôb so zdravotným postihnutím a pacientskych organizácií s cieľom definovať zdroje aktuálnych problémov a možnosti ich riešenia
Merateľný ukazovateľ: zaraďovanie problematiky doplatkov u pomôcok pre najviac zdravotne postihnuté osoby do rokovaní jednotlivých kategorizačných komisií
Odpočet plnenia:
	Aktuálne prebieha proces vyhodnocovania pripomienok, ktoré boli vznesené počas medzirezortného pripomienkového konania. Na pôde Ministerstva zdravotníctva v súčasnosti prebiehajú pracovné stretnutia s celým sektorom a rozporové konania ohľadom pripravovanej novely zákona 363/2011 Z.z. o liekoch a zdravotníckych pomôckach a o zmene a doplnení niektorých zákonov.
MZ SR bude na požiadanie pacientskych organizácií alebo organizácií zastupujúcich osoby so zdravotným postihnutím raz ročne organizovať spoločné konzultačné stretnutie predstaviteľov MZ SR, zdravotných poisťovní, distribútorov a predstaviteľov organizácií osôb so zdravotným postihnutím a pacientskych organizácií s cieľom analyzovať návrhy zástupcov pacientov na reálne riešenia aktuálnych problémov úhradovej politiky
Merateľný ukazovateľ: počet spoločných konzultačných stretnutí a ich výsledok
Odpočet plnenia:
	Aktuálne prebieha proces vyhodnocovania pripomienok, ktoré boli vznesené počas medzirezortného pripomienkového konania. Na pôde Ministerstva zdravotníctva v súčasnosti prebiehajú pracovné stretnutia s celým sektorom a rozporové konania ohľadom pripravovanej novely zákona 363/2011 Z.z. o liekoch a zdravotníckych pomôckach a o zmene a doplnení niektorých zákonov.
13.5. zabezpečiť podporu zdravotníckym pracovníkom pri manažmente pacientov so zdravotným postihnutím. MZ SR zabezpečí zdravotníckym pracovníkom podporu (informačnú, vzdelávaciu) na zlepšenie ich zručností v oblasti komunikácie s osobami so zdravotným postihnutím a ich rodinnými príslušníkmi s ohľadom na ich špecifické potreby
MZ SR do roku 2030 v spolupráci s reprezentatívnymi organizáciami zastupujúcimi osoby so zdravotným postihnutím zapracuje do minimálnych štandardov špecializačného štúdia v rámci komplexnej inovácie minimálnych štandardov pre jednotlivé zdravotnícke povolania tému: Komunikácia s osobami so zdravotným postihnutím pri poskytovaní zdravotnej starostlivosti s ohľadom na ich špecifické potreby v komunikácii
Merateľný ukazovateľ: inovované minimálne štandardy pre zdravotnícke povolania lekár, zubný lekár, sestra, pôrodná asistentka, zdravotnícky záchranár, praktická sestra - asistent, logopéd, psychológ, liečebný pedagóg a fyzioterapeut
Odpočet plnenia:
	MZ SR na svojej webovej stránke zverejňuje minimálne štandardy ďalšieho vzdelávania zdravotníckych pracovníkov uverejnené podľa § 40 ods. 2 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov. Minimálne štandardy pre všetky zdravotnícke povolania sú od roku 2024 v procese inovácie; do roku 2026 boli v rámci inovácie do príslušných minimálnych štandardov pre zdravotnícke povolanie lekár, zubný lekár a fyzioterapeut zapracované špecifické témy a nácvik techník komunikácie, ktoré obsahujú aj problematiku asertívneho zvládania konfliktov a náročných komunikačných partnerov, vrátane osôb so zdravotným postihnutím, s ohľadom na ich špecifické potreby v komunikácii. Súbežne sú v procese inovácie aj ostatné minimálne štandardy pre uvedené zdravotnícke povolania ako aj pre ďalšie vybrané zdravotnícke povolania. Do roku 2030 je predpoklad zapracovania uvedených tém do minimálnych štandardov pre vybrané zdravotnícke povolania, ktoré sa uvádzajú v merateľnom ukazovatele k Úlohe č. 8.5.
Minimálne štandardy v časti C s názvom „Nácvik techník komunikácie“ určujú iba oblasti /okruhy/témy danej problematiky a MZ SR ich bližšie nešpecifikovalo. Témy si rozpracovávajú odborníci z jednotlivých  vzdelávacích ustanovizní, ktoré vzdelávajú zdravotníckych pracovníkov. Pokiaľ navrhnutá formulácia uvedená v minimálnych štandardoch nie je vyhovujúca, MZ SR bude súčinné predmetné témy v minimálnych štandardoch po konzultácii s reprezentatívnymi organizáciami osôb so ZP upraviť. 
MZ SR medzičasom uvedenú oblasť zameranú na zlepšenie zručností zdravotníckych pracovníkov v oblasti komunikácie s osobami so zdravotným postihnutím a ich rodinnými príslušníkmi s ohľadom na ich špecifické potreby, doplnilo do ďalších inovovaných minimálnych štandardov pre zdravotnícke povolanie farmaceut, sestra a pôrodná asistentka. MZ SR pokračuje v inovácii ďalších minimálnych štandardov pre ostatné zdravotnícke povolania vrátane doplnenia predmetnej témy zameranej na zlepšenie komunikačných zručností v komunikácie s osobami so zdravotným postihnutím a ich rodinnými príslušníkmi s ohľadom na ich špecifické potreby.
13.6. participovať na podujatiach a konferenciách umožňujúcich podporu zvyšovania informovanosti o zriedkavých chorobách medzi odbornou a laickou verejnosťou a organizovať podujatia a konferencie umožňujúce zvyšovanie informovanosti o zriedkavých chorobách
MZ SR bude každoročne  podporovať zvyšovanie informovanosti o zriedkavých chorobách medzi odbornou a laickou verejnosťou (vrátane pacientov). Vytvárať podporné stratégie pre pacientov so zriedkavými chorobami v rámci stratégie pacientov so zdravotným postihnutím. Podporovať expertízu a  medzinárodnú spoluprácu v oblasti zriedkavých chorôb - zapojenie slovenských pracovísk zapojených v Európskych referenčných sieťach, ako aj iných pracovísk, ktoré sa venujú pacientom so zriedkavými chorobami (Národný zoznam pracovísk pre zriedkavé choroby v SR). Vytvárať prostredie, ktoré umožňuje transparentný prístup k inovatívnym a moderným liečebným možnostiam, ktoré odpovedajú súčasnému vedeckému poznaniu
Merateľný ukazovateľ: participácia na medzinárodnom dni zriedkavých chorôb, organizovanie konferencie o zriedkavých chorobách, organizovanie workshopov pre pracoviská zapojené v ERN
Odpočet plnenia:
	MZ SR participovalo na 14. slovenskej konferencii o zriedkavých chorobách, na ktorej sa zúčastnili odborníci v rámci mnohých medicínskych špecializácií a nadviazali sa viaceré pracovné diskusie.
	MZ SR sa spolu s pridruženými organizáciami zúčastňuje na európskych projektoch v problematike Európskych referenčných sietí, čo umožní konzultácie diagnóz pacientov so zriedkavými chorobami s odborníkmi v EÚ a tým skvalitnenie a zefektívnenie pomoci týmto pacientom. MZ SR aktuálne pracuje na rozšírení zoznamu pracovísk zapojených v ERN.Správa o plnení aktivít Akčného plánu starostlivosti o pacientov so zriedkavými chorobami za rok 2024 bola predložená na rokovanie vlády dňa 29.5. 2025. Hodnotiaca správa za rok 2025 je aktuálne v príprave a bude predložená na rokovanie vlády najneskôr 31.5. 2026. Expertízne pracoviská zapojené v ERN využívajú konzultačný systém CPMS, ako vzdelávacie webináre a ďalšie aktivity, ktoré prebiehajú v jednotlivých Európskych referenčných sieťach.
MZ SR do konca 4. kvartálu 2024 zabezpečí v spolupráci s poisťovňami dostupnosť genetických a biochemických vyšetrení, zníži administratívnu záťaž spojenú s obmedzeniami schvaľovania týchto vyšetrení zdravotnými poisťovňami; dynamická úprava katalógov výkonov genetických a biochemických vyšetrení v diagnostických laboratóriách molekulovej genetiky a klinickej biochémie (prinajmenšom v centrách expertízy pre zriedkavé choroby) a následne dostupnosť liekov na zriedkavé choroby (schvaľovanie liečby bez potreby doplatkov od pacientov so zdravotným postihnutím; umožnenie vstupu nových liekov na zriedkavé choroby na slovenský trh)
Merateľný ukazovateľ: konferencia so zástupcami poisťovní a odborných spoločností lekárskej genetiky a klinickej biochémie s programom:
zabezpečenie genetických vyšetrení v Slovenskej republike, ich rozsahu a financovania
zabezpečenie biochemických vyšetrení pre oblasť dedičných metabolických chorôb, ich rozsahu a financovania
Odpočet plnenia:
	MZ SR v roku 2024 realizovalo prípravnú fázu pre riešenie predmetnej problematiky.
Okrem iného:
Komisia pre zriedkavé choroby MZ SR ako poradný orgán ministra momentálne pracuje na týchto problematikách:
· aktívne sledovanie pripravovanej legislatívy a reakcia na možné dopady na pacientov so zriedkavými chorobami,
· plnenie úloh z Akčného plánu starostlivosti o pacientov o zriedkavými chorobami,
· podpora pracovísk zapojených v Európskych referenčných sieťach (ERN) pomocou zapojenia v projektoch EÚ JARDIN- zameraný na podporu pracovísk a ERDERA - zameraný na výskum v oblasti zriedkavých chorôb (zapojené je MZ SR spolu s NÚDCH pridružený partner).
MZ SR bude od roku 2027 v spolupráci s MŠVVM SR podporovať vedecké inštitúcie pri identifikácii genetických faktorov v etiológii zriedkavých chorôb a v skúmaní genotypovo-fenotypových korelácií (poskytovanie vedeckých grantov, podpora zahraničných výskumných stáží)
Merateľný ukazovateľ: počet grantových výziev v oblasti zriedkavých chorôb, resp. genotypovo - fenotypových korelácií a počet podporených výskumných projektov v oblasti zriedkavých chorôb
Odpočet plnenia:
	MZ SR má za to, že MŠVVM SR má vo svojej gescii: financovanie vedeckého výskumu, správu grantových schém a rozvoj vedeckej infraštruktúry.
	Formy podpory: výskumné granty (napr. VEGA, KEGA, APVV). Financovanie projektov zameraných na genetiku a medicínsky výskum. Podpora mladých vedcov a výskumných stáží v zahraničí. 
· Ďalej Slovenská akadémia vied (SAV). Zodpovednosť: základný a aplikovaný výskum v oblasti genetiky, molekulárnej biológie a medicíny. Formy podpory: Výskumné programy v ústavoch SAV (napr. Ústav molekulárnej biológie, Ústav experimentálnej genetiky). Medzinárodná spolupráca a mobility vedcov. Prístup k špičkovému výskumnému vybaveniu.
· Európske a medzinárodné grantové agentúry. Zodpovednosť: poskytovanie finančnej podpory na medzinárodné výskumné projekty. Príklady: Horizon Europe.  ERA-NET E-Rare. Marie Skłodowska-Curie Actions (MSCA). Európska referenčná sieť pre zriedkavé choroby (ERN).
· Neziskové organizácie a pacientské združenia. Zodpovednosť: advokačná činnosť, fundraising, prepojenie pacientov a výskumu. Príklady: Aliancia zriedkavých chorôb Slovenska. Liga proti rakovine (v prípade genetických onkologických syndrómov). Podpora cez granty či spolupráce s výskumnými centrami.
MZ SR od roku 2028 zabezpečí v spolupráci s NCZI vytváranie registrov pacientov so zriedkavými chorobami s možnosťou prepojenia sa na európske registre, vytvorenia možnosti vstupovať do registrov vopred určenými odborníkmi v uvedenej oblasti
Merateľný ukazovateľ: počet existujúcich registrov v oblasti zriedkavých chorôb, počet registrov, ktoré zdieľajú dáta s ERN
Odpočet plnenia:
MZ SR pracuje na spolupráci s NCZI s cieľom vytvárania registrov pacientov so zriedkavými chorobami s možnosťou prepojenia sa na európske registre, vytvorenia možnosti vstupovať do registrov vopred určenými odborníkmi v uvedenej oblasti.
MZ SR bude od roku 2025 vytvárať administratívne pracovné miesta centier expertízy pre zriedkavé choroby, odbremenenie odborníkov od administratívnej záťaže a vytváranie časového priestoru pre pacientov – úloha vypustená
Merateľný ukazovateľ: počet administratívnych pracovných miest podporených MZ SR
Odpočet plnenia:
	MZ SR  s úlohou  nesúhlasí a žiada o jej vypustenie. Má za to, že zdravotnícke zariadenia realizujú opatrenia pre zriaďovanie administratívnych pozícií v rámci interných personálnych kapacít. Zabezpečenie, aby odborníci (napr. lekári, genetikovia, klinickí pracovníci) neboli zaťažení administratívnymi úlohami – tieto úlohy majú plniť koordinátori, asistenti či case manažéri a zároveň vytvárajú v rámci interdisciplinárnych tímov ich jasné rozdelenie úloh.
MZ SR v roku 2025 v spolupráci so vzdelávacími ustanovizňami zapracuje do vzdelávacieho procesu pre jednotlivé zdravotnícke povolania témy: Ľudské práva, zachovanie dôstojnosti a nezávislosti; Komunikácia s osobami so zdravotným postihnutím pri poskytovaní zdravotnej starostlivosti s ohľadom na ich špecifické potreby v komunikácii pri získavaní informovaného súhlasu, Komunikácia so zástupcami dieťaťa so zdravotným postihnutím pri poskytovaní zdravotnej starostlivosti bez diskriminácie na základe zdravotného znevýhodnenia
Merateľný ukazovateľ: inovované minimálne štandardy pre vybrané zdravotnícke povolania
Odpočet plnenia:
	Minimálne štandardy pre všetky zdravotnícke povolania sú od roku 2024 v procese inovácie; do roku 2026 boli v rámci inovácie do príslušných minimálnych štandardov pre zdravotnícke povolanie lekár, zubný lekár a fyzioterapeut zapracované špecifické témy a nácvik techník komunikácie, ktoré obsahujú aj problematiku asertívneho zvládania konfliktov a náročných komunikačných partnerov, vrátane osôb so zdravotným znevýhodnením, s ohľadom na ich špecifické potreby v komunikácii. Súbežne sú v procese inovácie aj ostatné minimálne štandardy pre uvedené zdravotnícke povolania ako aj pre ďalšie vybrané zdravotnícke povolania. Do roku 2030 je predpoklad zapracovania uvedených tém do minimálnych štandardov pre vybrané zdravotnícke povolania, ktoré sa uvádzajú v merateľnom ukazovatele k Úlohe č. 8.5.
13.7. podpora poskytovania perinatálnej zdravotnej starostlivosti
MZ SR bude priebežne poskytovať osobám so zdravotným postihnutím rovnaký rozsah, kvalitu a štandard bezplatnej alebo cenovo dostupnej zdravotnej starostlivosti, ktoré sa poskytujú ostatným osobám, a to aj v oblasti sexuálneho a reprodukčného zdravia a v oblasti verejného zdravia určených pre celú populáciu
Merateľný ukazovateľ: systematické preverovanie a hodnotenie dodržiavania štandardného postupu (Štandardný postup na výkon prevencie: Starostlivosť o matku a novorodenca podľa zásad Baby-friendly Hospital Initiative (BFHI) – podpora vzťahovej väzby a laktácie) v oblasti gynekológie a pôrodníctva pri dodržiavaní zásad Baby-friendly Hospital Initiative (BFHI)
Odpočet plnenia:
	MZ SR podporuje perinatálnu zdravotnú starostlivosť poskytovanú ústavnými zdravotnými zariadeniami v rámci Národného projektu „Podpora vzdelávania zdravotníckych pracovníkov v podpore dojčenia a vzťahovej väzby a vykonávanie klinických auditov v oblasti Baby friendly hospital Initiative“ (ďalej len ,,NP BFHI“) s kódom ITMS21+: 401405A036. NP BFHI je zárukou podpory najefektívnejšieho spôsobu poskytovania podpory matke a otcovi dieťaťa v rámci tehotenstva, pôrodného a popôrodného obdobia. Monitorovacia správa NP BFHI za obdobie od 01.01.2025 k 31.12.2025 uvádza nasledovné: Výzva na predloženie žiadosti o poskytnutí nenávratného finančného príspevku s kódom PSK-MZ-003-2024-NP-ESF+ bola zverejnená dňa 05.06.2024. Aktualizácia výzvy bola zverejnená dňa 09.07.2024 na webovej stránke. Rozhodnutie o schválení žiadosti o poskytnutie nenávratného finančného príspevku s kódom  NFP401405A036 bolo vydané dňa 23.09.2024. Prijímateľ prostredníctvom ITMS2021+ zaevidoval „Hlásenie o začiatku realizácie projektu“ dňa 06.11.2024 v súlade s ustanoveniami čl. 6, bodom 2 Prílohy č. 1 rozhodnutia o schválení žiadosti o poskytnutí nenávratného finančného príspevku. Projekt začal realizáciou nepriamych aktivít projektu, prípravných prác v rámci podaktivity č. 1 a realizáciou podaktivity č. 2. 
Podaktivita č. 1 – Akreditovaný študijný program ďalšieho vzdelávania. V sledovanom období prebiehala príprava vyzvania pre užívateľov, ktoré bolo poskytovateľom nenávratného finančného príspevku schválené vydaním súhlasného stanoviska dňa 05.11.2024. Dňa 28.05.2025 MZ SR ako SO pre Program Slovensko dočasne pozastavilo poskytovanie pomoci z dôvodu nevyhnutnej aktualizácie znenia schémy minimálnej pomoci v rámci výzvy PSK-MZ-003-2024-NP-ESF+ Podpora sústavného vzdelávania zdravotníckych pracovníkov v podpore dojčenia a vzťahovej väzby a vykonávanie klinických auditov v oblasti Baby friendly hospital initiative (BFHI). Ku koncu sledovaného obdobia nedošlo ku schváleniu predmetnej aktualizácie, z toho dôvodu nebolo možné uzavrieť zmluvy o poskytnutí finančných prostriedkov z príspevku s úspešnými užívateľmi. Hodnoty merateľných ukazovateľov: ku koncu sledovaného obdobia je merateľný ukazovateľ výsledku „Počet účastníkov, ktorí úspešne ukončili intervenciu“ a merateľný ukazovateľ výstupu „Celkový počet účastníkov“ naplnený na 0 % (0  z plánovanej hodnoty 600) nakoľko nedošlo v sledovanom období k realizácii akreditovaného vzdelávania. Prijímateľ nepredkladá údaje o účastníkoch projektu nakoľko nedošlo z časového hľadiska k zosúladeniu administratívno-technických procesov medzi MZ SR a poskytovateľmi ústavnej zdravotnej starostlivosti, nedošlo ani k realizácii úhrad za vzdelávanie prihlásených zamestnancov z projektu. Nemocnice úhradu vykonali z vlastných zdrojov a vzdelávanie sa od 10/2025 realizovalo v 3 kurzoch. Celkový počet účastníkov vzdelávania je do 100 zdravotníckych pracovníkov (väčšina na výzvu MZ SR).  
Podaktivita č. 2 – Výkon klinických auditov - V roku 2025 bolo vykonaných 8 klinických auditov podľa: Záznamy o klinických auditoch vykonaných podľa poverení č. 1/2025, 2/2025, 3/2025, 4/2025, 5/2025, 6/2025 a 7/2025 s uvedením výsledku klinického auditu  boli zaslané nemocniciam na oboznámenie sa so Záznamom o klinickom audite a prípadné námietky. Celkovo bolo za rok 2025  zrealizovaných 7 klinických auditov, ku ktorým boli vyhotovené záznamy o klinickom audite. Klinický audit podľa poverenia ministra č. 8/2025 je v odborno-administratívnom procese spracovania. Klinické audity podľa poverení ministra č. 4/2025 a 5/2025 (ako aj  1/2024, 2/2024 a 3/2024) boli v roku 2025 v zmysle § 9b ods. 14 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov ukončené na základe zápisnice o prerokovaní záznamu o klinickom audite. Hodnota merateľného ukazovateľa: ku koncu sledovaného obdobia je merateľný ukazovateľ výstupu „Počet klinických auditov o dodržiavaní Štandardného postupu BFHI v praxi“ naplnený na 16,7 % ( 10 auditov z plánovanej hodnoty 60).
13.8. podpora poskytovania zdravotnej starostlivosti dieťaťu prepustenému po pôrode do domáceho prostredia
MZ SR v rokoch 2024 – 2025 zabezpečí dostupnosť zdravotnej starostlivosti dieťaťu, vrátane dieťaťa so zdravotným postihnutím, prepustenému do domáceho prostredia po pôrode, uhrádzanej na základe verejného zdravotného poistenia
Merateľný ukazovateľ: návrh úpravy právnych predpisov na zabezpečenie plne uhrádzanej zdravotnej starostlivosti poskytovanej dieťaťu prepustenému do domáceho prostredia po pôrode agentúrou domácej ošetrovateľskej starostlivosti
Odpočet plnenia:
	Podporu poskytovania zdravotnej starostlivosti dieťaťu prepustenému po pôrode do domáceho prostredia MZ SR zabezpečuje nastavením účinných systémových opatrení na posilnenie všeobecných ambulancií pre deti a dorast v zmysle Strategického rámca reformy všeobecnej ambulantnej starostlivosti do roku 2030, ktorý je východiskovým dokumentom reformy všeobecnej ambulantnej starostlivosti zameraným na návrh opatrení smerujúcich k posilneniu poskytovania  ambulantnej zdravotnej starostlivosti deťom. Ďalej v zmysle  ustanovenia § 3 ods. 12 a 23 zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a napr. využívaním zdrojov Programu Slovensko RSO4.5 Zabezpečenia rovného prístupu k zdravotnej starostlivosti a zvýšenie odolnosti systémov zdravotnej starostlivosti vrátane primárnej starostlivosti, a podpory prechodu z inštitucionálnej starostlivosti na rodinnú a komunitnú starostlivosť (EFRR)/MZ SR - výzva PSK-MZ-006-2024-DV-EFRR, dátum vyhlásenia 18.09.2024. Podpora poskytovania ambulantnej zdravotnej starostlivosti v rámci budovania regionálnych centier integrovanej starostlivosti | ITMS21+ Verejná časť.
13.9. komunikácia s MF SR k príprave novely zákona č. 145/1995 Z. z. 
MZ SR do konca roka 2027 osloví MF SR s návrhom novelizácie zákona č. 145/1995 Z. z. o správnych poplatkoch v znení neskorších predpisov s cieľom dosiahnuť takú jeho novelizáciu, ktorá by priniesla zmenu filozofie správnych poplatkov tak, aby stimulovala výrobcov priebežne vyraďovať pomôcky zo Zoznamu kategorizovaných zdravotníckych pomôcok a Zoznamu kategorizovaných špeciálnych zdravotníckych materiálov
Merateľný ukazovateľ: MZ SR navrhne rokovanie s MF SR
Odpočet plnenia:
	MZ SR v roku 2025 realizovalo návrhy pre úpravu daného zákona do procesu jeho novelizácie, avšak návrhy sa nepodarilo novelizovať. MZ SR má za cieľ v ďalšom období nasledovné: zrušiť v zákone o správnych poplatkoch povinnosť uhradiť poplatok za podanie žiadosti o vyradenie položky zo Zoznamu kategorizovaných zdravotníckych pomôcok, Zoznamu kategorizovaných špeciálnych zdravotníckych materiálov a Zoznamu dietetických potravín; zaviesť namiesto toho nový poplatok za udržiavanie položky v kategorizačnom zozname (ktoromkoľvek) odstupňovaný podľa definovaných kritérií. MZ SR je súčinné a pripravené na novelizáciu predmetného zákona.
Pripravovaný samostatný zákon o zdravotníckych pomôckach  nebude upravovať správne poplatky súvisiace s vyradením zdravotníckych pomôcok a špeciálneho zdravotníckeho materiálu (ďalej len „ŠZM“), keďže problematika správnych poplatkov je upravená osobitným právnym predpisom, a to zákonom č. 145/1995 Z. z. o správnych poplatkoch. Na správne poplatky sa odkazuje zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov.
Pripravovaný zákon o zdravotníckych pomôckach   bude svojím obsahovým a systematickým zameraním vychádzať najmä z úpravy obsiahnutej v zákone č. 362/2011 Z. z. o liekoch a zdravotníckych pomôckach a o zmene a doplnení niektorých zákonov, pričom jeho predmetom bude komplexná úprava problematiky zdravotníckych pomôcok v samostatnom právnom predpise.
Z uvedeného dôvodu nie je možné ani systematicky odôvodnené zapracovať zrušenie správnych poplatkov za vyradenie položiek priamo do pripravovaného zákona o ZP. Prípadná zmena alebo zrušenie správnych poplatkov si vyžaduje novelizáciu právneho predpisu, v ktorom sú tieto poplatky ustanovené, t. j. zákona č. 145/1995 a zákona č. 363/2011 Z. z.
Zároveň je potrebné uviesť, že aktuálne je pri vyradení zdravotníckych pomôcok  alebo ŠZM zo zoznamu kategorizovaných zdravotníckych pomôckach a ŠZM poplatok nulový v prípade položiek, pri ktorých nebola vykázaná žiadna spotreba. V takomto prípade teda fakticky nevzniká finančná záťaž pre výrobcu pri vyradení zdravotníckych pomôcok alebo ŠZM zo zoznamu.
Ďalej MZ SR v spolupráci s SK+MED-om a zdravotnými poisťovňami umožnilo vyradenie zdravotníckych pomôcok a ŠZM ktoré majú spotreby, a tým pádom by platili správny poplatok, bez poplatku.
Vzhľadom na uvedené bude problematika správnych poplatkov riešená v rámci príslušnej právnej úpravy upravujúcej kategorizáciu a úhradu zdravotníckych pomôcok a ŠZM, pričom do pripravovaného samostatného zákona o zdravotníckych pomôckach   sa zrušenie správnych poplatkov za vyradenie položiek nezapracuje.
Zákon o zdravotníckych pomôckach bude vychádzať iba zo zákona č. 362/2011 Z. z. o liekoch a zdravotníckych pomôckach. Zákon bude upravovať Výkon štátnej správy, Povinnosti výrobcu, Klinické hodnotenie, Klinické skúšanie, Štúdia výkonu, Povinnosti distribútorov, Predpisovanie a výdaj, Nakladanie  so zdravotníckymi pomôckami a diagnostickými zdravotníckymi pomôckami in vitro, Vigilancia a dohľad nad pomôckami a Delikty.
K zníženiu poplatkov v tomto zákone nepríde. Poplatky sú riešené v zákone č. 145/1995 a v zákone č. 363/2011.
Zákon o zdravotníckych pomôckach bude vychádzať iba zo zákona č. 362/2011 Z. z. o liekoch a zdravotníckych pomôckach. Zákon bude upravovať Výkon štátnej správy, Povinnosti výrobcu, Klinické hodnotenie, Klinické skúšanie, Štúdia výkonu, Povinnosti distribútorov, Predpisovanie a výdaj, Nakladanie  so zdravotníckymi pomôckami a diagnostickými zdravotníckymi pomôckami in vitro, Vigilancia a dohľad nad pomôckami a Delikty.
K zníženiu poplatkov v tomto zákone nepríde
Poplatky sú riešené v zákone č. 145/1995 a v zákone č. 363/2011.
13.10. vytvoriť a predložiť do legislatívneho procesu nový Zákon o zdravotníckych pomôckach a dietetických potravinách
MZ SR do konca roka 2027 vytvorí a predloží do legislatívneho procesu nový Zákon o zdravotníckych pomôckach a dietetických potravinách MZ SR pri aproximácií novo prijatých právnych aktov EÚ v súvislosti s revíziou európskej farmaceutickej legislatívy pripraví a predloží návrh nového zákona o zdravotníckych pomôckach a dietetických potravinách, ktorý bude reflektovať nové úpravy legislatívy na úrovni EÚ, zohľadňovať osobitnosti segmentu zdravotníckych pomôcok a dosiahnutý medicínsky a technický pokrok, v ktorom budú okrem iného stanovené aj nové minimálne technické požiadavky na uvádzanie zdravotníckych pomôcok na trh alebo do prevádzky a ich kategorizáciu, vlastnícky vzťah zdravotných poisťovní k zdravotníckym pomôckam s dlhodobou životnosťou, nové kritériá kvality, účinnosti a bezpečnosti zdravotníckych pomôcok ako aj požiadavky na kontrolu kvality zdravotníckych pomôcok tak, aby to zodpovedalo novým podmienkam európskeho trhu
Merateľný ukazovateľ: predloženie návrhu nového Zákona o zdravotníckych pomôckach a dietetických potravinách do legislatívneho procesu
Odpočet plnenia:
	MZ SR začne v roku 2026 pracovať na samostatnom Zákone o zdravotníckych pomôckach v súlade s európskym trendom, kde aj ostatné krajiny z členských štátov EÚ už majú, prípadne pripravujú, samostatné zákony pre zdravotnícke pomôcky. Dietetické potraviny vzhľadom na ich povahu zostanú v zákone s liekmi.
Lepšiu dostupnosť liečby pre pacientov, či jasné pravidlá pre schvaľovanie nových liekov prináša nová lieková reforma, ktorú poslanci Národnej rady SR v júni 2026 posunuli do druhého čítania. Novela zákona o rozsahu a podmienkach úhrady liekov, zdravotníckych pomôcok a dietetických potravín zavádza nárok pacientov na lieky na výnimku, zvýši dostupnosť inovatívnych zdravotníckych pomôcok, zdravotníckych pomôcok na mieru a dietetických potravín a zároveň posilní kontrolu nad obchodovaním s liekmi a falšovaním receptov.
MZ SR si uvedomuje význam zdravotníckych pomôcok pre osoby so zdravotným postihnutím, najmä z hľadiska zabezpečenia ich samostatnosti, mobility, každodenného fungovania a kvality života. Z uvedeného dôvodu bude pri príprave nového samostatného zákona o zdravotníckych pomôckach venovaná náležitá pozornosť aj praktickým potrebám ich používateľov.
MZ SR zároveň deklaruje, že pri príprave návrhu nového zákona o zdravotníckych pomôckach bude postupovať obdobným spôsobom ako pri príprave aktuálnej novely zákona č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov. V rámci legislatívneho procesu má MZ SR v úmysle prizývať a konzultovať návrh so všetkými relevantnými subjektmi, ktorých sa pripravovaná právna úprava bude týkať, vrátane zástupcov osôb so zdravotným postihnutím a ich rodín.
Zároveň bude pri príprave návrhu zohľadňovaný vývoj v oblasti zdravotníckych pomôcok, požiadavky vyplývajúce z európskej legislatívy, ako aj potreba zabezpečenia dostupnosti, bezpečnosti, kvality a kontinuity poskytovania zdravotníckych pomôcok pre ich používateľov.
Požiadavku na zachovanie úlohy až do úplného splnenia nie je možné v tejto fáze akceptovať v navrhovanom znení, keďže príprava nového zákona o zdravotníckych pomôckach predstavuje samostatný legislatívny proces, ktorého jednotlivé etapy a časový harmonogram budú závisieť aj od výsledkov odborných konzultácií, legislatívnych priorít a ďalších okolností súvisiacich s prípravou návrhu právneho predpisu.
Rovnako v súčasnosti nie je možné vopred určiť konkrétnu formu participácie ani zriadenie samostatnej odbornej pracovnej skupiny. MZ SR však deklaruje záujem zabezpečiť primeranú odbornú a participatívnu účasť relevantných subjektov v rámci prípravy návrhu zákona a vytvoriť priestor na uplatnenie ich podnetov a pripomienok.
Z uvedených dôvodov MZ SR navrhuje pripomienku čiastočne akceptovať, a to v časti týkajúcej sa zapojenia relevantných subjektov do prípravy novej právnej úpravy zdravotníckych pomôcok. Požiadavku na zachovanie úlohy do jej úplného splnenia 
a požiadavku na vytvorenie konkrétneho formálneho mechanizmu participácie a predloženie harmonogramu prípravných a legislatívnych prác MZ SR v tejto fáze neakceptuje.
Zatiaľ platí rok vydania zákona 2028.
13.11. úprava legislatívnych podmienok pre multidisciplinárnu a medzirezortnú spoluprácu v oblasti duševného zdravia. Podpora ďalšieho a sústavného vzdelávania zdravotníckych pracovníkov a iných pracovníkov pracujúcich v zdravotníctve a v podpornom tíme, v oblasti diagnostických a terapeutických intervencií zameraných na duševné zdravie, prostredníctvom vyhlásených výziev a národných projektov. Podpora spoločného vzdelávania odborníkov starajúcich sa o klinicky významnú populáciu detí a dospelých s psychickými poruchami pracujúcich v rôznych rezortoch v spoločných odborných postupoch a v prípadovom manažmente
MZ SR do roku 2028 podnikne kroky na systematické naplnenie siete odborníkov v oblasti neurovývinových porúch a zabezpečí podporu vzdelávania zdravotníckych pracovníkov poskytujúcich ambulantnú a ústavnú starostlivosť v odboroch klinická psychológia a detská psychiatria
Merateľný ukazovateľ: počet vzdelaných kvalifikovaných zdravotníckych pracovníkov v programoch ďalšieho a sústavného vzdelávania v odbore psychiatria a detská psychiatria, najmä v oblasti neurovývinových porúch. Čakacia doba pri diagnostike, intervencii/terapii neurovývinových porúch
Aktualizácia úlohy
MZ SR do roku 2030 podnikne kroky na systematické naplnenie siete odborníkov v oblasti neurovývinových porúch a zabezpečí podporu vzdelávania zdravotníckych pracovníkov poskytujúcich ambulantnú a ústavnú starostlivosť v odboroch klinická psychológia a detská psychiatria
Merateľný ukazovateľ: počet vzdelaných kvalifikovaných zdravotníckych pracovníkov v programoch ďalšieho a sústavného vzdelávania v odbore psychiatria a detská psychiatria, najmä v oblasti neurovývinových porúch. Čakacia doba pri diagnostike, intervencii/terapii neurovývinových porúch
Odpočet plnenia:
MZ SR v rámci plnenia úlohy naplnenia siete a zabezpečenia podpory vzdelávania zdravotníckych pracovníkov a iných pracovníkov pracujúcich v zdravotníctve, poskytujúcich ambulantnú a ústavnú starostlivosť v odboroch klinická psychológia a detská psychiatria, v oblasti diagnostických a terapeutických intervencií ako vykonávateľ Investície 8 v Komponente 12 za účelom uspokojivo naplniť cieľ investície Plánu obnovy a odolnosti Slovenskej republiky a zabezpečiť naplnenie kvantitatívneho ukazovateľa cieľa, realizovalo, resp. sprístupnilo v období rokov 2022 až 2025 dopytovo-orientovanú výzvu zameranú na podporu vzdelávania zdravotníckych pracovníkov v oblasti starostlivosti o duševné zdravie, čo prispelo k zvýšeniu počtu odborných pracovníkov s moderným vzdelávaním a zároveň zvýšilo dostupnosť a kvalitu poskytovanej zdravotnej starostlivosti. Predmetná výzva na predkladanie žiadostí o poskytnutie prostriedkov mechanizmu na podporu obnovy a odolnosti „Podpora ďalšieho vzdelávania zdravotníckych pracovníkov v oblasti starostlivosti o duševné zdravie (kód výzvy: 11I08-21-V02)“, bola vyhlásená 16.08.2022. Zoznam vzdelávacích priorít v oblasti starostlivosti o duševné zdravie v rezorte zdravotníctva ako podklad pre túto výzvu vypracovali členovia pracovnej skupiny zriadenej pod Výborom pre odbornú prípravu a vzdelávanie Rady vlády Slovenskej republiky pre duševné zdravie, v zastúpení profesií budúcich oprávnených žiadateľov. Zoznam korešponduje so vzdelávacími požiadavkami v oblasti starostlivosti o duševné zdravie a reflektuje potreby zdravotníckeho sektoru. V čase zverejnenia výzvy s kódom 12I08-21-V02 dňa 16.08.2022 bola časová oprávnenosť stanovená na obdobie od 01.02.2020 do 31.01.2025, ale vzhľadom na nízky počet prichádzajúcich žiadostí o poskytnutie prostriedkov mechanizmu a úspešné naplnenie CID cieľa bolo obdobie predĺžené od 01.02.2020 do 30.06.2025. Časová oprávnenosť realizácie projektu nadväzovala na zavedenie inovatívnych moderných spôsobov vzdelávania v oblasti duševného zdravia pre pracovníkov v zdravotníctve, ako aj odborníkov z iných sektorov ako sektora zdravotnej starostlivosti. 
LF UK Bratislava akreditovala 19.06.2024 programy sústavného vzdelávania „Manažment agresivity a porúch správania v psychiatrii pre lekárov, sestry, praktické sestry - asistentov, psychológov a zdravotníckych záchranárov“ a „Manažment agresivity a porúch správania v psychiatrii pre sanitárov, neodkladná podpora životných funkcií“, ktoré sú zamerané na vzdelávanie v oblasti deeskalačných techník pre odborníkov z oblasti duševného zdravia. Zároveň s prípravou na vzdelávanie garanti a lektori vzdelávania absolvovali prípravu v deeskalačných technikách v spolupráci s Psychiatrickou nemocnicou Bohnice Praha v priebehu septembra až decembra 2024. Vzdelávanie po akreditácii začalo od októbra 2024. 
Dňa 17.09.2024 Psychiatrická klinika LF UK, UNB v Nemocnici Staré Mesto vybudovala a uviedla do prevádzky nové simulačné centrum za účelom inovatívneho prístupu vo vzdelávaní budúcich lekárov, psychiatrov a ďalších zdravotníckych pracovníkov, pôsobiacich v oblasti duševného zdravia. Ide o metódu, ktorá umožňuje sebaskúsenosť, získanie praktických skúseností a zručností, ich tréning v bezpečnom prostredí a pokojnej atmosfére. Umožní nielen si vyskúšať to, čo prináša klinická prax, ale najmä robiť chyby, ktorým sa je následne v klinickej praxi možné vyhnúť. Slovensko ako prvá krajina v Európe v septembri 2024 školila 27 expertov z 12 psychiatrických zariadení v oblasti duševného zdravia v rámci iniciatívy QualityRights na podporu reformných snáh o zvýšenie kvality starostlivosti o duševné zdravie pacientov. Školenie sa zameriavalo na alternatívy k obmedzovacím prostriedkom používaným v zdravotníckych zariadeniach. Táto aktivita predstavuje ďalší z podstatných krokov v prebiehajúcej reforme starostlivosti o duševné zdravie. 
V nadväznosti na vzdelávanie MZ SR vypracovalo „Minimálny štandard pre študijný program sústavného vzdelávania pre PAS“, vhodný pre všetky rezorty, prerokovaný a schválený uznesením č. 9 z 03.05.2023 Výboru pre kvalitu starostlivosti o duševné zdravie Rady vlády Slovenskej republiky pre duševné zdravie. Základným predpokladom zvýšenia kvality poskytovaných služieb v oblasti starostlivosti o duševné zdravie je odborná príprava, systematické vzdelávanie a získavanie zručností kvalifikovanými odborníkmi a profesionálmi, čím sa zvýši kvalita výkonov poskytovaných služieb. Ľudské zdroje sú najcennejším aktívom služieb starostlivosti o duševné zdravie. Výsledky realizovanej výzvy na predkladanie žiadostí o poskytnutie prostriedkov Plánu obnovy a odolnosti – Podpora ďalšieho vzdelávania zdravotníckych pracovníkov v oblasti starostlivosti o duševné zdravie / Vzdelávanie odborníkov v rezorte zdravotníctva (kód výzvy: 12I08-21-V02): Celkovo bolo predložených 681 ŽoPPM. 391 ŽoPPM splnilo podmienky PPM, 202 ŽoPPM nesplnilo podmienky PPM a 69 ŽoPPM bolo späťvzatých. Počet zmlúv zverejnených v CRZ k 30.11.2025: 351. Z pohľadu plnenia míľnika bol cieľ splnený v termíne v Q3 2025. Oblasti vzdelávania, ktoré boli sledované v rámci priorít boli naplnené v nasledujúcich počtoch: v oblasti špecializačného štúdia bolo vzdelaných 18 zdravotníckych pracovníkov, v oblasti certifikačného štúdia bolo vzdelaných 15 zdravotníckych pracovníkov, v oblasti sústavného vzdelávania bolo podporených 135 zdravotníckych pracovníkov a v oblasti komunitnej starostlivosti sa vzdelalo 19 zdravotníckych pracovníkov. V oblasti špecializačného štúdia bolo podporených 10 pracovných pozícií psychológ, 5 sestier, 1 zdravotnícky záchranár, 1 verejný zdravotník a 1 pôrodná asistentka. Certifikačné štúdium absolvovalo 9 psychológov, 4 fyzioterapeuti a 2 lekári. Najväčšie zastúpenie vzdelaných odborníkov v rezorte zdravotníctva (percentuálne až 72,19 %) bolo v oblasti sústavného vzdelávania. V danej oblasti bolo podporených 50 psychológov, 33 sestier, 29 lekárov, 18 fyzioterapeutov, 4 logopédi a 1 liečebný pedagóg. Vzdelávacie aktivity pre komunitnú starostlivosť v oblasti duševného zdravia absolvovalo 13 zdravotníckych pracovníkov na pracovnej pozícii psychológ, 3 sestry, 2 logopédi a 1 lekár.
MZ SR v rámci plnenia úlohy podpora vzdelávania odborníkov pôsobiacich v oblasti starostlivosti o duševné zdravie mimo rezort zdravotníctva ako vykonávateľ Investície 9 v Komponente 12 POO SR zverejnilo dňa 16.08.2022 na svojej webovej stránke výzvu s kódom 12I09-21-V03, ktorej cieľom bolo zvýšiť počet odborných pracovníkov s odbornou prípravou v oblasti duševného zdravia mimo rezortu zdravotníctva, čo umožní zvýšiť dostupnosť a kvalitu poskytovanej starostlivosti. Odborná príprava v oblasti duševného zdravia sa poskytla nielen odborníkom v zdravotníctve, ale i odborníkom z iných sektorov ako sektora zdravotnej starostlivosti. 
Medzi podporované pracovné pozície mimo rezortu zdravotníctva patria: zdravotná sestra (napr. v zariadeniach sociálnych služieb, centrách pre deti a rodiny), logopéd, psychológ, špeciálny pedagóg, sociálny pedagóg, liečebný pedagóg, sociálny pracovník a asistent sociálnej práce. Odborníci sa vzdelali vo vzdelávacích programoch v rámci: inovačného vzdelávania, špecializačného vzdelávania a vzdelávania v komunitnej starostlivosti. V čase zverejnenia výzvy bola časová oprávnenosť stanovená na obdobie od 01.02.2020 do 31.01.2025. Vzhľadom na nízky počet prichádzajúcich žiadostí o poskytnutie prostriedkov mechanizmu a úspešné naplnenie CID cieľa bola vykonaná zmena výzvy v podmienke poskytnutia prostriedkov mechanizmu predĺžením obdobia oprávnenosti od 01.02.2020 do 30.06.2025. Zoznam vzdelávacích priorít v oblasti starostlivosti o duševné zdravie mimo zdravotníctva ako podklad pre túto výzvu vypracovali členovia pracovnej skupiny zriadenej pod Výborom pre odbornú prípravu a vzdelávanie Rady vlády Slovenskej republiky pre duševné zdravie, v zastúpení profesií budúcich oprávnených žiadateľov. Vzdelávanie bolo zamerané na multidisciplinárna starostlivosť o pacientov s ochoreniami CNS; diagnostické nástroje, moderné psychodiagnostické metódy, metódy na hodnotenie zdravotného stavu pacientov s duševným ochorením; podpora psychickej odolnosti  detských a dospelých klientov pri zvládaní náročných životných situácií, odborná pomoc poskytovaná traumatizovaným klientom a klientom v kríze; komunikácia s náročným pacientom; špecifické potreby klientov; supervízia a tréning budúcich trénerov; supervízia v psychoterapii a inovatívne prístupy v komplexnej logopedickej starostlivosti. Výsledky realizovanej výzvy na predkladanie žiadostí o poskytnutie prostriedkov Plánu obnovy a odolnosti – Podpora vzdelávania odborníkov mimo rezortu zdravotníctva v oblasti starostlivosti o duševné zdravie (kód výzvy: 12I08-21-V03): Celkovo bolo predložených 1184 ŽoPPM. 1015 ŽoPPM splnilo podmienky PPM, 107 ŽoPPM nesplnilo podmienky PPM a 42 ŽoPPM bolo späťvzatých. Počet zmlúv zverejnených v CRZ k 30.11.2025: 819. MZ SR v rámci navýšenia počtu detských psychiatrov aktívne manažuje rezidentské miesta. V špecializačnom odbore detská psychiatria je aktuálne zaradených k 10/2025 spolu 14 rezidentov, pričom od 01.10.2025 sú z toho novoprijatí 4 rezidenti, ktorí sú okrem LF UK Bratislava prijímaní aj na JLK UK Martin, kde prijali 01.10.2025 prvého rezidenta v rámci špecializačného odboru detská psychiatria. 
Zároveň MZ SR pripravilo Legislatívny proces - LP/2025/677 - Národná stratégia stabilizácie a riadenia ľudských zdrojov v zdravotníctve do roku 2040, v rámci ktorej bude primerane zohľadnený aj rozvoj povolania lekár aj v tomto špecializačnom odbore. Podľa odboru vykonávanej práce - detská psychiatria evidujeme na Slovensku k 16 07.2025 - 53 lekárov (v roku 2023 bolo 47 lekárov), zdrojom je Národný register zdravotníckych pracovníkov. Viac ako 300-tisíc eur bolo vyčlenených na vzdelávacie aktivity zamerané na posilnenie kompetencií v oblasti duševného zdravia. Do programov sa zapojilo viac ako 350 zdravotníckych a 800 nezdravotníckych pracovníkov. Išlo napríklad o vzdelávanie v špecializačnom odbore klinická psychológia, výcvik v psychotraumatológii, komplexné vzdelávanie v psychoterapii, tréning komunikačných zručností v práci zdravotníckeho pracovníka, ošetrovateľská starostlivosť v psychiatrii, látkové a nelátkové závislosti a pod. 
MZ SR v rámci plnenia úlohy úprava legislatívnych podmienok pre multidisciplinárnu a medzirezortnú spoluprácu v oblasti duševného zdravia vypracovalo zákon č. 360/2024 Z. z., ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony s účinnosťou 01.01.2025. V rámci zákona bola upravená prierezová starostlivosť, ktorá je koordinovaná zdravotníckym pracovníkom a poskytujú a zabezpečujú ju členovia multidisciplinárneho tímu na základe integrovaného liečebného plánu vypracovaného zdravotníckym pracovníkom ako súčasť poskytovania zdravotnej starostlivosti osobe, prišlo k zavedeniu povinnosti pravidelného vzdelávania v používaní obmedzovacích prostriedkov a miernejších spôsobov zvládnutia situácie pre zdravotníckych pracovníkov, povinnosti pravidelného vzdelávania v asistencii pri používaní obmedzovacích prostriedkov a miernejších spôsobov zvládnutia situácie pre osoby určené poskytovateľom ústavnej starostlivosti na poskytovanie asistencie a ochrany zdravotníckym pracovníkom pri používaní obmedzovacích prostriedkov, povinnosti poskytovateľa ústavnej zdravotnej starostlivosti zabezpečiť' vzdelávanie a pravidelné preškolenie zdravotníckych pracovníkov a osôb určených poskytovateľom ústavnej zdravotnej starostlivosti o používaní obmedzovacích prostriedkov a miernejších spôsoboch zvládnutia situácie, zavedeniu sankcií v nadväznosti na zákaz používania ochranných lôžok a k rozšíreniu splnomocňovacieho ustanovenia na vydanie vykonávacieho predpisu (vyhlášky MZ SR č. 358/2023 Z. z.) o úpravu podrobností o vzdelávaní v používaní obmedzovacích prostriedkov a miernejších spôsobov zvládnutia situácie a vzor zápisu do registra obmedzovacích prostriedkov. Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. 	Na práva dieťaťa a rodiča pri poskytovaní ústavnej psychiatrickej starostlivosti sa všeobecne vzťahujú práva pacienta v zdravotníckom zariadení ústavnej starostlivosti v odbornom zameraní psychiatria a detská psychiatria, ktoré sú jednotne upravené v §11a zákona č. 495/2022 Z. z., ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov (ďalej len „zákon č. 576/2004 Z. z.”) a ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a dopĺňajú práva a povinnosti osôb pri poskytovaní zdravotnej starostlivosti upravené v 5 11 zákona č. 576/2004 Z. z.. 	V súvislosti s ochranou práv dieťaťa a rodiča pri poskytovaní ústavnej psychiatrickej starostlivosti sa v § 11b zákon č. 576/2004 Z. z. zavádza povinnosť mať vypracovaný tzv. „vnútorný poriadok” v zdravotníckom zariadení ústavnej zdravotnej starostlivosti v odbornom zameraní psychiatria a detská psychiatria. Podrobnosti o obsahových náležitostiach vnútorného poriadku ustanovuje všeobecne záväzný právny predpis, ktorým je Vyhláška MZ SR č. 143/2023 Z. z. o obsahových náležitostiach vnútorného poriadku v zdravotníckom zariadení ústavnej zdravotnej starostlivosti v odbornom zameraní psychiatria a v odbornom zameraní detská psychiatria, ktorá nadobudla účinnosť dňa 01.05.2023. Z uznesenia Rady vlády Slovenskej republiky pre ľudské práva, národnostné menšiny a rodovú rovnosť' zo dňa 26.06.2023, vyplynula MZ SR úloha s názvom „v zdravotníckych zariadeniach ústavnej starostlivosti vo svojej zriaďovateľskej pôsobnosti umožniť' a zabezpečiť' vzdelávacie aktivity pre zamestnancov v oblasti dodržiavania základných práv a slobôd pacientov (obsahom by mohla byť napr. oblasť' používania obmedzovacích prostriedkov, diskusia o dodržiavaní práv vo forme zdieľania skúseností a pohľadov medzi lekárskou obcou a ľudsko-právnymi inštitúciami)“. 
Za účelom plnenia tejto úlohy MZ SR v predmetnej veci spolupracuje so Slovenským národným strediskom pre ľudské práva, ktoré v zmysle § 1 ods. 2 písm. d) zákona č. 308/1993 Z. z. o zriadení Slovenského národného strediska pre ľudské práva v znení neskorších predpisov plní úlohy v oblasti ľudských práv a základných slobôd, medzi ktoré patrí aj príprava vzdelávacích aktivít, a teda plnenie tejto úlohy bude bez vplyvu na rozpočet MZ SR, resp. na štátny rozpočet. Obsahom týchto vzdelávacích aktivít by mohla byť aj predmetná problémová oblasť. Za účelom nadviazania spolupráce so SNSĽP uzavrelo dňa 01.07.2024 MZ SR memorandum o spolupráci s cieľom zabezpečiť vzdelávanie zdravotníckych pracovníkov o ľudských právach pacientov hospitalizovaných v súvislosti s ich duševným ochorením. V tejto súvislosti MZ SR už nadviazalo neformálnu spoluprácu so SNSĽP a Slovenskou psychiatrickou spoločnosťou. Cieľom je vytvoriť vzdelávacie moduly, ktoré budú pokrývať oblasť' ľudských práv pacientov i zdravotníckych pracovníkov, obmedzovacích prostriedkov, nedobrovoľných hospitalizácií a ďalších oblastí. 
MZ SR v rámci vzdelávanie zdravotníckych pracovníkov v oblasti duševného zdravia o základných ľudských právach pacienta a individuálnych potrebách zraniteľných skupín s účinnosťou od 15.01.2025 zriadilo pracovnú skupinu v zmysle „Štatútu a rokovacieho poriadku pracovných skupín sekcie zdravia“ za účelom plnenia úloh Národného programu duševného zdravia a Akčného plánu Národného programu duševného zdravia na roky 2024-2030. MZ SR v spolupráci so Slovenským národným strediskom pre ľudské práva v rámci plnenia záväzkov memoranda o spolupráci spustilo pre podriadené organizácie MZ SR realizáciu medzinárodného projektu Slovenského národného strediska pre ľudské práva zameraného na prevenciu a ochranu pred sexuálnym obťažovaním a násilím na pracovisku „VIOLET: Za pracoviská bez sexuálneho obťažovania a násilia“, v nadväznosti na „Memorandum o spolupráci“ (ďalej len „memorandum“), uzatvorené medzi SNSĽP a MZ SR, ktoré nadobudlo v zmysle čl. 4 memoranda platnosť a účinnosť dňom jeho podpisu oboma stranami memoranda dňa 01.07.2024.
Zástupcovia MZ SR sa zúčastňujú na zasadnutiach pracovnej skupiny DERAD, ktorá je v gescii MV SR, zameraná na vypracovanie modelu deradikalizácie v podmienkach Slovenskej republiky. Účelom DERAD-u je v dvoch rovinách, primárna prevencia a holistický prístup k jednotlivcovi, snaha znižovať bezpečnostné hrozby v podobe radikálnych konaní pod vplyvom násilných extrémistických ideológií na území Slovenskej republiky, a tým cieľavedome zvyšovať ochranu zdravia a životov obyvateľov Slovenskej republiky, ako aj štátneho zriadenia Slovenskej republiky. Úlohami pracovnej skupiny je taktiež: Spracovanie kompetenčnej mapy. Spracovanie analýzy, praktických skúseností.

Úloha bola v hodnotenom období plnená prostredníctvom viacerých opatrení zameraných na posilnenie odborných kapacít, vzdelávanie zdravotníckych a nezdravotníckych pracovníkov a rozvoj dostupnosti služieb pre osoby s neurovývinovými poruchami.
Pri posudzovaní plnenia úlohy je zároveň potrebné zohľadniť, že jej pôvodné znenie neobsahuje dostatočne presné východiskové a cieľové hodnoty, na základe ktorých by bolo možné objektívne konštatovať jej nesplnenie. Pojem „systematické naplnenie siete odborníkov“ nie je kvantifikovaný a nie je jednoznačne určené, aký počet odborníkov, aké regionálne rozloženie alebo aká dostupná kapacita predstavujú splnenie úlohy.
Rovnako ukazovateľ čakacej doby pri diagnostike a terapii neurovývinových porúch neobsahuje referenčnú hodnotu ani cieľový stav, voči ktorému by bolo možné objektívne vyhodnotiť splnenie úlohy. Bez jednotne stanovenej metodiky vykazovania čakacích dôb zároveň nie je možné zabezpečiť porovnateľnosť údajov medzi jednotlivými poskytovateľmi a regiónmi.
Absenciu konkrétneho údaja v odpočte preto nemožno automaticky považovať za dôkaz nesplnenia úlohy, ak povinnosť vykazovať takýto údaj nebola v pôvodnom znení úlohy jednoznačne stanovená.
Na základe dohody medzi Platformou rodín detí so zdravotným znevýhodnením a MZ SR došlo k  posunutiu termínu plnenia predmetnej úlohy z roku 2027 na rok 2030.
13.12. bezodkladne riešiť nedostupnosť dlhodobej intenzívnej ošetrovateľskej starostlivosti v domácnosti
MZ SR do roku 2030 zlepší dostupnosť dlhodobej intenzívnej ošetrovateľskej starostlivosti a adekvátne upraví ceny úhrad tak, aby zodpovedali trhovým cenám a prijaté zmeny mohli byť uvedené do praxe
Merateľný ukazovateľ: každoročné odpočtovanie stavu plnenia opatrenia
Odpočet plnenia:
Prijať právnu úpravu, ktorá by zabezpečila kooperujúce zdravotnícke zariadenie pre pacienta odkázaného na 24 hodinovú najmä ošetrovateľskú starostlivosť v domácej starostlivosti, ak túto z objektívnych dôvodov nemôže zabezpečiť jeho opatrovateľ, ideálne prostredníctvom zriadenia “inštitútu zdravotníckej odľahčovacej služby“. Problematika sa rieši prostredníctvom existujúcich odľahčovacích služieb v domácej starostlivosti podľa zákona č. 576/2004 Z. z. a novelou zákona č. 577/2004 Z. z., ktorá posilňuje koordináciu s ošetrovateľskými službami. Ministerstvo zdravotníctva podporuje rozširovanie siete, avšak zriadenie samostatného „inštitútu zdravotníckej odľahčovacej služby“ zatiaľ nie je legislatívne zakotvené. Počet lôžok následnej intenzívnej starostlivosti (NIS) je približne 1 200 na Slovensku s priemernou vyťaženosťou 85–90% (údaje k roku 2025).
Aktualizácia úlohy
MZ SR do roku 2027 v spolupráci so zdravotnými poisťovňami zistí počet pacientov v domácej starostlivosti odkázaných na nepretržitú, najmä ošetrovateľskú starostlivosť a pripraví zoznam zariadení, ktoré poskytujú odľahčovaciu službu (krátkodobé pobyty) na oddelení pacientov vyžadujúcich dlhodobú intenzívnu zdravotnú starostlivosť (vrátane UPV)
Merateľný ukazovateľ: údaj o počte pacientov a zverejnený zoznam zariadení v prístupnej forme na webovej stránke MZ SR
13.13. legislatívne začať riešiť problematiku preplácania zdravotníckych úkonov u nezmluvných poskytovateľov zdravotnej starostlivosti v prípade, že sieť zazmluvnených poskytovateľov je nepostačujúca
MZ SR do roku 2030 zefektívni preplácanie zdravotníckych úkonov u nezmluvných poskytovateľov zdravotnej starostlivosti – úloha vypustená
Merateľný ukazovateľ: prijaté legislatívne opatrenie, spravodlivejšie platby za ambulantné výkony
Odpočet plnenia:
Zásadne s týmto opatrením nesúhlasíme. Narušilo by to celý súčasný systém a malo nevyčísliteľné dopady na verejné zdravotné poistenie. Už dnes existuje právny rámec na poskytnutie príspevku zo strany zdravotných poisťovní u nezmluvného poskytovateľa v § 42 zákona č. 577/2004 Z. z. (tento zákon nepatrí do pôsobnosti odboru poisťovníctva). Napriek tomu si dovolíme uviesť nasledovné: K § 42: Dostupnosť zdravotnej starostlivosti pre svojich poistencov zabezpečuje zdravotná poisťovňa uzatváraním zmlúv s poskytovateľmi zdravotnej starostlivosti. Na základe uzatvorených zmlúv uhrádza poskytovateľom zdravotnej starostlivosti úhrady za poskytnutú zdravotnú starostlivosť. Zmluvný poskytovateľ zdravotnej starostlivosti poistencovi poskytuje zdravotnú starostlivosť na náklady zdravotného poistenia, pričom poistenec platí iba tie zdravotné výkony, lieky, zdravotnícke pomôcky, dietetické potraviny a služby súvisiace s poskytovaním zdravotnej starostlivosti, ktoré sú na základe zákona č. 577/2004 Z. z. a zákona č. 363/2011 Z. z. poskytované za plnú alebo čiastočnú úhradu poistenca (spoluúčasť, resp. doplatok). Za zdravotnú starostlivosť poskytnutú bez priamej úhrady poistenca dostáva poskytovateľ zdravotnej starostlivosti (zdravotnícke zariadenie) zodpovedajúcu úhradu od zdravotnej poisťovne, ktorá vykonáva zdravotné poistenie poistenca. Poistenec má právo na informáciu, s ktorými poskytovateľmi zdravotnej starostlivosti má zdravotná poisťovňa uzatvorenú zmluvu o poskytovaní zdravotnej starostlivosti [§ 22 ods. 1 písm. c) zákona o zdravotnom poistení]. Poskytovateľ zdravotnej starostlivosti je povinný umiestniť na viditeľnom mieste zoznam zdravotných poisťovní, s ktorými má uzatvorenú zmluvu o poskytovaní zdravotnej starostlivosti a pred poskytnutím zdravotnej starostlivosti informovať pacienta o tom, či má uzatvorenú zmluvu o poskytovaní zdravotnej starostlivosti s príslušnou zdravotnou poisťovňou [§ 79 ods. 1 písm. f), h) zákona o poskytovateľoch zdravotnej starostlivosti]. Poskytovateľovi zdravotnej starostlivosti, ktorý nemá so zdravotnou poisťovňou uzatvorenú zmluvu (nezmluvný poskytovateľ), poisťovňa neuhrádza náklady na starostlivosť poskytnutú jej poistencovi, s výnimkou neodkladnej zdravotnej starostlivosti. Každý poistenec má právo na poskytnutie neodkladnej zdravotnej starostlivosti zmluvným aj nezmluvným poskytovateľom zdravotnej starostlivosti [§ 22 ods. 1 písm. d) zákona o zdravotnom poistení]. Právom na poskytnutie zdravotnej starostlivosti v kontexte zdravotného poistenia rozumieme právo na jej úhradu zdravotnou poisťovňou, ktoré má poistenec aj v prípade, že je dlžníkom na zdravotnom poistení. Rovnako je každý poskytovateľ zdravotnej starostlivosti povinný neodkladnú zdravotnú starostlivosť poskytovať, a to bez ohľadu na existenciu poistného vzťahu pacienta. Výška úhrady sa spravuje cenou obvyklou v mieste a v čase poskytnutia tejto starostlivosti, t. j. cenami, ktoré má zdravotná poisťovňa dohodnuté so zmluvnými poskytovateľmi zdravotnej starostlivosti. Skutočnosť, či ide o neodkladnú zdravotnú starostlivosť, potvrdzuje zdravotná poisťovňa. Splatnosť úhrady je 30 dní odo dňa doručenia účtovného dokladu vystaveného nezmluvným poskytovateľom zdravotnej poisťovni (§ 8 ods. 4 zákona o zdravotných poisťovniach). Hoci zdravotná poisťovňa nezmluvnému poskytovateľovi zdravotnej starostlivosti neuhradí inú ako neodkladnú zdravotnú starostlivosť, poskytne poistencovi príspevok na jej úhradu, ak boli splnené kritériá určené zdravotnou poisťovňou. Kritériá a výška príspevku sú zverejnené na webových stránkach zdravotných poisťovní. 
K § 42 ods. 1 - medzi kritériá na poskytnutie príspevku na úhradu zdravotnej starostlivosti, ktorú poistencovi poskytol nezmluvný poskytovateľ zdravotnej starostlivosti, uplatňované všetkými zdravotnými poisťovňami patrí: zdravotná starostlivosť má byť poskytnutá na území SR poskytovateľom, ktorý poskytuje zdravotnú starostlivosť na základe platného povolenia a spĺňa personálne a materiálno-technické požiadavky na poskytovanie zdravotnej starostlivosti ustanovené zákonom o poskytovateľoch zdravotnej starostlivosti, - poistenec nie je evidovaný v zozname dlžníkov v čase podania žiadosti a v čase poskytovania zdravotnej starostlivosti, žiadateľ o príspevok nie je poistencom poisteným v inom členskom štáte EÚ a nemá v zdravotnej poisťovni registrovaný bydliskový nárokový doklad vydaný príslušnou inštitúciou iného členského štátu ani na svojich nezaopatrených rodinných príslušníkov, - ide o plánovanú zdravotnú starostlivosť, ktorá je indikovaná zo zdravotných dôvodov a ktorá patrí do rozsahu zdravotnej starostlivosti uhrádzanej na základe verejného zdravotného poistenia. 
Podľa zverejnených kritérií zdravotná poisťovňa Dôvera poskytne poistencovi príspevok na úhradu zdravotnej starostlivosti, ktorú mu poskytol nezmluvný poskytovateľ zdravotnej starostlivosti za splnenia týchto ďalších podmienok: poistenec si plní oznamovacie povinnosti voči Dôvere a Dôvera voči nemu neeviduje obdobie bez platiteľa poistného, ide o zdravotnú starostlivosť, ktorú Dôvera uhrádza minimálne jednému poskytovateľovi rovnakej zdravotnej starostlivosti (danej odbornosti), na základe uzatvorenej zmluvy o poskytovaní zdravotnej starostlivosti. Žiadosť o súhlas poistenec podáva minimálne 10 pracovných dní pred poskytnutím plánovanej zdravotnej starostlivosti prostredníctvom elektronickej pobočky Dôvery alebo osobným podaním v ktorejkoľvek pobočke Dôvery. K žiadosti je potrebné priložiť odporúčanie na poskytnutie špecializovanej ambulantnej starostlivosti v prípadoch vyžadovaných zákonom o zdravotnej starostlivosti. Oznámenie o schválení alebo neschválení žiadosti doručí zdravotná poisťovňa poistencovi prostredníctvom elektronickej pobočky alebo poštou. Poistenec po poskytnutí schválenej zdravotnej starostlivosti doručí doklady o jej úhrade prostredníctvom elektronickej pobočky alebo osobným podaním v ktorejkoľvek pobočke Dôvery. Výška príspevku je stanovená ako 80 % obvyklej ceny za príslušnú zdravotnú starostlivosť. Obvyklou cenou je cena, ktorá je dohodnutá s poskytovateľmi zdravotnej starostlivosti, s ktorými má Dôvera uzatvorené zmluvy o poskytovaní zdravotnej starostlivosti v príslušnom čase, na príslušnom mieste a za príslušnú zdravotnú starostlivosť, najviac však vo výške, ktorú poistenec za poskytnutú zdravotnú starostlivosť skutočne uhradil. Výška príspevku tak nepredstavuje 80 % zo sumy uhradenej poistencom.
Odlišný postup Dôvera uplatňuje v prípade zubno-lekárskej zdravotnej starostlivosti. Zdravotné výkony poskytnuté nezmluvným stomatológom uhrádza bez udelenia predchádzajúceho súhlasu, na základe dokladu o úhrade obsahujúcom aj špecifikáciu zdravotného výkonu a lokalitu (číslo zuba). Dôvera poukáže poistencovi príspevok do 35 pracovných dní odo dňa doručenia fotokópie alebo skenu dokladu o úhrade. 
Podľa kritérií zverejnených na webovom sídle zdravotnej poisťovne Union, táto zdravotná poisťovňa poskytne poistencovi príspevok na úhradu zdravotnej starostlivosti za splnenia uvedených všeobecných podmienok. Žiadosť o príspevok musí byť podaná na tlačive zdravotnej poisťovne Union minimálne 20 pracovných dní pred plánovaným poskytnutím zdravotnej starostlivosti. Žiadosť vypĺňa poistenec aj nezmluvný poskytovateľ zdravotnej starostlivosti, ktorý v žiadosti uvedie jednotlivé zdravotné výkony, ktoré majú byť poistencovi poskytnuté. Ak zdravotná poisťovňa žiadosť schváli, poistenec je po jej poskytnutí povinný doručiť zdravotnej poisťovni doklady o úhrade. Výška príspevku je stanovená ako 80 % obvyklej ceny za príslušnú zdravotnú starostlivosť. Obvyklou cenou je cena, ktorá je dohodnutá s poskytovateľmi zdravotnej starostlivosti, s ktorými má Union uzatvorené zmluvy o poskytovaní zdravotnej starostlivosti, najviac však vo výške, ktorú poistenec za poskytnutú zdravotnú starostlivosť skutočne uhradil. Výška príspevku tak nepredstavuje 80 % zo sumy uhradenej poistencom. Žiadosť o poskytnutie príspevku na úhradu odstránenia zubného povlaku alebo zubného kameňa poskytnuté nezmluvným poskytovateľom zdravotnej starostlivosti nemusí byť zdravotnou poisťovňou Union schválená pred ich poskytnutím.
Podľa kritérií zverejnených na webovom sídle Všeobecnej zdravotnej poisťovne, zdravotná poisťovňa poskytne poistencovi príspevok za splnenia týchto špecifických podmienok:  predpokladaná cena zdravotnej starostlivosti poskytnutej nezmluvným poskytovateľom zdravotnej starostlivosti je vyššia ako 33 €, zdravotná starostlivosť poskytovaná nezmluvným poskytovateľom zdravotnej starostlivosti je pre poistenca nedostupná u zmluvných poskytovateľov zdravotnej starostlivosti zaradených do verejnej minimálnej siete poskytovateľov zdravotnej starostlivosti na území samosprávneho kraja podľa bydliska poistenca, čakacia lehota u zmluvných poskytovateľov zdravotnej starostlivosti na území kraja, v ktorom je bydlisko poistenca, je najmenej 3 mesiace a súčasne je dlhšia ako najdlhšia čakacia lehota u poskytovateľov v SR, a nemožno v kraji identifikovať zmluvného poskytovateľa zdravotnej starostlivosti s kratšou čakacou lehotou v zdravotnej starostlivosti, ktorá má byť poskytnutá, celková výška príspevku za zdravotnú starostlivosť poskytnutú nezmluvným poskytovateľom zdravotnej starostlivosti vrátane príspevku na ním predpísané lieky, dietetické potraviny a zdravotnícke pomôcky nepresiahne 200 € za kalendárny rok, poskytnutie príspevku umožňuje rozpočet Všeobecnej zdravotnej poisťovne, a. s. na daný rok. Žiadosť o príspevok musí byť podaná výlučne iba na tlačive Všeobecnej zdravotnej poisťovne pred poskytnutím zdravotnej starostlivosti. Žiadosť vypĺňa poistenec aj nezmluvný poskytovateľ zdravotnej starostlivosti, ktorý v žiadosti uvedie jednotlivé zdravotné výkony, ktoré majú byť poistencovi poskytnuté. Ak zdravotná poisťovňa žiadosť schváli, poistenec je po jej poskytnutí povinný doručiť zdravotnej poisťovni doklady o jej úhrade. Výška príspevku je stanovená ako 80 % obvyklej ceny za príslušnú zdravotnú starostlivosť. Obvyklou cenou je cena, ktorá je dohodnutá s poskytovateľmi zdravotnej starostlivosti, s ktorými má Všeobecná zdravotná poisťovňa uzatvorené zmluvy o poskytovaní zdravotnej starostlivosti, najviac však vo výške, ktorú poistenec za poskytnutú zdravotnú starostlivosť skutočne uhradil.
K ods. 2 - nezmluvným poskytovateľom zdravotnej starostlivosti je poskytovateľ, s ktorým zdravotná poisťovňa nemá uzatvorenú zmluvu o poskytovaní zdravotnej starostlivosti podľa § 7 zákona o zdravotných poisťovniach. Nezmluvnému poskytovateľovi zdravotnej starostlivosti zdravotná poisťovňa neuhrádza náklady na starostlivosť poskytnutú jej poistencovi, s výnimkou neodkladnej zdravotnej starostlivosti. 
K ods. 3 - zdravotná poisťovňa poskytne poistencovi príspevok na úhradu zdravotnej starostlivosti poskytnutej nezmluvným poskytovateľom zdravotnej starostlivosti, ak boli splnené kritériá určené zdravotnou poisťovňou. Kritériá a výška príspevku sú zverejnené na webových sídlach zdravotných poisťovní.
Poskytovanie zdravotnej starostlivosti patrí medzi služby, na ktoré sa vzťahuje povinnosť evidencie tržieb v elektronickej registračnej pokladnici alebo v pokladnici e-kasa (online napojenej na portál finančnej správy) uvedené v prílohe č. 1 k zákonu č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov. Táto povinnosť sa nevzťahuje na poskytovateľa zdravotnej starostlivosti, ktorý bol uznaný za fyzickú osobu s ťažkým zdravotným postihnutím a zdravotnú starostlivosť poskytuje osobne [§ 3 ods. 2 písm. b) bod 1 zákona č. 289/2008 Z. z.]. V súlade s § 79 ods. 1 písm. o) zákona o poskytovateľoch zdravotnej starostlivosti je poskytovateľ povinný vydať osobe doklad o výške úhrady za poskytnutú zdravotnú starostlivosť; dokladom sa rozumie pri hotovostnej platbe pokladničný doklad, príjmový pokladničný doklad, a pri bezhotovostnom prevode faktúra. Podľa zverejnených kritérií zdravotná poisťovňa Dôvera poskytne poistencovi príspevok výhradne bankovým prevodom, a to na bankový účet, ktorý poistenec uvedie v žiadosti, najneskôr do 35 pracovných dní odo dňa doloženia dokladu o úhrade zdravotnej starostlivosti. Sken alebo fotokópiu dokladu o úhrade má poistenec doručiť zdravotnej poisťovni prostredníctvom elektronickej pobočky alebo osobným podaním v ktorejkoľvek pobočke do 30 kalendárnych dní odo dňa poskytnutia schválenej zdravotnej starostlivosti. Doklad o úhrade (pokladničný blok alebo faktúra) musí obsahovať všetky náležitosti účtovného dokladu vrátane názvu zdravotného výkonu uhradeného poistencom. Zdravotná poisťovňa Union vyžaduje doručenie (osobne alebo poštou) dokladu o úhrade z registračnej pokladne alebo z virtuálnej registračnej pokladne, lekárskej správy o poskytnutej zdravotnej starostlivosti a rozpisu skutočne zrealizovaných výkonov hradených z verejného zdravotného poistenia vrátane liekov, zdravotníckych pomôcok a dietetických potravín. Do 20 dní po doručení dokladov vykoná ich kontrolu a v prípade ich správnosti zašle poistencovi príspevok spôsobom, ktorý poistenec uviedol v žiadosti, t. j. na bankový účet alebo prostredníctvom poštovej poukážky. Všeobecná zdravotná poisťovňa uhradí poistencovi vopred odsúhlasenú časť príspevku u zdravotných výkonov do 45 dní po doručení (osobne alebo poštou) dokladov o úhrade, a to originálu dokladu o úhrade vydaný poskytovateľom zdravotnej starostlivosti pri poskytnutí zdravotného výkonu s uvedením uhradenej výšky poistencom a originálu účtovného dokladu vydaného poistencovi poskytovateľom lekárenskej starostlivosti. Zdravotná poisťovňa uskutoční úhradu bankovým prevodom na účet, ktorého číslo poistenec uviedol v žiadosti, poštovou poukážkou na adresu, ktorú poistenec uviedol v žiadosti, alebo ju vyplatí v pokladni príslušnej pobočky. Podľa zverejnených kritérií, zdravotné poisťovne poskytujú svojim poistencom príspevok vo výške 80 % z obvyklej ceny, t. j. ceny uhrádzanej za rovnaký výkon zmluvným poskytovateľom zdravotnej starostlivosti. Výška príspevku nesmie prekročiť priemernú úhradu za jednotlivý zdravotný výkon v čase poskytnutia zdravotnej starostlivosti dohodnutú so zmluvnými poskytovateľmi zdravotnej starostlivosti, ktorí poskytujú rovnakú zdravotnú starostlivosť, ak osobitný zákon neustanovuje inak. Ustanovenie § 40 ods. 14 zákona o kategorizácii ústavnej zdravotnej starostlivosti, ktoré nadobudne účinnosť 1. januára 2024. Podľa § 40 ods. 14 zákona o kategorizácii ústavnej zdravotnej starostlivosti bude zdravotná poisťovňa povinná preplatiť poistencovi náklady za poskytnutú plánovanú starostlivosť u nezmluvného poskytovateľa zdravotnej starostlivosti vo výške priemernej úhrady za jednotlivý zdravotný výkon v čase poskytnutia zdravotnej starostlivosti dohodnutej s poskytovateľmi zdravotnej starostlivosti, s ktorými má príslušná zdravotná poisťovňa uzatvorenú zmluvu, a to na základe riadne predloženého účtovného dokladu a zdravotnej dokumentácie, ktorá musí obsahovať dátum poskytnutia plánovanej starostlivosti a kód medicínskej služby alebo údaje potrebné pre jednoznačné určenie medicínskej služby. Táto povinnosť zdravotnej poisťovne sa však bude vzťahovať iba na poistencov čakajúcich na poskytnutie plánovanej ústavnej zdravotnej starostlivosti, ktorí nebudú súhlasiť s predpokladaným dátumom poskytnutia plánovanej starostlivosti prekračujúcim lehotu časovej dostupnosti ústavnej starostlivosti, a ktorým zdravotná poisťovňa nezabezpečí poskytnutie plánovanej starostlivosti v lehote časovej dostupnosti ústavnej starostlivosti ustanovenej § 40 ods. 12 zákona o kategorizácii ústavnej zdravotnej starostlivosti. 
K ods. 4 - ustanovenie splnomocňuje zdravotnú poisťovňu na stanovenie kritérií, na základe ktorých má zdravotná poisťovňa právo (t. j. nie je povinná) uhradiť poistencovi časť úhrady, ktorá zodpovedá jeho spoluúčasti, ak sa poistenec: pravidelne podrobuje preventívnym prehliadkam, preventívnemu očkovaniu, vedie zdravý spôsob života, a to na základe kritérií určených zdravotnou poisťovňou, ktoré sú zverejnené na jej webovom sídle. Náplň a frekvencia preventívnych prehliadok hradených na základe verejného zdravotného poistenia je uvedená v § 2 a prílohe č. 1 zákona č. 577/2004 Z. z. Na základe verejného zdravotného poistenia sa uhrádza povinné očkovanie vymedzené v § 3 ods. 8 zákona č. 577/2004 Z. z., aj očkovanie proti ochoreniu COVID-19 (§ 3 ods. 21 zákona č. 577/2004 Z. z.). Poskytovateľ zdravotnej starostlivosti vykazuje zdravotnej poisťovni zdravotné výkony poskytnuté v súvislosti s preventívnymi prehliadkami a očkovaním hradeným na základe verejného zdravotného poistenia. Zdravotná poisťovňa tak disponuje informáciou o tom, či sa poistenec zúčastňuje na preventívnych prehliadkach a povinnom očkovaní. Odporúčané očkovanie, očkovanie osôb cestujúcich do cudziny a z cudziny, očkovanie osôb na vlastnú žiadosť, ani povinné očkovanie osôb, ktoré sú profesionálne vystavené zvýšenému nebezpečenstvu vybraných nákaz (§ 5 a nasl. vyhlášky Ministerstva zdravotníctva Slovenskej republiky č. 585/2008 Z. z., ktorou sa ustanovujú podrobnosti o prevencii a kontrole prenosných ochorení v znení neskorších predpisov) nie sú hradené z verejného zdravotného poistenia, a nie sú zdravotnej poisťovni vykazované. Zdravotná poisťovňa tiež ťažko môže ustáliť, že poistenec vedie zdravý spôsob života. Zdravý spôsob života je právne neurčitý pojem. Ustanovenie sa pri tomto pojme odkazuje na § 2 ods. 5 zákona č. 272/1994 Z. z. o ochrane zdravia ľudí v znení neskorších predpisov, účinného do 31. mája 2006, podľa ktorého spôsob života je správanie človeka, ktorého základom je vzájomné pôsobenie životných podmienok, sociálno-ekonomických faktorov a osobnostných vlastností. Spôsob života významne ovplyvňuje výživa, spoločenská komunikácia, zvládnutie psycho-sociálnych záťaží, činnosť vo voľnom čase, pohybová aktivita, požívanie alkoholických nápojov, užívanie liekov, omamných a psychotropných látok a fajčiarske návyky. Zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov v § 2 písm. i) definuje spôsob života ako správanie človeka, ktorého základom je vzájomné pôsobenie životných podmienok, osobnostných vlastností, sociálnych faktorov a ekonomických faktorov. Spôsob života nie je jediným determinantom zdravia, ďalšími faktormi určujúcimi zdravie sú životné prostredie, pracovné prostredie, genetické faktory, zdravotná starostlivosť a ochrana a podpora zdravia [§ 2 písm. c) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov]. Oprávnenie zdravotnej poisťovne bonifikovať želané správanie poistenca je potrebné vnímať v kontexte jej povinnosti postihovať správanie neželané, a to formou uplatnenia regresného nároku na úhradu nákladov zdravotnej starostlivosti preukázateľne poskytnutej v dôsledku porušenia liečebného režimu, požitia alkoholu alebo inej návykovej látky (§ 9 ods. 7 zákona o zdravotnom poistení). Postihom v tomto kontexte je aj zakotvenie povinnosti poistenca uhradiť zdravotné výkony poskytnuté pri liečbe zubného kazu, ak v predchádzajúcom kalendárnom roku vynechal preventívnu prehliadku (§ 3 ods. 5 zákona č. 577/2004 Z. z.). Otázky, ako a či vôbec možno v rámci verejného zdravotného poistenia odmeňovať želané správanie a postihovať správanie neželané, sú súčasťou širšej diskusie o zodpovednosti jednotlivca voči solidárnemu systému. Oprávnenie zdravotnej poisťovne na úhradu spoluúčasti na základe ustanovenia sa vzťahuje na zdravotné výkony, ktoré sú na základe verejného zdravotného poistenia hradené čiastočne alebo nie sú hradené vôbec. Pokiaľ ide o lieky, zdravotnícke pomôcky a dietetické potraviny, zdravotná poisťovňa uhradí poistencovi sumu rovnajúcu sa doplatku poistenca za liek, zdravotnícku pomôcku alebo dietetickú potravinu, ak sú splnené kritériá, ktoré určuje zdravotná poisťovňa a zverejňuje ich na svojom webovom sídle; úhradu odsúhlasuje zdravotná poisťovňa na základe písomnej žiadosti poistenca (§ 88 ods. 6 zákona o rozsahu a podmienkach úhrady liekov). Okrem toho, zdravotná poisťovňa môže po vopred udelenom súhlase uhradiť lieky, zdravotnícke pomôcky a dietetické potraviny inak nehradené z verejného zdravotného poistenia, za podmienok uvedených v § 88 ods. 7 a 8 zákona o rozsahu a podmienkach úhrady liekov.
13.14. bezodkladne riešiť dostupnosť ambulantnej a ústavnej pedopsychiatrickej starostlivosti
MZ SR do roku 2027 príjme opatrenia na doplnenie, reprofilizáciu a zmodernizovanie siete poskytovateľov ambulantnej a ústavnej zdravotnej starostlivosti v odbore detská psychiatria
Merateľný ukazovateľ: počet navýšených personálnych kapacít a rozšírenie lôžkového fondu od roku 2025 v odbore detská psychiatria (ambulantná a ústavná starostlivosť)
Aktualizovaná úloha:
MZ SR do roku 2030 príjme opatrenia na doplnenie, reprofilizáciu a zmodernizovanie siete poskytovateľov ambulantnej a ústavnej zdravotnej starostlivosti v odbore detská psychiatria
Merateľný ukazovateľ: počet navýšených personálnych kapacít a rozšírenie lôžkového fondu od roku 2025 v odbore detská psychiatria (ambulantná a ústavná starostlivosť)
Odpočet plnenia:
MZ SR v rámci navýšenia počtu detských psychiatrov aktívne manažuje rezidentské miesta. V špecializačnom odbore detská psychiatria je aktuálne zaradených k 10/2025 spolu 14 rezidentov, pričom od 01.10.2025 sú z toho novoprijatí 4 rezidenti, ktorí sú okrem LF UK Bratislava prijímaní aj na JLK UK Martin, kde prijali 01.10.2025 prvého rezidenta v rámci špecializačného odboru detská psychiatria. 
Zároveň MZ SR pripravilo Legislatívny proces - LP/2025/677 - Národná stratégia stabilizácie a riadenia ľudských zdrojov v zdravotníctve do roku 2040, v rámci ktorej bude primerane zohľadnený aj rozvoj povolania lekár aj v tomto špecializačnom odbore. Podľa odboru vykonávanej práce - detská psychiatria evidujeme na Slovensku k 16.07.2025 - 53 lekárov (v roku 2023 bolo 47 lekárov), zdrojom je Národný register zdravotníckych pracovníkov. 
MZ SR ako Vykonávateľ Investície 8 v Komponente 12 za účelom uspokojivo naplniť cieľ investície Plánu obnovy a odolnosti Slovenskej republiky a zabezpečiť naplnenie kvantitatívneho ukazovateľa cieľa, realizovalo, resp. sprístupnilo v období rokov 2022 až 2025 dopytovo-orientovanú výzvu zameranú na podporu vzdelávania zdravotníckych pracovníkov v oblasti starostlivosti o duševné zdravie, čo prispelo k zvýšeniu počtu odborných pracovníkov s moderným vzdelávaním a zároveň zvýšilo dostupnosť a kvalitu poskytovanej zdravotnej starostlivosti. Predmetná výzva na predkladanie žiadostí o poskytnutie prostriedkov mechanizmu na podporu obnovy a odolnosti „Podpora ďalšieho vzdelávania zdravotníckych pracovníkov v oblasti starostlivosti o duševné zdravie (kód výzvy: 11I08-21-V02) “, bola vyhlásená 16.08.2022 a aj v súčasnosti naďalej umožňuje záujemcom o poskytnutie prostriedkov mechanizmu predkladať žiadosť o poskytnutie prostriedkov mechanizmu, a to elektronickým spôsobom prostredníctvom elektronickej schránky alebo v listinnej podobe predložením žiadosti o poskytnutie prostriedkov mechanizmu cez podateľňu MZ SR osobne alebo prostredníctvom pošty, čím zároveň Vykonávateľ umožnil a priblížil možnosť uchádzať sa o podporu z prostriedkov mechanizmu širokému spektru zdravotníckych pracovníkov v oblasti starostlivosti o duševné zdravie. V čase zverejnenia výzvy s kódom 12I08-21-V02 dňa 16.08.2022 bola časová oprávnenosť stanovená na obdobie od 01.02.2020 do 31.01.2025. Vzhľadom na nízky počet prichádzajúcich žiadostí o poskytnutie prostriedkov mechanizmu a úspešné naplnenie cieľa míľnika pokroku v rámci Plánu obnovy a odolnosti (ďalej len ,,POO“) bola vykonaná zmena výzvy v podmienke poskytnutia prostriedkov mechanizmu číslo10 – časová oprávnenosť realizácie projektu. Od 07.11.2024 došlo k úprave obdobia oprávnenosti výdavkov, to znamená k predĺženiu obdobia, od 01.02 2020 do 30.06.2025. 
Odborná príprava v oblasti duševného zdravia bola poskytnutá pracovníkom v zdravotníctve, kde k 31.07.2025 bol počet vzdelaných pracovníkov v rámci výzvy 12I08-21-V02 : 187. Z uvedených údajov vyplýva, že najväčší počet zdravotníckych pracovníkov malo záujem o vzdelávanie v rámci priority č.4 Komunikácia s náročným pacientom a online komunikácia s pacientom čo predstavuje 23,53 % z celkového počtu vzdelaných odborníkov. Oblasti vzdelávania, ktoré boli sledované v rámci priorít boli naplnené v nasledujúcich počtoch: v oblasti špecializačného štúdia bolo vzdelaných 18 zdravotníckych pracovníkov, v oblasti certifikačného štúdia bolo vzdelaných 15 zdravotníckych pracovníkov, v oblasti sústavného vzdelávania bolo podporených 135 zdravotníckych pracovníkov a v oblasti komunitnej starostlivosti sa vzdelalo 19 zdravotníckych pracovníkov. V oblasti špecializačného štúdia bolo podporených 10 pracovných pozícií psychológ, 5 sestier, 1 zdravotnícky záchranár, 1 verejný zdravotník a 1 pôrodná asistentka. Certifikačné štúdium absolvovalo 9 psychológov, 4 fyzioterapeuti a 2 lekári. Najväčšie zastúpenie vzdelaných odborníkov v rezorte zdravotníctva (percentuálne až 72,19 %) bolo v oblasti sústavného vzdelávania. V danej oblasti bolo podporených 50 psychológov, 33 sestier, 29 lekárov, 18 fyzioterapeutov, 4 logopédi a 1 liečebný pedagóg. Vzdelávacie aktivity pre komunitnú starostlivosť v oblasti duševného zdravia absolvovalo 13 zdravotníckych pracovníkov na pracovnej pozícii psychológ, 3 sestry, 2 logopédi a 1 lekár. 
Odborná príprava v oblasti duševného zdravia sa poskytla nielen odborníkom v zdravotníctve, ale i odborníkom z iných sektorov ako sektora zdravotnej starostlivosti. Mimo rezortu zdravotníctva bolo vzdelaných k 31 07.2025 466 odborníkov. Medzi podporované pracovné pozície mimo rezortu zdravotníctva patria: sestra (napr. v zariadeniach sociálnych služieb, centrách pre deti a rodiny), logopéd, psychológ, špeciálny pedagóg, sociálny pedagóg, liečebný pedagóg, sociálny pracovník a asistent sociálnej práce. Odborníci sa vzdelali vo vzdelávacích programoch v rámci: inovačného vzdelávania, špecializačného vzdelávania a vzdelávania v komunitnej starostlivosti. S cieľom zmierniť dôsledky krízy spôsobenej ochorením COVID-19 sa počas pandémie prevádzkovala vnútroštátna linka na podporu duševného zdravia (ďalej len „ NLPDZ“), ktorá poskytuje psychologickú podporu telefonicky a online. NLPDZ bola zriadená MZ SR v rámci plnenia opatrení POO, Komponentu 12 v oblasti podpory duševného zdravia v júli 2021 na obdobie 12 mesiacov ako opatrenia na elimináciu dôsledkov pandémie na duševné zdravie. Vzhľadom na pozitívne prínosy činnosti NLPDZ a skutočnosť, že ochrana duševného zdravia je jednou z priorít POO, ku ktorého plneniu sa Slovenská republika zaviazala, bola činnosť NLPDZ predĺžená do 30. septembra 2023 ako opatrenie na elimináciu dôsledkov pandémie na duševné zdravie a v dôsledku vzniku konfliktu na Ukrajine. Na základe preukázaných benefitov a vyhodnotenie pilotného projektu poskytovania dištančného poradenstva bola činnosť NLPDZ obnovená od 01.05.2025 v rámci národného projektu „Prevencia a eliminácia násilia a sociálneho vylúčenia prostredníctvom národných liniek pomoci“ (kód ITMS2014+: 401405DWW8), ktorého prijímateľom je MZ SR s primárnym cieľom riešiť rastúcu potrebu dostupnej pomoci v oblasti duševného zdravia. NLPDZ poskytuje bezplatné dištančné psychologické poradenstvo denne, vrátane víkendov a sviatkov, v čase od 10:00 do 22:00 hod. na telefónnom čísle 0800 193 193. Od 01.06.2025 bola činnosť NLPDZ rozšírená o špecializované poradenstvo zamerané na problematické prežívanie vlastnej sexuality, či nežiadúceho sexuálneho správania. Práve na podporu dištančného psychologického poradenstva bolo v rámci výzvy na vzdelávanie v rezorte zdravotníctva vyškolených 10 zdravotníckych pracovníkov v oblasti aktivít pre komunitnú starostlivosť. Vzdelaní boli v programe „Parafílie a problematické sexuálne chovanie“ v počte 4 lekári (psychiatri) a 6 psychológov. Viac ako 300-tisíc eur bolo vyčlenených na vzdelávacie aktivity zamerané na posilnenie kompetencií v oblasti duševného zdravia. Do programov sa zapojilo viac ako 350 zdravotníckych a 800 nezdravotníckych pracovníkov. Išlo napríklad o vzdelávanie v špecializačnom odbore klinická psychológia, výcvik v psychotraumatológii, komplexné vzdelávanie v psychoterapii, tréning komunikačných zručností v práci zdravotníckeho pracovníka, ošetrovateľská starostlivosť v psychiatrii, látkové a nelátkové závislosti a pod. V oblasti lôžkového fondu detských psychiatrických lôžok prišlo k navýšeniu počtu z 200 na 223 lôžok. 
Napriek navýšeniu počtu detských psychiatrických lôžok pretrváva nedostatočná kapacita lôžok v odbore detská psychiatria pre akútne stavy, pre vybrané skupiny duševných porúch ako sú poruchy príjmu potravy, poruchy autistického spektra a liečba závislostí, doliečovacie lôžka, absencia špeciálnych lôžok pre agresívne deti. Vytvorenie lôžkových kapacít MZ SR sa otázkou požiadavky na vytvorenie moderného doliečovacieho zariadenia pre detských psychiatrických pacientov, v súlade so štandardnými diagnostickými a terapeutickými postupmi, s počtom lôžok 20 až 25 v Bratislave alebo okolí v dostupnosti do 40 km zaoberá dlhodobo v spolupráci s odborníkmi v danej oblasti a hľadá riešenia. 
Na základe opakovaných stretnutí s viacerými odborníkmi v odbore detská psychiatria od roku 2019 bol prijatý návrh na vytvorenie doliečovacích lôžok pre detskú psychiatriu v priestoroch Psychiatrickej nemocnice Philippa Pinela v Pezinku (ďalej len „PNPP“). PNPP disponuje priestorovými a kapacitnými možnosťami s možnosťou vytvorenia bezpečného prostredia pre pacientov, ako aj možnosťou zabezpečenia odborného garanta v odbore detská psychiatria zo strany Kliniky detskej psychiatrie Národného ústavu detských chorôb v Bratislave (ďalej len „NÚDCH“). V nadväznosti na vyššie uvedené bolo dňa 08.01.2024 zrealizované pracovné stretnutie za prítomnosti pani ministerky so záverom vypracovania projektu rekonštrukcie objektu v rámci PNPP na zriadenie doliečovacích lôžok pre detskú psychiatriu, za súčasného dodržania minimálnych požiadaviek na materiálno-technické vybavenie a personálne zabezpečenia, najmä z pohľadu personálneho zabezpečenia zdravotníckymi pracovníkmi – lekármi a sestrami s príslušnou špecializáciou v odbore. Záverom predmetného stretnutia bolo, že PNPP ako identifikovaný vhodný poskytovateľ ústavnej zdravotnej starostlivosti pre odbor detská psychiatria, na základe predchádzajúcej komunikácie jej vedenia so zástupcami NÚDCH, obstará vypracovanie projektu rekonštrukcie objektu v rámci nemocnice na zriadenie doliečovacích lôžok pre detskú psychiatriu, za súčasného dodržania minimálnych požiadaviek na materiálno-technické vybavenie a personálne zabezpečenia, najmä z pohľadu personálneho zabezpečenia zdravotníckymi pracovníkmi – lekármi a sestrami s príslušnou špecializáciou v odbore. Na základe tohto rozhodnutia boli zo štátneho rozpočtu - kapitoly MZ SR na rok 2024 poskytnuté kapitálové výdavky pre PNPP vo výške 42 060 € na projektovú dokumentáciu na rekonštrukciu priestorov pavilónu C na detské oddelenie. V súčasnosti sa pokračuje v procese realizácie. Napĺňanie „Memoranda o spolupráci pri realizácii reformy psychiatrickej starostlivosti medzi MZ SR a Slovenskou psychiatrickou spoločnosťou“ podpísané 06.06.2022 – v procese plnenia. Realizácia a postupné kroky k napĺňaniu „Koncepcie zdravotnej starostlivosti v odbore detská psychiatria“ (Vestník MZ SR, roč. 70, čiastka 3-8, účinná od 1. marca 2022) v rámci investícií ku Komponentu 12 POO – v procese plnenia. MZ SR v rámci K-12 POO Výzvy 12I07-21-V13 - Modernizácia oddelení v ústavnej psychiatrickej starostlivosti eviduje 14 úspešne zazmluvnených prijímateľov, ktorí rekonštruujú psychiatrické oddelenia.
Úloha v súčasnom znení neobsahuje dostatočne jednoznačný referenčný a cieľový rámec, ktorý by umožňoval objektívne vyhodnotiť jej splnenie.
Hoci je ako merateľný ukazovateľ uvedený počet navýšených personálnych kapacít a rozšírenie lôžkového fondu od roku 2025, nie je určená východisková hodnota, požadovaný rozsah navýšenia ani cieľová kapacita zodpovedajúca potrebám jednotlivých regiónov. Samotná informácia o zvýšení počtu pracovníkov alebo lôžok preto neumožňuje bez ďalšieho vyhodnotiť, či bola zabezpečená primeraná dostupnosť pedopsychiatrickej starostlivosti.
Rovnako nie je možné bez ďalšieho považovať samotnú čakaciu dobu za dostatočný a jednoznačný ukazovateľ dostupnosti zdravotnej starostlivosti. Jej hodnota môže byť ovplyvnená viacerými faktormi, najmä počtom pacientov, spôsobom objednávania, charakterom poskytovaných výkonov, personálnou štruktúrou a regionálnymi rozdielmi. Ak má byť čakacia doba využívaná ako výsledkový ukazovateľ, je potrebné ustanoviť jednotnú metodiku jej výpočtu, referenčný stav a cieľovú hodnotu.
MZ SR zároveň realizuje a pripravuje viaceré opatrenia smerujúce k stabilizácii ľudských zdrojov, rozvoju ambulantnej siete, úprave úhradových mechanizmov, zoznamu zdravotných výkonov a posilneniu vzdelávania. Tieto opatrenia predstavujú priebežné kroky smerujúce k napĺňaniu účelu úlohy a nie je možné ich vyhodnotiť ako nesplnenie úlohy len na základe absencie jedného agregovaného výsledkového ukazovateľa.
Ak je zámerom materiálu sledovať konkrétne výsledkové parametre, je potrebné ich najskôr jednoznačne definovať vrátane východiskovej hodnoty, cieľovej hodnoty, termínu dosiahnutia a spôsobu vykazovania.
Na základe dohody medzi Platformou rodín detí so zdravotným znevýhodnením a MZ SR došlo k  posunutiu termínu plnenia predmetnej úlohy z roku 2027 na rok 2030.
13.15. zriadenie špecializovanej ambulantnej starostlivosti na liečbu závislostí a centier pre liečbu závislostí pre detských pacientov
MZ SR do roku 2027 otvorí diskusiu s odborníkmi o zriadení centier závislostí pre detských pacientov, v pilotnom programe s tromi centrami pre oblasť východného, stredného a západného Slovenska
Merateľný ukazovateľ: počet rokovaní s odborníkmi
Odpočet plnenia:
MZ SR v rámci plnenia úlohy zriadenia špecializovanej ambulantnej starostlivosti na liečbu závislostí a centier pre liečbu závislostí pre detských pacientov v roku 2025 otvorilo intenzívnu komunikáciu s hlavnými odborníkmi MZ SR pre psychiatriu, detskú psychiatriu a medicínu závislostí a so zástupcami odborných spoločností ako sú Sekcia detskej a dorastovej psychiatrie Slovenskej psychiatrickej spoločnosti Slovenskej lekárskej spoločnosti (ďalej len „SPsS SLS“), s prezidentom SPsS a ďalšími zainteresovanými stranami prostredníctvom riešenia problémových oblastí ako sú: neposkytovanie zdravotnej starostlivosti v špecializovaných pracoviskách medicíny závislostí pacientom mladším ako 19 rokov; nedostupná špecializovaná ambulantná zdravotná starostlivosť dospievajúcim s problematikou závislostí; nedostupná a nevyhovujúca hospitalizačná liečba, nedostupnosť doliečovacej liečby; nedostupná liečba závislostí a zlá dostupnosť celej pedopsychiatrickej starostlivosti; nedostatok personálu špecialistov pedopsychiatrov, ale aj psychiatrov pre dospelých pacientov a klinických psychológov pre všetky typy duševných porúch - tento stav, i podľa skúseností z iných krajín, nie je okamžite urgentne riešiteľný; nedisponujeme dátami o presnom stave našej populácie v oblasti závislostí; potreba vytvorenia samostatného špecializovaného ústavného oddelenia pre liečbu adolescentov (vek 15-18 rokov) s problémom závislostí; zvýšenie atraktivity pedopsychiatrie pre absolventov pediatrie je budúcnosťou delegovanie časti kompetencií špecialistov pedopsychiatrov na rozšírený okruh poskytovateľov s nižšími kvalifikačnými nárokmi a zapojením digitálnych technológií, telemedicíny, IA do starostlivosti o duševné zdravie mládeže; komunikácia o forme liečby pre adolescentov vo veku blízkom dospelosti a o riešenie tohto alarmujúceho stavu. MZ SR zorganizovalo dňa 24.07.2025 pracovné stretnutie všetkých zainteresovaných strán, kde boli prediskutované všetky návrhy k riešeniu predmetnej problematiky a prijaté nasledovné riešenia v oblastiach ako sú úprava vzdelávania skrátením resp. úpravou vzdelávacích modulov pre pediatrov, psychiatrov, zavedenie praxe v psychiatrických ambulanciách; zmena legislatívy; preplácanie výkonov psychiatrom za pedopsychiatrických pacientov; zriadenie špecializovaného oddelenia pre adolescentov na liečbu závislostí v Prešove s vyčlenením 15 špecializovaných lôžok na liečbu závislosti.
13.16. bezodkladne riešiť nedostupnosť liečby látkových a nelátkových závislostí u pacientov mladších ako 19 rokov
MZ SR spolu s odbornými spoločnosťami do roku 2027 zrealizuje prieskum zameraný na zistenie stavu populácie v prípade látkových a nelátkových závislostí (od obrazových médií a počítačových hier) u detí a adolescentov
Merateľný ukazovateľ: zrealizovaný prieskum

MZ SR do roku 2027 v spolupráci s odborníkmi v oblasti detskej a dorastovej psychiatrie pripraví návrh týkajúci sa možnosti zriadenia doliečovacích lôžok a vytvorenia liečebného programu zameraného na liečbu závislostí u pacientov mladších ako 19 rokov
Merateľný ukazovateľ: vytvorený návrh
Odpočet plnenia:
MZ SR v rámci plnenia úlohy riešenia nedostupnosti liečby látkových a nelátkových závislostí u pacientov mladších ako 19 rokov navrhlo v spolupráci s odbornými spoločnosťami a s odborníkmi v oblasti detskej a dorastovej psychiatrie poskytovať zdravotnú starostlivosť samostatne vytvorením špecializovaného ústavného oddelenia pre liečbu adolescentov vo veku 15-18 rokov s problémom závislostí. Zároveň navrhli systémové riešenia ako sú zvýšenie atraktivity pedopsychiatrie pre absolventov pediatrie; delegovanie kompetencií špecialistov pedopsychiatrov na rozšírený okruh poskytovateľov s nižšími kvalifikačnými nárokmi; zapojenie digitálnych technológií, telemedicíny, IA do starostlivosti o duševné zdravie mládeže. Téma starostlivosti o duševné zdravie detí a mládeže na Slovensku sa stala aj kľúčovou témou  na zasadnutiach Rady vlády Slovenskej republiky pre duševné zdravie (ďalej len „Rada“), ktorá bola zriadená uznesením vlády Slovenskej republiky č.112/2021 z 24. februára 2021 ako poradný orgán vlády SR. Jednou z jej úloh je participácia na strategických a koncepčných materiáloch v oblasti duševného zdravia. Na podnet predsedu Rady, ktorým je minister zdravotníctva, bola uznesením Rady č.32 z 24. júna 2025 zriadená medzirezortná pracovná skupina na úrovni ministrov zdravotníctva, školstva, výskumu, vývoja a mládeže, sociálnych vecí a rodiny, spravodlivosti, vnútra a zástupcov Úradu komisára pre deti, Parlamentu detí a mládeže pri Úrade komisára pre deti, Modelového parlamentu a zástupcu o. z. Chuť žiť, za účelom tvorby koordinovaného návrhu systémových opatrení na zlepšenie starostlivosti o duševné zdravie detí a mládeže, identifikácie legislatívnych a organizačných prekážok, vypracovania konkrétnych opatrení na podporu dostupnosti a kvality služieb v oblasti starostlivosti o duševné zdravie detí a mládeže. Cieľom pracovnej skupiny je vypracovať Koncepciu rozvoja a podpory starostlivosti o duševné zdravie detí a mládeže na Slovensku.
13.17. zlepšiť prístup k zdravotnej starostlivosti vrátane liečebnej rehabilitácie pre osoby so zdravotným postihnutím
MZ SR v rokoch 2026 - 2027 vypracuje akčný plán pre poskytovanie zdravotnej starostlivosti pre osoby so zdravotným postihnutím a súčasťou bude zabezpečenie ambulantnej a ústavnej zdravotnej starostlivosti v oblasti liečebnej rehabilitácie a predloží ho na schválenie
Merateľný ukazovateľ: schválený akčný plán pre zabezpečenie ambulantnej a ústavnej zdravotnej starostlivosti v oblasti liečebnej rehabilitácie
Odpočet plnenia:
V súčasnosti prebiehajú konzultácie s odborníkmi z praxe a relevantnými zainteresovanými subjektmi s cieľom identifikovať optimálne nastavenie procesov a rozsah opatrení. Zároveň sa posudzujú finančné a personálne dopady navrhovaných riešení, keďže implementácia akčného plánu si vyžiada významné systémové a rozpočtové zabezpečenie. Z uvedených dôvodov si príprava akčného plánu vyžaduje komplexný prístup a dostatočný časový priestor na jeho kvalitné spracovanie.
MZ SR v rokoch 2026 – 2028 zabezpečí zvýšenie počtu liečebných rehabilitácií formou ambulantnej zdravotnej starostlivosti (ambulancia + SVLZ pracovisko vo FBLR), aby ich geografická dostupnosť zodpovedala oprávneným potrebám pacientov vyžadujúcich tento spôsob ošetrenia a zabezpečí ich adekvátne financovanie
Merateľný ukazovateľ: počet nových ambulantných pracovísk liečebnej rehabilitácie
Aktualizácia úlohy:
MZ SR do roku 2030 zabezpečí zvýšenie počtu liečebných rehabilitácií formou ambulantnej zdravotnej starostlivosti (ambulancia + SVLZ pracovisko vo FBLR), aby ich geografická dostupnosť zodpovedala oprávneným potrebám pacientov vyžadujúcich tento spôsob ošetrenia a zabezpečí ich adekvátne financovanie
Merateľný ukazovateľ: počet nových ambulantných pracovísk liečebnej rehabilitácie
Odpočet plnenia:
MZ SR aktuálne komunikuje o akčnom pláne, ale nemá reálne kompetencie zriaďovať nové ambulancie liečebnej rehabilitácie.
Podľa § 15 ods. 1 zákona č. 581/2004 Z. z. o zdravotných poisťovniach je zdravotná poisťovňa povinná zabezpečovať dostupnosť zdravotnej starostlivosti pre svojich poistencov. Z tohto ustanovenia však nevyplýva oprávnenie zdravotnej poisťovne vytvárať alebo zriaďovať nové ambulancie, keďže nie je poskytovateľom zdravotnej starostlivosti v zmysle zákona č. 578/2004 Z. z.
Zdravotná poisťovňa môže dostupnosť zdravotnej starostlivosti zabezpečovať najmä prostredníctvom uzatvárania zmlúv s existujúcimi poskytovateľmi a vytváraním motivačných nástrojov na vstup nových poskytovateľov do siete. Samotné založenie ambulancie však patrí výlučne do kompetencie subjektov, ktoré získajú povolenie na prevádzkovanie zdravotníckeho zariadenia podľa platnej legislatívy.
V tejto súvislosti bola zo strany MZ SR iniciovaná výzva na materiálno-technické vybavenie ambulancií prostredníctvom vyšších územných celkov, s cieľom podporiť rozvoj existujúcich aj novovznikajúcich poskytovateľov zdravotnej starostlivosti a posilniť ich vstup do nedostatočne pokrytých regiónov. Cieľom tejto podpory je zlepšenie dostupnosti zdravotnej starostlivosti, nie samotná tvorba ambulantnej siete, keďže tá nie je v priamej kompetencii  MZ SR ani zdravotných poisťovní.
Na základe dohody medzi Platformou rodín detí so zdravotným znevýhodnením a MZ SR došlo k  posunutiu termínu plnenia predmetnej úlohy z roku 2027 na rok 2030.
Nové opatrenie
13.18. bezodkladne riešiť nevyhovujúce materiálne podmienky v ústavných zdravotníckych zariadeniach poskytujúcich zdravotnú starostlivosť v odbornom zameraní psychiatria, detská psychiatria a medicína závislostí
MZ SR do 31.12.2026 vypracuje a následne implementuje stratégiu postupného zlepšovania materiálno-technických podmienok v ústavných zdravotníckych zariadeniach poskytujúcich zdravotnú starostlivosť v odbornom zameraní psychiatria, detská psychiatria a medicína závislostí so zameraním na ochranu dôstojnosti pacientov a dodržiavanie ľudských práv
Merateľný ukazovateľ: schválená stratégia, identifikované investičné priority, počet ústavných zdravotníckych zariadení poskytujúcich zdravotnú starostlivosť v odbornom zameraní psychiatria, detská psychiatria a medicína závislostí zaradených do procesu obnovy

MZ SR do roku 2027 vypracuje legislatívny návrh primeraných materiálno-technických a organizačných podmienok pre výkon súdom nariadeného ochranného liečenia ústavnou formou v psychiatrických zariadeniach
Merateľný ukazovateľ: vypracované legislatívne, metodické alebo organizačné opatrenia upravujúce podmienky výkonu ochranného liečenia ústavnou formou vrátane zapracovania požiadaviek do pripravovanej právnej úpravy materiálno-technického zabezpečenia zdravotníckych zariadení
Nové opatrenie
13.19. zaviesť systém hodnotenia a overovania, či zariadenia vedené v zozname zdravotníckych zariadení spĺňajú zákonom stanovené podmienky na poskytovanie deklarovanej zdravotnej starostlivosti a podmienky na zabezpečenia základných práv umiestnených osôb
MZ SR v roku 2027 aktualizuje zoznam zdravotníckych zariadení zabezpečujúcich výkon súdom nariadeného ochranného liečenia, tak aby zohľadňoval rozsah povolení na poskytovanie zdravotnej starostlivosti faktické podmienky výkonu ochranného liečenia a požiadavky na ochranu práv umiestnených osôb
Merateľný ukazovateľ: pravidelne aktualizovaný zoznam zdravotníckych zariadení zabezpečujúcich výkon ochranného liečenia vrátane vyhodnotenia splnenia stanovených podmienok na výkon ochranného liečenia
Nové opatrenie
13.20. zhodnotiť aktuálny počet lôžok následnej a dlhodobej zdravotnej starostlivosti
MZ SR do roku 2028 zhodnotí aktuálny počet lôžok následnej a dlhodobej zdravotnej starostlivosti. Na základe uvedeného bezodkladne prijme opatrenia na zabezpečenie primeranej kapacity a adekvátneho navýšenia počtu lôžok, vrátane vytvorenia lôžok pre detských pacientov
Merateľný ukazovateľ: počet nových lôžok následnej a dlhodobej zdravotnej starostlivosti. Dáta o celkovom počte lôžok pre dospelých a detských pacientov
Habilitácia a rehabilitácia (čl. 26)
SR prijme účinné a primerané opatrenia, a to aj cestou vzájomnej podpory ľudí so zdravotným postihnutím, aby umožnili osobám so zdravotným postihnutím dosiahnuť a udržať si maximálnu možnú samostatnosť, uplatniť v plnej miere telesné, duševné, sociálne a profesijné schopnosti a dosiahnuť plné začlenenie a zapojenie do všetkých oblastí života. Na tento účel sa zriadia, podporujú a rozširujú komplexné habilitačné a rehabilitačné služby a programy, najmä v oblasti zdravotníctva, zamestnanosti, vzdelávania a sociálnych služieb
14.1. zaviesť systém individualizovanej komplexnej podpory osôb so zdravotným postihnutím a ich rodín cez nadrezortný systém habilitačných a rehabilitačných služieb – opatrenie vypustené
MPSVR SR v roku 2023 vytvorí pracovnú skupinu za účasti MZ SR, MŠVVM SR a zástupcov reprezentatívnych organizácií, účelom ktorej bude dohodnutie kompetencií jednotlivých rezortov v systéme habilitačných a rehabilitačných služieb
Merateľný ukazovateľ: počet stretnutí pracovnej skupiny
Odpočet plnenia:
	Pracovná skupina bola zriadená v roku 2023. V roku 2023 sa uskutočnili 2 pracovné stretnutia a v roku 2024 sa uskutočnili 3 pracovné stretnutia aj za účasti zástupcov dotknutých rezortov.
V nadväznosti na tieto rokovania pokračovali odborné diskusie aj v roku 2025. V tomto období sa uskutočnili 4 online stretnutia so zainteresovanými rezortmi a 1 stretnutie medzirezortnej pracovnej skupiny dňa 12. júna 2025 v priestoroch MPSVR SR.
MPSVR SR v spolupráci s MZ SR a MŠVVM SR do roku 2025 vypracuje a schváli stratégiu habilitačných a rehabilitačných služieb v Slovenskej republike – úloha vypustená
Merateľný ukazovateľ: vypracovaná stratégia
Odpočet plnenia:
	MPSVR SR koordinovalo odborné rokovania smerujúce k príprave Stratégie habilitácie a rehabilitácie, ktorej cieľom je podporiť komplexný prístup k podpore osôb so zdravotným postihnutím a ich rodín s dôrazom na prepojenie sociálnych, zdravotných a vzdelávacích služieb.
V priebehu odborných diskusií sa zároveň ukázalo, že jednotlivé oblasti habilitácie a rehabilitácie sú už v rôznej miere riešené v existujúcich systémových opatreniach a strategických dokumentoch v pôsobnosti jednotlivých rezortov.
Pred uskutočnením fyzického stretnutia rezort školstva v rámci e-mailovej komunikácie informoval, že účasť MŠVVaM SR na príprave tejto stratégie nepovažuje za vhodnú ani účelnú. Rezort zároveň poukázal na existujúce systémové nástroje podpory detí, žiakov a študentov so zdravotným znevýhodnením v oblasti inkluzívneho vzdelávania, poradenstva a prevencie, ako aj na súvisiace strategické dokumenty. V tejto súvislosti upozornil na možnú obsahovú duplicitu s existujúcimi strategickými rámcami a deklaroval pripravenosť zapojiť sa do procesu v postavení pripomienkujúceho subjektu.
V roku 2025 prebiehali ďalšie rokovania k obsahu a rozsahu pripravovanej stratégie. V rámci prípravy dokumentu boli dotknuté rezorty opakovane oslovené so žiadosťou o poskytnutie odborných podkladov a súčinnosť pri jeho tvorbe. V prípade rezortu zdravotníctva sa napriek uskutočnenej komunikácii nepodarilo zabezpečiť zapojenie do prípravy dokumentu v predpokladanom rozsahu.
Po uskutočnení fyzického stretnutia sa k ďalšiemu postupu vyjadrila aj Sekcia sociálnej a rodinnej politiky, ktorá poukázala na skutočnosť, že základným zámerom Stratégie habilitácie a rehabilitácie malo byť posilnenie medzirezortného prepojenia a uplatňovanie holistického prístupu k človeku. Vzhľadom na absenciu participácie kľúčových rezortov však v procese prípravy dokumentu fakticky zostalo ako jediný aktér Ministerstvo práce, sociálnych vecí a rodiny SR.
Zároveň informovali, že problematika habilitácie a rehabilitácie je už čiastočne obsiahnutá v existujúcich strategických a koncepčných materiáloch v pôsobnosti MPSVR SR, najmä v rámci Stratégie a akčného plánu deinštitucionalizácie, Stratégie a akčného plánu včasnej intervencie. Taktiež odporúčajú túto tému zahrnúť aj do pripravovaného strešného dokumentu Vízia a stratégia rozvoja sociálnych služieb do roku 2040. Vypracovanie samostatného koncepčného materiálu by tak v súčasnom nastavení mohlo viesť k duplicite existujúcich strategických rámcov.
Vzhľadom na uvedené skutočnosti sa pôvodne plánovaný nadrezortný charakter stratégie nepodarilo naplniť v plnom rozsahu. Na základe uvedeného navrhujeme vypustenie opatrenia 9.1. z dokumentu.
14.2. pilotné overenie rozšírenia existujúcich odborných činností poskytovaných rodinám s  dieťaťom so zdravotným znevýhodnením o sprevádzanie odbornými poradcami a sprievodcami s osobnou skúsenosťou
MPSVR SR do konca roka 2027 pilotne overí možnosti rozšírenia existujúcich odborných činností poskytovaných rodinám s dieťaťom so zdravotným postihnutím o sprevádzanie odbornými poradcami a sprievodcami s osobnou skúsenosťou
Merateľný ukazovateľ: počet rodín sprevádzaných sprievodcom s osobnou skúsenosťou a počet sprievodcov s osobnou skúsenosťou pôsobiacich v poradniach komplexnej pomoci
Odpočet plnenia:
V roku 2025 sa peer poradenstvo pre rodiny so zdravotne znevýhodnenými deťmi realizovalo len v obmedzenom časovom rámci. Od novembra 2025 začali v Poradniach komplexnej pomoci (Martin, Zvolen, Prešov) pôsobiť tri sprievodkyne s osobnou skúsenosťou, ktoré v prípade potreby poskytovali dištančné poradenstvo klientom v rámci celej siete poradní. Tím v rovnakom období doplnili aj dve expertky na peer poradenstvo. Za rok 2025 prejavila o tento druh podpory záujem jedna rodina.
Merateľný ukazovateľ:
· počet rodín sprevádzaných sprievodcom s osobnou skúsenosťou: 1 rodina
· počet sprievodcov s osobnou skúsenosťou pôsobiacich v poradniach komplexnej pomoci: 3
Práca a zamestnávanie (čl. 27)
SR podporuje právo osôb so zdravotným postihnutím na prácu na rovnakom základe s ostatnými, najmä právo na možnosť živiť sa slobodne zvolenou prácou alebo prácou prijatou na trhu práce, a právo na pracovné prostredie, ktoré je otvorené, začleňujúce a prístupné pre osoby so zdravotným postihnutím.
15.1. implementovať nástroje podpory a pomoci zamerané na zvýšenie zamestnateľnosti a zamestnanosti občanov so zdravotným postihnutím
MPSVR SR bude priebežne podporovať zamestnávanie občanov so zdravotným postihnutím a vytvárať legislatívne podmienky na podporu zamestnávania občanov so zdravotným postihnutím na otvorenom trhu práce bez potreby zriaďovania chráneného pracoviska alebo chránenej dielne prostredníctvom aktívnych opatrení na trhu práce, vrátane implementovania inovovaných alebo nových aktívnych opatrení na trhu práce, vrátane využívania nástrojov v oblasti sociálnej ekonomiky zabezpečované priebežne najmä na základe prijatých národných projektov v súlade so zákonom o službách zamestnanosti v rámci programového obdobia 2021 – 2027
Merateľný ukazovateľ: prijatá legislatíva
Odpočet plnenia:
	S účinnosťou od 1. januára 2024 sa zákonom č. 488/2022 Z. z., ktorým sa novelizoval zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (ďalej len „zákon o službách zamestnanosti“) upravila oblasť zamestnávania občanov so zdravotným postihnutím (OZP). Úprava vymedzila okruh OZP, ktorí sú oprávnení pre podporu zamestnávania v CHD alebo CHP - OZP so sťaženým prístupom na trh práce, pričom zamestnávanie OZP, u ktorých je predpoklad uplatnenia sa mimo CHD alebo CHP na otvorenom trhu práce, vrátane podpory zamestnávania OZP  bez potreby vytvorenia chránenej dielne alebo chráneného pracoviska (ďalej len „CHD alebo CHP“), je podporované prostredníctvom programov a projektov v rámci Programu Slovensko 2021  –  2027 (viď. nižšie).

S účinnosťou od 1. septembra 2025 sa zákonom č. 151/2025 Z. z. novelizoval zákon o službách zamestnanosti vrátane úprav, ktoré súvisia s  podporou zamestnávania OZP:
· spresnilo sa posudzovanie zdravotnej spôsobilosti pri sprostredkovaní zamestnania -  rozšírená bola definícia  lekárskej posudkovej činnosti na účely služieb zamestnanosti, ktorá sa osobitne týka aj osoby v hmotnej núdzi a ktorá zahŕňa posudzovanie možnosti zaradenia do vhodného zamestnania vzhľadom na jej zdravotný stav, t. j. posudok sa teraz môže vyžadovať aj pri odmietnutí vhodného pracovného miesta, ak uchádzač/osoba tvrdí, že ponuka nezohľadňuje jeho zdravotné obmedzenia (§ 19 ods. 1); 
· upravili sa kontrolné a oznamovacie mechanizmy pre chránené dielne - úrad práce, sociálnych vecí a rodiny (ďalej len „úrad“) pred vydaním rozhodnutia o priznaní postavenia chránenej dielne alebo chráneného pracoviska na mieste preverí, či pracovné podmienky a nároky na pracovný výkon sú prispôsobené zdravotnému stavu  OZP so sťaženým prístupom na trh práce (§ 55 ods. 6)  a predĺžila sa lehota na oznámenie skutočnosti v chránenej dielni, kedy počet zamestnaných OZP so sťaženým prístupom na trh práce klesne pod 50% z celkového počtu zamestnancov chránenej dielne z dôvodu uvoľnenia pracovných miest, na ktorých boli zamestnaní  OZP so sťaženým prístupom na trh práce, tak že podmienka zamestnávania najmenej 50 % OZP so sťaženým prístupom na trh práce v pracovnom pomere na pracovnom mieste v chránenej dielni považuje najviac počas troch mesiacov za splnenú, ak právnická osoba alebo fyzická osoba, ktorá zriadila chránenú dielňu, písomne oznámi túto skutočnosť úradu do desiatich pracovných dní odo dňa, v ktorom prestala spĺňať  uvedenú podmienku (§ 55 ods. 10);
· rozšírilo sa vymedzenie aktivačnej činnosti pre OZP - do definície aktivačnej činnosti boli v rámci služieb vo verejnom záujme vymedzené práce, ktoré môžu byť vykonávané aj pre OZP ako súčasť aktivácie na trhu práce (napr. pomoc pri starostlivosti o OZP, či iné sociálne činnosti), čo dáva širší priestor pre zapojenie týchto osôb alebo zapojenie do spoločensky prospešných aktivít (§ 52); 
· zefektívnili sa administratívne a evidenčné procesy v oblasti podpory zamestnávania OZP - upravilo prihlasovanie žiadostí elektronicky aj pre podporu zamestnávania OZP, keď je explicitne upravené, že žiadosť v rámci podpory zamestnávania OZP  sa podáva v určenej elektronickej forme s kvalifikovaným elektronickým podpisom (v § 70 ods. 18) a evidencia údajov o zdravotnom stave – v rámci evidencie osôb v hmotnej núdzi  sa zaviedol aj údaj o percentuálnej miere poklesu schopnosti vykonávať zárobkovú činnosť, čo umožní úradom lepšie zohľadniť rozdielnu úroveň obmedzení pri sprostredkovaní zamestnania (príloha 1 zákona bod E).

K 31.12.2025 bolo na Slovensku evidovaných 5 066 CHD a CHP, z toho 1 387 CHD a 3 679 CHP. Z celkového počtu CHP bolo 2 090 zriadených SZČO so ZP.  V CHD alebo CHP k 31.12.2025 pracovalo 7 719 zamestnancov pričom z tohto počtu bolo 6 175 OZP.
V evidencii uchádzačov o zamestnanie (UoZ) bolo k 31.12.2025 evidovaných 5  352  OZP. Podiel OZP na celkovom počte evidovaných UoZ predstavoval 3,098 %. V porovnaní s rovnakým obdobím roku 2024 došlo k miernemu nárastu podielu  UoZ so zdravotným postihnutím, a to o 353 osôb, čo predstavuje 0,06% (z 3,04 % na 3,098 %).  
S OZP úrady práce, sociálnych vecí a rodiny (ďalej len „úrad“) pracujú individuálne a pri ponuke voľných pracovných miest, ponuke nástrojov aktívnej politiky trhu práce zohľadňujú ich zdravotné obmedzenia. Za obdobie január 2024 až december 2024 úrady poskytli  pre OZP 14 606 informačných a poradenských služieb. Za obdobie roku 2025  už úrady poskytli  pre OZP 18 135 informačných a poradenských služieb, čo je v porovnaní s rokom 2004 o 3 529 poskytnutých služieb viac, čo predstavuje nárast o 24,1 %.
Určitý počet nezamestnaných OZP sa v evidencii UoZ z rôznych dôvodov nenachádza, avšak aj napriek tomu sa aktívne opatrenia na trhu práce (ďalej len „AOTP“) uplatňujú aj na nich, napr. príspevky na činnosť pracovného asistenta, na úhradu prevádzkových nákladov CHD/CHP, vrátane SZČO so zdravotným postihnutím a čoraz častejšie sú títo občania zaraďovaní do integračných podnikov v rámci sociálnej ekonomiky. OZP môžu byť zaradení do niektorého z projektov, ktoré realizuje Ústredie práce, sociálnych vecí a rodiny (ďalej len „ústredie“) a úrady, ak sú vedení v evidencii ako UoZ, resp. záujemcovia o zamestnanie (ďalej len „ZoZ“) a spĺňajú podmienky oprávnenosti stanovené v rámci jednotlivých projektov. Aktívne sa pritom využívajú najmä služby sprostredkovania zamestnania, poradenské (odborné aj informačné) služby a celá škála AOTP od vzdelávania a rekvalifikácie až po príspevky na udržiavanie OZP v zamestnaní, či už na chránených pracovných miestach, v rámci sociálnej ekonomiky alebo projektovo, na otvorenom trhu práce.

AOTP, prostredníctvom ktorých boli v roku 2025 podporení OZP:
· Odborné poradenské služby (§ 43 zákona o službách zamestnanosti) – sú zamerané na ovplyvňovanie rozhodovania a správania sa, vytváranie súladu medzi osobnostnými predpokladmi a požiadavkami na vykonávanie určitého zamestnania a na sociálnu a pracovnú adaptáciu UoZ, ZoZ a osoby v hmotnej núdzi (ďalej len „OvHN“). Predstavujú činnosti vykonávané odbornými poradcami úradov prostredníctvom individuálneho alebo skupinového poradenstva. 
UoZ a OvHN (ďalej len „klient“), ktorí sa zúčastňujú odborných poradenských služieb (ďalej len „OPS“), majú v zmysle § 43 zákona o službách zamestnanosti nárok na náhradu časti cestovných výdavkov na dopravu z miesta trvalého alebo prechodného pobytu do miesta poskytovania OPS a späť, ako aj na stravné podľa zákona o cestovných náhradách za dni, v ktorých sa zúčastnili OPS. 
V roku 2025 bolo do OPS zaradených celkom 8 624 klientov, z ktorých 210 klientov bolo so zdravotným postihnutím, čo je 2,44 %. Finančné prostriedky boli vyplatené vo výške 132 831,03 €, z toho na OZP 3 571,76 €, čo predstavuje 2,69 %.
· Príspevok na náhradu časti cestovných výdavkov (§ 32 ods. 11 písm. d) zákona o službách zamestnanosti) – zaradených celkom 848 osôb, z ktorých boli 4 OZP, t. j. 0,48 %. Finančné prostriedky boli vyplatené vo výške 8 836,14 €, z toho na OZP 25,89 €, čo predstavuje 0,29 % všetkých čerpaných finančných prostriedkov;
· Príspevok na dochádzku za prácou (§ 53  zákona o službách zamestnanosti) – zaradených celkom 20 139 osôb, z ktorých bolo 655 OZP, t. j. 3,25 %. Čerpanie finančných prostriedkov bolo vo výške 7 595 795,14 €, z toho na OZP 242  330,09 €, čo predstavuje 3,19 % všetkých čerpaných finančných prostriedkov;
· Príspevok na podporu mobility za prácou (§ 53a zákona o službách zamestnanosti) – zaradených celkom 198 osôb, z ktorých boli podporení 2 OZP, čo predstavuje 1,01 %. Čerpanie finančných prostriedkov bolo vo výške  458  643,56 €, z toho na OZP 1 200 €, čo predstavuje 0,26 % všetkých čerpaných finančných prostriedkov;
· Príspevok na činnosť pracovného asistenta (§ 59 zákona o službách zamestnanosti) – podporené udržanie v zamestnaní 2 043 zamestnancov so ZP a SZČO so ZP, ktorým pracovnú asistenciu poskytovalo 1 879 asistentov, pričom čerpané finančné prostriedky boli vo výške 16 741 957,88 € (v roku 2024 čerpanie vo výške 13 423 500 €, čo predstavuje nárast o 3 318 451.88 €, t. j.  o 24,7 %);
· Príspevok na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov (§ 60 zákona o službách zamestnanosti) – podporených 7 311  OZP a čerpané finančné prostriedky boli vo výške 38 573 742,93 € (v roku 2024 čerpanie vo výške 28 524 643 €, čo predstavuje nárast o 10 049 099,93 €, t. j. o 35,2  %). 

V rámci Programu Slovensko 2021 - 2027 boli vyhlásené a v priebehu roka 2024 resp. 2025 realizované nasledovné výzvy s prehľadom zaradenia počtu OZP v roku 2025 do týchto výziev: 

NP „Individualizovaný a komplexný prístup so zameraním na poradenské činnosti/ Poradenstvom k zamestnaniu“
· výzva vyhlásená 11.12.2023 s alokáciou 34 344 059 € (zdroje EÚ),
· cieľom projektu je zabezpečiť vybranej skupine UoZ dostupnosť individualizovaného poradenstva vo väzbe na ich individuálne potreby a ich konkrétnu situáciu a tým zvýšiť ich šance na zamestnanie. Ďalším cieľom projektu je poskytnúť UoZ informácie súvisiace so začatím  vykonávania SZČ,
· poradenská činnosť zameraná na zvýšenie šancí na zamestnanie pre znevýhodnených UoZ (vrátane OZP) a mladých NEET, ktorí sú UoZ,
· realizácia od 02/2024,
· do NP bolo v roku 2025 zapojených celkom 17 113 UoZ, z ktorých 418 bolo UoZ so ZP, čo je 2,44 %. Čerpané boli finančné prostriedky vo výške 700  966,38  €, z toho na OZP 16 957,70 €, čo je 2,42 %.

NP „Zručnosti pre trh práce“
· výzva vyhlásená 27.02.2024 s alokáciou 38 426 342 €,
· cieľom projektu je podpora nadobúdania alebo zmeny zručností potrebných pre aktívnu účasť, zotrvanie alebo zlepšenie postavenia UoZ na trhu práce, 
· poskytovanie finančných príspevkov  UoZ za účelom nadobúdania/zmeny zručností potrebných pre aktívnu účasť na trhu práce; • poskytovanie finančných príspevkov ZoZ za účelom nadobúdania/zmeny zručností potrebných pre zotrvanie na trhu práce alebo zlepšenie situácie na trhu práce; • podpora nadobúdania a zmeny zručností mladých ľudí v situácii NEET, 
· realizácia od 04/2024,
· do NP bolo v roku 2025 zapojených celkom 9 708 UoZ z toho 530 UoZ so ZP čo je 5,46 %; čerpané boli finančné prostriedky vo výške 7 916 319 €, z toho na OZP 373 691 €, čo je 4,72 %.

Projekt „Pripravený na prácu v priemysle“ 
· realizovaný v zmysle uznesenia Vlády SR č. 122 z 29. februára 2024 k východiskám k opatreniam na odstránenie bariér pre trvalo udržateľný rozvoj automobilového priemyslu a nových investorov v oblasti priemyslu na Slovensku - bod C.14. Pripraviť a začať realizovať projekt na podporu vzdelávania a prípravy trhu práce v súlade s požiadavkami trhu práce, najmä v odvetví automobilového priemyslu,
· financovaný zo zdrojov štátneho rozpočtu SR,
· cieľom projektu je zvýšiť predpoklady UoZ na uplatnenie sa na trhu práce prostredníctvom ich vzdelávania, ktoré umožní nadobudnúť teoretické a praktické vedomosti, schopnosti a zručnosti potrebné pre pracovné pozície v priemysle, s dôrazom na prepojenie odborného vzdelávania s praxou, čím sa zabezpečí príprava kvalifikovanej pracovnej sily v súlade s požiadavkami trhu práce,
· hlavným cieľom je znížiť nezamestnanosť UoZ a zlepšiť ich možnosti na stabilné a dlhodobé uplatnenie sa v pracovnom prostredí,
· poskytovanie finančných príspevkov poskytovateľovi vzdelávania na kurzovné a poskytovanie finančných príspevkov UoZ (paušálny príspevok na cestovné a stravné a motivačný príspevok), 
· realizácia od 04/2025,
· do projektu bolo v roku 2025 zapojených celkom 4 779 UoZ, z toho 69 UoZ so ZP čo je 1,44 %; čerpané boli finančné prostriedky vo výške 5 625 536 €, z toho na osoby so ZP 83 598,60 €, čo je 1,48 %.

NP „Ľudia a hrady – krok k sociálnej ekonomike“
· hlavná aktivita NP je podpora zamestnávania osôb prostredníctvom poskytovania finančných príspevkov na vytvorenie, resp. udržanie pracovného miesta, subjektom zapojeným do obnovy národných kultúrnych pamiatok. NP sa realizoval na základe spolupráce medzi MPSVR SR, ústredím, Ministerstvom kultúry SR a Úradom splnomocnenca vlády SR pre rómske komunity,
· cieľom NP  bolo nastavenie procesov smerujúcich k trvalej udržateľnosti  zamestnávania znevýhodnených a zraniteľných osôb v ekosystéme sociálnej ekonomiky a následne na otvorenom trhu práce vznikom dlhodobej spolupráce medzi subjektami zapojenými do obnovy kultúrnych pamiatok a Regionálnymi centrami sociálnej ekonomiky,
· finančné príspevky boli poskytované zo zdrojov ESF+ a štátneho rozpočtu SR,
· do NP bolo v roku 2025 zaradených celkom 102 osôb, z ktorých bolo 4 OZP - t.j. 3,92 %. Čerpanie finančných prostriedkov bolo vo výške 6 690 997,72 €, z toho na OZP 215 112,17 €, čo predstavuje 3,21 % všetkých čerpaných finančných prostriedkov.

NP Finančné stimuly pre zamestnanosť
· výzva vyhlásená 12.03.2024 s alokáciou 282 968 131 €  (zdroje EÚ),
· v roku 2024 sa v rámci tohto NP začali postupne realizovať nasledovné aktivity a podaktivity:
a)	priamo zamerané na OZP a ich integráciu na otvorený trh práce:
· Aktivita 1, podaktivita 2: „Príspevok pre zamestnávateľov, ktorí majú zriadené CHD/CHP – odmena za umiestnenie na otvorenom trhu práce“, v rámci ktorého má byť poskytovaný príspevok - finančná motivácia zamestnávateľom, ktorí majú zriadené CHD alebo CHP, aby zabezpečili svojim zamestnancom, ktorí sú OZP pomoc pri hľadaní si zamestnania na otvorenom trhu práce (mimo CHD/CHP a integračných podnikov). Podaktivita 2 sa realizuje od 01.06.2024. Do konca roka  2025 neboli predložené žiadne žiadosti zamestnávateľov o poskytnutie tohto príspevku;

· Aktivita 1, podaktivita 5: „Udržanie občana so zdravotným postihnutím v zamestnaní na otvorenom trhu práce“, v rámci ktorej má byť poskytovaný príspevok zamestnávateľovi na udržanie v zamestnaní zamestnanca, ktorý sa stal počas trvania pracovného pomeru OZP. Podaktivita 5 sa realizuje od 01.10.2024. V období od 01.01.2025 do 31.12.2025 bolo predložených 12 žiadostí o poskytnutie príspevku v celkovej žiadanej výške 39 329,77 €. Uzatvorených bolo 7 dohôd, podporených bolo 8 pracovných miest pre OZP, v celkovej dohodnutej sume 20 889,08 €. Čerpanie finančných prostriedkov na podaktivitu 5 bolo v roku 2025 vo výške 9 749,56 €.

b)	nie sú prioritne zamerané na OZP,  ale bola nimi podporená integrácia OZP na otvorený trh práce:
· Aktivita 1, podaktivita 1: „Mentorované zapracovanie“. Cieľom podaktivity  je prispieť k zvýšeniu zamestnanosti a zamestnateľnosti znevýhodnených uchádzačov o zamestnanie (ďalej len „ZUoZ“ a mladí UoZ – NEET) poskytovaním finančných príspevkov za účelom vytvárania pracovných miest zamestnávateľom, ktorí vytvoria časovo neobmedzované pracovné príležitosti pre osoby, ktoré majú dlhodobo problém uplatniť sa na trhu práce (dlhodobo nezamestnaný občan, nízko kvalifikovaní, OZP, starší, mladí UoZ - NEET a rodičia malých detí). Zamestnávateľovi je poskytovaný finančný príspevok na úhradu časti mzdových nákladov zamestnancov a finančný príspevok na mentora, ktorý zapracováva novoprijatého zamestnanca. Zamestnávateľ je zároveň povinný vytvorené pracovného miesto po stanovenú dobu udržať. V hodnotenom období bolo do podaktivity 1 zaradených 1 942 osôb, z ktorých bolo 95 OZP (4,89 %). Čerpanie finančných prostriedkov bolo vo výške 6  817  318,45 €, z toho na OZP 332 493,58 €, čo predstavuje 4,87 % všetkých čerpaných prostriedkov.

· Aktivita 1, podaktivita 3: „Motivačný príspevok“. Cieľom podaktivity je zlepšenie postavenia oprávnených žiadateľov (zamestnancov), ktorí boli členom domácnosti, ktorej sa poskytovala pomoc v hmotnej núdzi,  na trhu práce, zvýšenie ich zamestnateľnosti prostredníctvom motivácie k zvýšenej aktivite pri riešení ich nezamestnanosti. Finančný príspevok sa poskytuje zamestnancovi počas doby trvania pracovného pomeru (min. 1 a max. 12 mesiacov) najviac vo výške 150 € mesačne prvých 6 mesiacov (1. až 6. mesiac od vzniku prvého nároku pre zamestnanca) a vo výške 75 € mesačne ďalších 6 mesiacov (7. až 12. mesiac od vzniku prvého nároku pre zamestnanca). V hodnotenom období bolo do podaktivity 3 zaradených 1 433 osôb, z ktorých bolo 26 OZP, čo je 1,81  %. Čerpanie finančných prostriedkov bolo vo výške 1 535 407,79 €, z toho na OZP 25 192,42 €, čo predstavuje 1,64 % všetkých čerpaných prostriedkov.

· Aktivita 1, podaktivita 4:  „Práca na skúšku“. Cieľom podaktivity je zlepšenie prístupu k zamestnaniu ZUoZ s osobitným dôrazom na dlhodobo nezamestnaných občanov (DNO) a  OZP, so zameraním na podporu ich motivácie a aktivácie hľadať si zamestnanie, ako aj prostredníctvom vytvorenia podmienok pre tieto znevýhodnené osoby získať alebo obnoviť si pracovné návyky a zručnosti priamo u zamestnávateľa. Zamestnávateľovi je poskytovaný finančný príspevok na úhradu časti nákladov súvisiacich so zaradením UoZ na vykonávanie práce na skúšku a UoZ je poskytovaný finančný príspevok na úhradu časti nevyhnutných výdavkov spojených s jeho účasťou na vykonávaní práce na skúšku vo výške aktuálne platnej sumy životného minima pre jednu plnoletú fyzickú osobu. V hodnotenom období bolo do podaktivity 4 zaradených  celkom 867 osôb, z ktorých bolo 115 OZP, čo tvorí 13,26 %. Čerpanie finančných prostriedkov bolo vo výške 1 720 138,25 €, z toho na OZP 235  658,30 €, čo predstavuje 13,70 % všetkých čerpaných prostriedkov.

· Aktivita 2: „Podpora samostatnej zárobkovej činnosti“. Cieľom aktivity je zvýšenie zamestnanosti ZUoZ a mladých UoZ - NEET podporou vytvárania udržateľných pracovných miest formou samozamestnania pre UoZ vedeného v evidencii UoZ, pričom za vytvorenie pracovného miesta sa považuje začatie prevádzkovania alebo vykonávania SZČ a jej nepretržité prevádzkovanie alebo vykonávanie najmenej dva roky.  Finančný príspevok na podporu SZČ bol v hodnotenom období, v roku 2025, poskytovaný vo výške 8 084,00 € do 31.03.2025. Od 01.04.2025 bol finančný príspevok na podporu SZČ poskytovaný maximálne do výšky 8 084,00 €. V hodnotenom období bolo do aktivity 2 zaradených celkom 1 507 osôb, z ktorých bolo 54 OZP, čo predstavuje 3,58 %. Čerpanie finančných prostriedkov bolo vo výške 10 461 182,21 €, z toho na OZP 346 955,54 €, čo predstavuje 3,32 % všetkých čerpaných prostriedkov.

· Aktivita 3: Poskytovanie finančných príspevkov na vykonávanie absolventskej praxe „ Prax pre mladých“
-	Cieľom Aktivity 3 je podpora zvýšenia zamestnateľnosti UoZ prostredníctvom získania a prehlbovania pracovných zručností a praktických skúseností, ktoré zodpovedajú ich dosiahnutému stupňu vzdelania, formou praxe vykonávanej u zamestnávateľa;
-	Cieľom vykonávania praxe je umožnenie mladým UoZ do 30 rokov veku (30 rokov mínus jeden deň) z oprávnenej cieľovej skupiny získať odborné zručnosti a praktické skúsenosti u zamestnávateľa, ktoré zodpovedajú dosiahnutému stupňu vzdelania. Pracovné pozície na vykonávanie praxe u zamestnávateľa musia byť v odvetviach v súlade s prioritami zelenej, sociálnej a digitálnej ekonomiky. Prax sa vykonáva najmenej 3 mesiace a najviac 6 mesiacov bez možnosti predĺženia a opakovaného vykonávania v rozsahu 4 hodiny denne a zároveň maximálne 20 hodín týždenne.

-	Finančný príspevok v hodnotenom období roku 2025  bol poskytovaný v sume aktuálne platnej výšky životného minima pre jednu plnoletú fyzickú osobu a finančný príspevok na úrazové poistenie počas vykonávania praxe najviac vo výške 15,00 €.  V hodnotenom období bolo do Aktivity 3 zaradených celkom 1 117 osôb, z ktorých bolo 14 OZP, čo predstavuje 1,25 %. Čerpanie finančných prostriedkov bolo vo výške 1  534  188,57 €, z toho na OZP 28 219,43 €, čo predstavuje 1,84 % všetkých čerpaných prostriedkov.

NP „Poskytovanie finančných príspevkov integračným podnikom“
· doba realizácie aktivity: 03/2024 – 12/2029
· predpokladaný počet zapojených: 8 693
· rozpočet vo výške: 180 000 000,00 €
· realizované v rámci 2 opatrení
Opatrenie 1 - Poskytovanie vyrovnávacieho príspevku integračnému podniku podľa §  19b zákona o sociálnej ekonomike (19b vyrovnávací príspevok).
Opatrenie 2 - Poskytovanie umiestňovacieho príspevku integračnému podniku podľa § 19a zákona o sociálnej ekonomike (19a umiestňovací príspevok).
· NP je zameraný na podporu zamestnanosti, adaptability a znižovania nezamestnanosti cieľových skupín, prostredníctvom realizácie vybraných AOTP. Integračný podnik je v zmysle zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov typovo vymedzeným sociálnym podnikom, ktorého dosahovanie pozitívneho sociálneho vplyvu spočíva v zamestnávaní znevýhodnených osôb, značne znevýhodnených alebo zraniteľných osôb.  

Opatrenie 1 – Poskytovanie vyrovnávacieho príspevku integračnému podniku podľa §  19b zákona o sociálnej ekonomike - realizované ako podpora zamestnávania znevýhodnených osôb, značne znevýhodnených osôb a zraniteľných osôb v rámci integračných podnikov formou poskytovania vyrovnávacieho príspevku.
Opatrenie 2 - Poskytovanie umiestňovacieho príspevku integračnému podniku v zmysle § 19a zákona o sociálnej ekonomike  - cieľom je motivácia integračného podniku zabezpečiť svojmu zamestnancovi, ktorý bol znevýhodnenou osobou, zamestnanie resp. pomoc pri hľadaní zamestnania u zamestnávateľov, ktorí nie sú integračnými podnikmi.
· Počet integračných podnikov, ktorým bol poskytnutý vyrovnávací príspevok podľa § 19b) zákona o sociálnej ekonomike  – 589
Počet zaradených klientov – 7 438
-	z toho znevýhodnených osôb podľa § 2 ods. 5 písm. b) bod 1 zákona – 5 355
-	z toho znevýhodnených osôb podľa § 2 ods. 5 písm. b) bod 2 zákona – 948
Čerpané finančné prostriedky na §19b - 63 237 569,97 €
Čerpané finančné prostriedky na § 19a - 41 036,90 €

Projekt „Zapracovanie UoZ – 2“
· Cieľom projektu bola podpora zvýšenia zamestnateľnosti prostredníctvom získavania odborných zručností a praktických skúseností u zamestnávateľa v štátnej správe, ktoré zodpovedajú dosiahnutému stupňu vzdelania formou zapracovania, vykonávanej u zamestnávateľa v štátnej správe. Projekt dal UoZ unikátnu príležitosť získať a prehĺbiť svoje pracovné zručnosti a skúsenosti v oblasti administratívnych činností. Projekt sa realizoval v rámci Bratislavského samosprávneho kraja. 
· Finančný príspevok  bol v roku 2025 poskytovaný v sume aktuálne platnej výšky životného minima pre jednu plnoletú fyzickú osobu a finančný príspevok na úrazové poistenie počas vykonávania zapracovania UoZ najviac vo výške 15,00  €.  V hodnotenom období bolo do projektu „Zapracovanie UoZ 2“ zaradených celkom 46 osôb, z ktorých boli 3 OZP, čo predstavuje 6,52 %. Čerpanie finančných prostriedkov bolo vo výške 39 145,65€, z toho na OZP 1 374,62 €, čo predstavuje 3,51% všetkých čerpaných prostriedkov.

Projekt „Podpora udržania pracovných návykov - PUPN 3“
· Cieľom projektu bola podpora zvýšenia zamestnateľnosti UoZ prostredníctvom udržiavania a rozvoja ich pracovných návykov, zručností a sociálnych kompetencií. Projekt vytváral priestor na zapojenie UoZ do aktivačných prác formou menších obecných služieb pre obec, rozpočtovú organizáciu alebo príspevkovú organizáciu, ktorej zriaďovateľom je obec alebo formou menších služieb pre samosprávny kraj, rozpočtovú organizáciu alebo príspevkovú organizáciu, ktorej zakladateľom alebo zriaďovateľom je samosprávny kraj.
· Finančný príspevok v hodnotenom období bol poskytovaný najviac vo výške 1  % z CCP podľa § 49 ods. 4 zákona o službách zamestnanosti vypočítanej z priemernej mzdy v hospodárstve SR za I. až III. štvrťrok rok kalendárneho roka, ktorý predchádzal kalendárnemu roku, v ktorom sa príspevok poskytoval, na jedného UoZ z cieľovej skupiny počas celej doby trvania aktivačnej činnosti maximálne 6 kalendárnych mesiacov a opakovane  počas ďalších 6 kalendárnych mesiacov, pri dohodnutom týždennom rozsahu vykonávania aktivačnej činnosti najmenej 16 a najviac 20 hodín týždenne.
· V roku 2025 bolo do projektu „Podpora udržania pracovných návykov - PUPN 3“ zaradených 29 383 osôb, z ktorých bolo 389 OZP, čo je 1,32 %. Čerpanie finančných prostriedkov bolo vo výške 2 112 636,66 €, z toho na OZP 25 866,27 €, čo predstavuje 1, 22 % všetkých čerpaných prostriedkov.

K 31.12.2025 bolo na Slovensku zaregistrovaných 630 sociálnych podnikov, ktoré k 31.12.2025 zamestnávali 9225 osôb a z toho 6095 znevýhodnených osôb, z toho 5384 zdravotne znevýhodnených osôb, a 31 zraniteľných osôb (zdroj štatistické údaje ministerstva práce). 
Ministerstvo práce v roku 2025 pripravilo návrh zákona, ktorým sa mení zákon 
č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení neskorších predpisov (ďalej len „zákon č. 112/2018 Z. z.“). 
Cieľom pripraveného návrhu zákona je na základe doterajšej aplikačnej praxe upraviť, posilniť a nastaviť ďalšie smerovanie sociálnej ekonomiky a sociálneho podnikania na Slovensku. Návrhom zákona sa má skvalitniť oblasť pracovnej integrácie, ako dôležitej súčasti sociálnej politiky na Slovensku a v tejto súvislosti spresniť definíciu pojmov znevýhodnená osoba, zdravotne znevýhodnená osoba a zraniteľná osoba. 
Cieľom návrhu zákona je zlepšenie povedomia a pochopenia konceptu pracovnej integrácie ako komplexného procesu, ktorý umožňuje znevýhodneným a zraniteľným zamestnancom nielen adaptovať sa v pracovnom prostredí, ale aj získať zručnosti potrebné na uplatnenie sa na otvorenom trhu práce. 
Cieľom je aj podpora systémových riešení, ktoré umožnia sociálnym podnikom efektívne integrovať osoby s rôznymi formami znevýhodnenia. Návrhom zákona sa majú bližšie špecifikovať podmienky v procese priznávania štatútu registrovaného sociálneho podniku tak, aby to prispelo k väčšej stabilite a odolnosti sociálnych podnikov. Obsahom návrhu je aj zefektívnenie poskytovania finančných príspevkov registrovaným integračným sociálnym podnikom, odstránenie administratívnych prekážok pri poskytovaní finančných príspevkov (podávanie žiadosti o poskytnutie umiestňovacieho a vyrovnávacieho príspevku elektronickými prostriedkami; zjednodušenie podmienok pri poskytovaní umiestňovacieho príspevku) a sprecizovanie podmienok socializácie zisku. Návrh zákona reflektuje aj na aplikačné problémy pri uplatňovaní zákona č. 112/2018 Z. z. (napr. zníženie administratívnej náročnosti v rámci poradného výboru). Návrh zákona, ktorým sa mení zákon č.  112/2018 Z. z. bol predložený do NR SR dňa 28.11.2025.
MPSVR SR bude priebežne zabezpečovať individuálnu prácu s občanmi so zdravotným postihnutím, aj prostredníctvom využívania neštátnych služieb zamestnanosti poskytovaných agentúrami podporovaného zamestnávania vytvorením podmienok potrebných pre ich fungovanie a nastavenie spolupráce s úradmi práce, sociálnych vecí a rodiny v oblasti podporovaného zamestnávania - splnené
Merateľný ukazovateľ: vypracovaný projekt
Odpočet plnenia:
	Individuálna práca s OZP, aj prostredníctvom využívania neštátnych služieb zamestnanosti je zabezpečovaná prostredníctvom projektu priebežne. MPSVR SR v rámci Programu Slovensko 2021 – 2027 v 03/2025 zverejnilo dopytovú výzvu PSK-MPSVR-034-2025-DV-ESF+ s názvom „2N – Nezamestnaní a neaktívni na ceste na trh práce“. Predmetnou výzvou sa podporuje posilnenie kapacít neverejných poskytovateľov služieb zamestnanosti, ktorí prostredníctvom poskytovania individualizovaného a komplexného prístupu zabezpečia efektívnejšiu pomoc najviac znevýhodneným skupinám obyvateľstva pri hľadaní a udržaní si zamestnania na otvorenom trhu práce (t. j. mimo CHD a CHP a mimo sociálnych podnikov). Tento prístup kombinuje služby agentúr podporovaného zamestnávania (APZ), ktoré sú určené pre  UoZ (DNO  a OZP) a služby organizácií poskytujúcich služby zamestnanosti, ktoré sa venujú osobám mimo evidencie UoZ. Prepojenie týchto služieb má potenciál vytvoriť synergie, ktoré umožnia osobám z cieľovej skupiny výzvy flexibilne využiť všetky dostupné formy podpory a efektívne reagovať na ich aktuálne potreby, čím sa prispeje k udržateľným riešeniam pri reintegrácii znevýhodnených osôb na trh práce. 
V realizačnej fáze dopytovej výzvy „2N – Nezamestnaní a neaktívni na ceste na trh práce“ bolo v januári 2026 zapojených 72 subjektov, z čoho 3 subjekty sú APZ a spolupracujú s úradmi. Celkové finančné prostriedky alokované na tieto projekty APZ sú vo výške 1 680 000 € a majú zapojiť minimálne 332 klientov úradov, ktorí sú dlhodobo nezamestnanými uchádzačmi o zamestnanie alebo OZP. Ostatné projekty sa venujú neaktívnym osobám mimo trhu práce (neevidovaným na úradoch), medzi ktorými môžu byť aj OZP.
NIP každoročne venuje pozornosť pracovným podmienkam a podmienkam zamestnávania zraniteľných skupín zamestnancov, ktorými sú aj zamestnanci so zdravotným postihnutím. V rozmedzí rokov 2024/2025 NIP v rámci mimoriadnej celoslovenskej previerky zameria aktivity inšpekcie práce na posilnenie postavenia zamestnancov so zdravotným postihnutím v pracovnoprávnych vzťahoch výkonom kontrol v subjektoch zamestnávajúcich zamestnancov so zdravotným postihnutím
Merateľný ukazovateľ: počet vykonaných kontrol v subjektoch zamestnávajúcich zamestnancov so zdravotným postihnutím
Odpočet plnenia:
	Realizácia tejto úlohy je plánová na obdobie apríl – október 2025 s prihliadnutím na kapacitné možnosti inšpektorátov práce. Výkon mimoriadnej úlohy bude realizovaný všetkými inšpektorátmi práce a bude zameraný na kontrolu dodržiavania pracovných podmienok a podmienok zamestnávania zamestnancov so zdravotným postihnutím. Výkon inšpekcie práce bude zameraný najmä na postavenie zamestnancov so zdravotným postihnutím v chránených dielňach a na chránených pracoviskách podľa osobitného predpisu.

NIP bude priebežne, v dvojročných intervaloch, vykonávať cielene zamerané kontroly inšpekcie práce, ktoré sa sústredia na posilnenie postavenia zamestnancov so zdravotným postihnutím v pracovnoprávnych vzťahoch. Tieto kontroly budú realizované v subjektoch zamestnávajúcich zamestnancov so zdravotným postihnutím
Merateľný ukazovateľ: počet vykonaných kontrol v subjektoch zamestnávajúcich zamestnancov so zdravotným postihnutím
Odpočet plnenia:
V roku 2025 NIP uložil inšpektorátom práce mimoriadnu úlohu č. 25 132 – Kontrola pracovných podmienok a zaistenia BOZP zamestnancov so zdravotným postihnutím. Cieľom mimoriadnej úlohy bolo zabezpečiť dozor nad pracovnými podmienkami vrátane zaistenia bezpečnosti a ochrany zdravia pri práci (ďalej len „BOZP“) zamestnancov so zdravotným postihnutím, korí vykonávajú prácu za obvyklých pracovných podmienok, ako aj zamestnancov so zdravotným postihnutím, ktorí vykonávajú prácu v chránenej dielni alebo na chránenom pracovisku.
Mimoriadna úloha č. 25 132 bola realizovaná v období od 01.04.2025 do 30.09.2025. V rámci úlohy bolo skontrolovaných 50 subjektov, z uvedeného počtu subjektov má 47 subjektov priznaný štatút CHD alebo CHP. U týchto zamestnávateľov sú pracovné podmienky vrátane rozvrhnutia pracovného času a nárokov na pracovný výkon prispôsobené zdravotnému stavu zamestnancov. V 3 kontrolovaných subjektoch vykonávali zamestnanci so zdravotným postihnutím prácu za obvyklých pracovných podmienok. 
Inšpekciami práce vykonanými v rámci úlohy bolo zistených celkovo 144  nedostatkov v 32 kontrolovaných subjektoch. V 18 subjektoch neboli inšpekciou práce zistené nedostatky v oblastiach dozoru. Zistené porušenia povinností zamestnávateľov vo vzťahu k zamestnancom so zdravotným postihnutím neodhalili stav, ktorý by vypovedal o nevýhodnejšom zaobchádzaní so zamestnancami so zdravotným postihnutím oproti ostatným skupinám zamestnancov. Na základe vykonaných inšpekcií práce bola u kontrolovaných zamestnávateľov, ktorí porušili svoje povinnosti vyplývajúce z pracovnoprávnych vzťahov zamestnancov so zdravotným postihnutím, v súlade s kompetenciami inšpektorov práce, zjednaná náprava vedúca k odstráneniu zistených nedostatkov a zosúladeniu zisteného stavu s príslušnou legislatívnou úpravou.
V 9 prípadoch inšpektori práce navrhli kontrolovaným subjektom pokutu v súhrnnej výške 9 400 €. Pri ukladaní pokuty inšpektoráty práce zohľadnili jej preventívne pôsobenie a prihliadali na závažnosť zisteného porušenia povinností a závažnosť ich následkov.
Počet vykonaných kontrol v subjektoch zamestnávajúcich zamestnancov so zdravotným postihnutím – 50.
V zmysle znenia aktuálnej úlohy (priebežne, v dvojročných intervaloch, vykonávať cielene zamerané kontroly inšpekcie práce) bude ďalšia mimoriadna úloha so zameraním na kontrolu pracovných podmienok a zaistenia BOZP zamestnancov so zdravotným postihnutím zaradená do plánu činnosti NIP  v priebehu roku 2027.

MPSVR SR v roku 2024 novelou zákona č. 5/2004 Z. z. o službách zamestnanosti legislatívne zavedie novú povinnosť Sociálnej poisťovni poskytovať ústrediu a úradom práce, sociálnych vecí a rodiny informáciu o miere poklesu schopnosti vykonávať zárobkovú činnosť občana uznaného za invalidného pre účely poskytovania príspevku na zriadenie chránenej dielne alebo chráneného pracoviska, príspevku na samostatnú zárobkovú činnosť UoZ so ZP, príspevku na činnosť pracovného asistenta, príspevku na úhradu prevádzkových nákladov chránenej dielne alebo chráneného pracoviska, a taktiež vyrovnávacieho príspevku podľa §19b zákona č. 112/2018 Z. z. o sociálnej ekonomike  a sociálnych podnikoch a o zmene a doplnení niektorých zákonov v znení neskorších predpisov - splnené
Merateľný ukazovateľ: prijatá legislatíva
Odpočet plnenia:
	Zákonom č. 160/2024 Z. z., ktorým sa s účinnosťou od 15.07.2024 novelizoval zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov sa zaviedla nová povinnosť  pre Sociálnu poisťovňu, a to poskytovať Ústrediu práce, sociálnych vecí a rodiny a úradom práce, sociálnych vecí a rodiny informáciu o miere poklesu schopnosti vykonávať zárobkovú činnosť občana uznaného za invalidného pre účely poskytovania služieb zamestnanosti. 
V roku 2025 sa realizoval z ESF národný projekt Poskytovanie finančných príspevkov integračným podnikom. Finančné prostriedky z tohto národného projektu boli poskytované na financovanie vyrovnávacieho príspevku integračnému podniku v zmysle § 19b zákona o sociálnej ekonomike na 
· mzdové náklady spojené so zamestnávaním znevýhodnených osôb alebo zraniteľných osôb v zmysle zákona o sociálnej ekonomike,
· dodatočné náklady spojené so zamestnávaním znevýhodnených osôb definovaných podľa § 2 ods. 5 písm. b) zákona o sociálnej ekonomike a 
· náklady vynaložené na pomoc zamestnaným znevýhodneným osobám definovaných podľa § 2 ods. 5 písm. a) zákona o sociálnej ekonomike 
	Celkové oprávnené výdavky na realizáciu aktivít projektu predstavujú sumu  180 000 000 €. V rámci tohto národného projektu boli poskytnuté vyrovnávacie príspevky integračným podnikom na počet zamestnancov registrovaných sociálnych podnikov, ktorí sú  znevýhodnení – uznaní za osobu invalidnú podľa § 2 ods. 5 písm. b) bod 1, podporených v roku 2025 v zmysle § 19b zákona č. 112/2018 Z. z. o sociálnej ekonomike: 5 355.
	V roku 2025 poskytovali úrady práce, sociálnych vecí a rodiny príspevky na podporu zamestnávania a pracovného uplatnenia občanov so zdravotným postihnutím, a to v rámci zákona č. 112/2018 o sociálnej ekonomike  a v rámci zákona č. 5/2004 Z. z. o službách zamestnanosti.
	V súlade so zákonom č. 112/2018 o sociálnej ekonomike sa v roku 2025 poskytoval integračným podnikom vyrovnávací príspevok podľa (§  19b zákona o sociálnej ekonomike).
	V roku 2025 bol vyrovnávací príspevok poskytnutý 589 integračným podnikom, čo je v porovnaní s rokom 2024 pokles o 18 integračných  podnikov.
	Za hodnotený rok 2025 bolo na § 19b zaradených 7 438 osôb klientov, z toho 5  355 OZP a 948 osôb, ktoré majú dlhodobé zdravotné postihnutie
	Rastúci trend záujmu o sociálnu ekonomiku sa prejavil aj vo vyššej čerpanej sume finančných prostriedkov, ktorá v roku 2025 predstavovala čiastku 63  237  569,97  € (§ 19b), čo je v porovnaní s rokom 2024 viac o 11 630 372,61 €.
MPSVR SR v roku 2024 novelou zákona č. 5/2004 Z. z. o službách zamestnanosti legislatívne vymedzí dokedy sa môže poskytovať príspevok občanovi so ZP podľa § 9 zákona o službách zamestnanosti, resp. na občana so ZP (zamestnávateľovi), uznaného za invalidného po zmene invalidného dôchodku na starobný dôchodok. Doplniť pri novele zákona č. 5/2004 Z. z. o službách zamestnanosti aj aktualizáciu § 70 ods. 10, ktorý v súčasnej podobe predstavuje oslabenie práva zamestnanca – osoby so zdravotným postihnutím na ochranu pred výpoveďou zo strany zamestnávateľa
Merateľný ukazovateľ: prijatá legislatíva
Odpočet plnenia:
V roku 2025 sa MPSVR SR v spolupráci s Ústredím práce, sociálnych vecí a rodiny plnením opatrenia legislatívne vymedziť dokedy sa môže poskytovať príspevok OZP podľa § 9 zákona o službách zamestnanosti, resp. na OZP (zamestnávateľovi), uznaného za invalidného po zmene invalidného dôchodku na starobný dôchodok zaoberalo. Napriek deklarovanému zámeru  v zákone č. 151/2025 Z. z., ktorým sa s účinnosťou od 01.09.2025 novelizoval zákona o službách zamestnanosti, nedošlo k úprave definície OZP. MPSVR SR pri príprave novely zohľadnilo komplexnosť a citlivosť dotknutej problematiky, ako aj potrebu zachovať stabilitu existujúceho systému podpory. Na základe získaných poznatkov bude problematika aj ďalej odborne sledovaná a posudzovaná s cieľom vyhodnotiť potrebu a prípadný rozsah legislatívnej úpravy.	
Zákonom č. 151/2025 Z. z., ktorým sa mení a dopĺňa zákon  č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony sa s účinnosťou od 01.09.2025 vypustilo znenie sporného odseku 10 v § 70 zákona č. 5/2004 Z. z. o službách zamestnanosti, ktorý sa týkal inštitútu fiktívneho súhlasu úradu (vrátenie lehôt na vydanie súhlasu) na skončenie pracovného pomeru výpoveďou zamestnancovi, ktorý je OZP alebo na skončenie štátnozamestnaneckého pomeru výpoveďou štátnemu zamestnancovi, ktorý je OZP. Cieľom úpravy bolo dôkladnejšie sledovanie podmienok udeľovania súhlasov úradov s rozviazaním pracovného pomeru u zamestnanca so ZP. Úprava týkajúca sa obmedzenia podpory zamestnávania OZP z hľadiska veku nebola do predmetného zákona premietnutá.
15.2. za účelom zlepšenia podpory zamestnávania osôb so zdravotným postihnutím v štátnej a verejnej správe Ministerstvo práce, sociálnych vecí a rodiny SR v rámci tzv. pilotného monitorovania zrealizuje v priebehu roka 2023 s výstupom v roku 2024
MPSVR SR ku koncu roka 2022 uskutoční odpočet podielu zamestnancov so zdravotným postihnutím  vo verejnej správe pod rezortom MPSVaR SR (štatistické zhrnutie o stave zamestnanosti osôb so zdravotným postihnutím v rezorte ministerstva) – splnené
Merateľný ukazovateľ: monitoring/analýza
Odpočet plnenia:
	Inštitút pre výskum práce a rodiny na základe zadania MPSVR SR na rok 2023 vypracoval analýzu, z ktorej okrem iného vyplýva, že v rezorte PSVR (ministerstvo, Ústredie a úrady PSVR, ústredie a pobočky Sociálnej poisťovne) k 31.12.2022 pracovalo 1 243 zamestnancov so ZP, čo predstavuje 8,1 % z celkového počtu zamestnancov (2,5-násobne viac v porovnaní s povinným podielom stanoveným na 3,2 % v zmysle ustanovenia § 63 ods. 1 písm. e) zákona č. 5/2004 Z. z. o službách zamestnanosti).
MPSVR SR uskutoční monitoring/analýzu existujúcich opatrení cielených na vytváranie vhodných pracovných podmienok pre osoby so zdravotným postihnutím, ako aj na sprístupňovanie ponuky pracovných miest osobám so zdravotným postihnutím a na sprístupňovanie procesu výberových konaní osobám so zdravotným postihnutím – splnené
Merateľný ukazovateľ: monitoring/analýza
Odpočet plnenia:
	Kválová, D., Kešelová, D. (2024): Zlepšenie podpory zamestnávania osôb so zdravotným postihnutím v štátnej a verejnej správe – pilotné monitorovanie v rezorte práce, sociálnych vecí a rodiny SR.
Identifikácia efektívnosti existujúcich nástrojov podpory zamestnávania osôb so zdravotným postihnutím v štátnej a verejnej správe a navrhnutie nových opatrení s cieľom podporiť zvýšenie počtu zamestnanosti osôb so zdravotným postihnutím v štátnej a verejnej správe – splnené
Merateľný ukazovateľ: monitoring/analýza
Odpočet plnenia:
	V predmetnej analýze sú popísané nástroje na podporu zamestnávania osôb so ZP, ktoré sú využívané v rezorte PSVR v súčasnosti. Zároveň je v dokumente navrhnutých 9 nových opatrení s cieľom podporiť zvýšenie počtu zamestnancov so ZP vo verejnom sektore a najmä podporiť systémové vytváranie rovnosti príležitostí pre uchádzačov a zamestnancov so ZP pri prístupe k zamestnaniu, ku kariérnemu  rastu, k účasti na vzdelávaní a pod.
15.3. vytvárať podmienky pre zamestnávanie osôb so zdravotným postihnutím v cestovnom ruchu s dôrazom na špecifiká služieb a regiónov
MCRaŠ SR bude v rokoch 2025 a 2026 mapovať v spolupráci s MPSVR SR a profesijnými združeniami doterajšie skúsenosti, súčasné možnosti a problémové oblasti poskytovateľov služieb v cestovnom ruchu v oblasti zamestnávania znevýhodnených a zraniteľných skupín v odvetví cestovného ruchu s dôrazom na špecifiká služieb v cestovnom ruchu, možnosti zavádzať debarierizačné prvky a iné špecifické požiadavky pre odstraňovanie bariér pre zamestnávanie osôb so zdravotným postihnutím a iných znevýhodnených a zraniteľných skupín a získané údaje do konca roka 2026 zahrnie do analýzy. Spracovaná analýza bude východiskom pre komunikáciu MCRaŠ SR pri vývoji noriem pre skvalitnenie života osôb so zdravotným postihnutím
Merateľný ukazovateľ: spracovaná analýza
Aktualizácia úlohy
MCRaŠ SR bude v roku 2026 mapovať v spolupráci s profesijnými združeniami doterajšie skúsenosti, súčasné možnosti a problémové oblasti poskytovateľov služieb v cestovnom ruchu v oblasti zamestnávania znevýhodnených a zraniteľných skupín v odvetví cestovného ruchu s dôrazom na špecifiká služieb v cestovnom ruchu, možnosti zavádzať debarierizačné prvky a iné špecifické požiadavky pre odstraňovanie bariér pre zamestnávanie osôb so zdravotným postihnutím a iných znevýhodnených a zraniteľných skupín a získané údaje do konca roka 2027 zahrnie do analýzy
Merateľný ukazovateľ: spracovaná analýza
Odpočet plnenia:
Odôvodnenie k aktualizácii úlohy: vzhľadom na skutočnosť, že merateľným ukazovateľom pre splnenie opatrenia je spracovaná analýza, vyvstala potreba presunu termínu pre splnenie daného opatrenia do ďalšieho roka. 
Daný presun termínu si dovoľujeme odôvodniť s ohľadom na rozsah pôvodne navrhnutých opatrení do Správy o plnení opatrení vyplývajúcich z Národného programu rozvoja životných podmienok osôb so zdravotným postihnutím za rok 2024 a návrhu na jeho aktualizáciu, ako aj s ohľadom na potrebu väčšieho časového rozsahu na spracovanie získaných údajov za určité obdobie do predmetných analýz.
MPSVR SR žiada z  textu aktualizovanej úlohy vypustiť slová „v spolupráci s MPSVR SR“, keďže jej obsah nevyžaduje súčinnosť tohto ministerstva. Mapovanie skúseností a vypracovanie analýzy je možné zabezpečiť prostredníctvom profesijných združení a poskytovateľov služieb v cestovnom ruchu, ktorí sú primárnym zdrojom relevantných údajov a informácií
Nová oblasť
Právo na primeranú životnú úroveň a sociálna ochrana (čl. 28)
SR zabezpečí využívanie všetkých práv na zachovanie primeranej životnej úrovne pre osoby so zdravotným postihnutím a ich rodiny vrátane dostatočnej výživy, oblečenia a ubytovania a neustále zlepšovanie ich životných podmienok. Zabezpečí osobám so zdravotným postihnutím rovnaký prístup k programom sociálnej ochrany a znižovania chudoby.
16.1. zabezpečiť komplexnú sociálnu ochranu pre neformálnych opatrovateľov a osobných asistentov
MPSVR SR do 31.12.2027 vyhodnotí výsledky realizovaných analytických a výskumných aktivít v oblasti neformálneho opatrovania a osobnej asistencie a na ich základe posúdi možnosti legislatívnej úpravy sociálnej ochrany neformálnych opatrovateľov a osobných asistentov vrátane ochrany pri vlastnej chorobe (nemocenské) alebo pri strate zamestnania (dávka v nezamestnanosti)
Merateľný ukazovateľ: vyhodnotená analýza
16.2. analyzovať reálnu dostupnosť poskytovania sociálnej služby
MPSVR SR bude raz ročne analyzovať doby od podania žiadosti o bezodkladné poskytovanie sociálnej služby do uzatvorenia zmluvy o poskytovaní sociálnej služby a tento údaj uvádzať v Správe o sociálnej situácii obyvateľstva Slovenskej republiky
Merateľný ukazovateľ: vypracovaná analýza
16.3. pripraviť legislatívnu zmenu podmienok nároku a určenia sumy invalidného dôchodku z mladosti
MPSVR SR do 31.12.2027 dokončí analýzu problematiky invalidného dôchodku z mladosti vrátane posúdenia primeranosti súčasného nastavenia podmienok nároku a určenia sumy dávok
Merateľný ukazovateľ: vyhodnotená analýza
16.4. vypracovanie analýzy zmeny podmienok nároku na invalidný dôchodok, aby sa v situácii, ak poistenec pred vznikom invalidity nesplní podmienku získania potrebného obdobia dôchodkového poistenia na vznik nároku na invalidný dôchodok, mal možnosť doplatiť poistné na dôchodkové poistenie pred vznikom invalidity v chýbajúcom rozsahu za akékoľvek obdobie, prípadne, aby sa na účely splnenia podmienky získania potrebného obdobia dôchodkového poistenia prihliadlo aj na obdobia dôchodkového poistenia získané po vzniku invalidity. Na základe analýzy sa posúdi potreba legislatívnej zmeny
MPSVR SR do 31.12.2027 vyhotoví analýzu súčasného nastavenia možností doplatenia poistného na dôchodkové poistenie a zmeny súčasnej právnej úpravy podmienok nároku na invalidný dôchodok
Merateľný ukazovateľ: vypracovaná analýza
Účasť na politickom a verejnom živote (čl. 29)
SR  zaručí osobám so zdravotným postihnutím politické práva a možnosť užívať ich na rovnakom základe s ostatnými a zabezpečí, aby sa osoby so zdravotným postihnutím mohli účinne a plne podieľať na politickom a verejnom živote na rovnakom základe s ostatnými.
17.1. zaručiť osobám so zdravotným postihnutím politické práva a možnosť využívať ich na rovnakom základe s ostatnými
MV SR bude priebežne systematicky zvyšovať prístupnosť všetkých druhov volieb tak, aby čo najviac ľudí so zdravotným postihnutím mohli vykonávať voľby tajne a samostatne. Sprístupňovať osobám so zdravotným postihnutím všetky volebné postupy ponúkané verejnosti tak, aby si mohli vybrať postup, ktorý im poskytuje maximálnu nezávislosť vzhľadom na ich zdravotné postihnutie
Merateľný ukazovateľ: počet zverejnených aktivít
Odpočet plnenia:
Súčasná právna úprava volieb a referenda, zakotvená v zákone č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov (ďalej len „volebný zákon“) podľa nášho názoru garantuje osobám so zdravotným postihnutím, ako aj ostatným voličom, možnosť uplatniť ich pasívne volebné právo a aktívne volebné právo pri naplnení všetkých zásad volebného práva, t. j. zásady všeobecnosti, rovnosti, priamosti a tajnosti volebného práva.
	Z uvedeného vyplýva, že aj osoby so zdravotným postihnutím, rovnako ako ktorýkoľvek iný volič, má právo účasti vo voľbách ako volič alebo kandidát, za splnenia podmienok platných pre tie-ktoré voľby.
	Platná právna úprava upravuje aj podmienky, za akých môže osoba so zdravotný postihnutím uplatniť svoje právo voliť. Volič, ktorý nemôže sám upraviť hlasovací lístok pre zdravotné postihnutie alebo preto, že nemôže čítať alebo písať a oznámi pred hlasovaním túto skutočnosť okrskovej volebnej komisii, má právo vziať so sebou do osobitného priestoru na úpravu hlasovacích lístkov inú osobu spôsobilú upraviť hlasovací lístok podľa jeho pokynov a zákona (nie však člena okrskovej volebnej komisie) a tento vložiť do obálky. Možnosť asistencie – technickej pomoci pri úprave hlasovacieho lístka, jeho vložení do obálky, resp. pri vložení obálky do volebnej schránky voličovi, so zdravotným postihnutím, resp. voličovi, ktorý nemôže čítať alebo písať však nemožno nijakým spôsobom vnucovať.
	Taktiež volič, ktorý sa zo závažných, najmä zdravotných dôvodov nemôže v deň konania volieb dostaviť do volebnej miestnosti, môže sám (osobne, telefonicky, e-mailom) alebo prostredníctvom inej osoby (napr. príbuzného, ošetrovateľa) požiadať obec, a v deň konania volieb okrskovú volebnú komisiu, o hlasovanie do prenosnej volebnej schránky.
	Volebný zákon tiež ukladá starostom obcí pri určovaní volebných miestnosti prihliadať na to, aby do nich mali čo najľahší prístup aj osoby so zdravotným postihnutím. Ak sa zdravotne postihnutý volič dostaví do volebnej miestnosti, ktorá je aj napriek vyššie uvedenému ťažšie dostupná pre tohto voliča, môže operatívne požiadať príslušnú okrskovú volebnú komisiu o vykonanie hlasovania do prenosnej volebnej schránky na mieste, kde sa práve nachádza, t. j. napr. vo vestibule budovy, na poschodí ktorej sa nachádza volebná miestnosť a pod. Súčasťou školení k voľbám, ktoré vykonáva odbor volieb, referenda a politických strán je vždy aj dôrazné upozornenie na dodržiavanie povinnosti prihliadať na to, aby do nich mali čo najľahší prístup aj zdravotne postihnutí voliči.
	Ďalším opatrením na uľahčenie výkonu volebného práva voličov so zdravotným postihnutím bola aj novela vyhlášky Ministerstva vnútra SR č. 308/2015 Z. z. o výdavkoch spojených s voľbami účinná od 26.1.2022, v rámci ktorej boli upravené aj oprávnené výdavky súvisiace s elektronizáciou zasielania zápisníc a bola doplnená tlmočnícka činnosť pre členov miestnej volebnej komisie a pre členov okresnej volebnej komisie so sluchovým postihnutím, členov volebnej komisie samosprávneho kraja, členov obvodných volebných komisií so sluchovým postihnutím, členov miestnej volebnej komisie a pre členov okrskových volebných komisií so sluchovým postihnutím a spôsob jej úhrady. S cieľom oboznámiť sa so zoznamom kandidátov uvedených na zaregistrovaných kandidátnych listinách vo voľbách do Národnej rady Slovenskej republiky a vo voľbách do Európskeho parlamentu osobami so zrakovým postihnutím, ministerstvo vnútra uhrádza Slovenskej knižnici pre nevidiacich Mateja Hrebendu v Levoči náklady na vyhotovenie predmetných zoznamov kandidátov (v podobe zvukového záznamu na CD a v tlačenej podobe v Braillovom písme) pre potreby osôb so zrakovým postihnutím.
MV SR bude priebežne osvetovo pôsobiť a odborne usmerňovať politické strany a nezávislých kandidátov, aby svoje volebné programy zverejňovali v prístupných elektronických formátoch
Merateľný ukazovateľ: počet zverejnených aktivít
Odpočet plnenia:
K osvetovému pôsobeniu a odbornému usmerňovaniu politických strán a nezávislých kandidátov, aby svoje volebné programy zverejňovali v prístupných elektronických formátoch uvádzame, že aktivita smerom k politickým stranám je plánovaná na mesiace jún/júl 2026, a to po vyhlásení volieb do orgánov samosprávy obcí a orgánov samosprávnych krajov, ktoré sa vykonajú v októbri 2026 a aktivita smerom k nezávislým kandidátom je plánovaná na mesiace august/september 2026, t. j. po lehote na podanie kandidátnych listín. resp. po lehote na ich registráciu.

MV SR v spolupráci s KOZP a SFOZP začne od roku 2025 proces vyhodnocovania podielu prístupných volebných miestností na celkovom počte všetkých volebných miestností pomocou zavedenia ľahko vyhodnotiteľných jednoduchých kritérií prístupnosti
Merateľný ukazovateľ: počet prístupných volebných miestností
Odpočet plnenia:
K procesu vyhodnocovania podielu prístupných / bezbariérových volebných miestností na celkovom počte všetkých volebných miestností uvádzame, že aktivita je plánovaná na mesiace jún/júl 2026, a to po vyhlásení volieb do orgánov samosprávy obcí a orgánov samosprávnych krajov, ktoré sa vykonajú v októbri 2026, resp. po lehote na určenie volebných miestností tak, aby boli získané údaje čo najviac aktuálne a relevantné.
Účasť na kultúrnom živote, rekreácií, záujmových aktivitách a športe (čl. 30)
SR prijme všetky príslušné opatrenia na zabezpečenie prístupu ku kultúrnym materiálom v prístupných formátoch, prístupu k televíznym programom, filmom, divadlu a iným kultúrnym aktivitám v prístupných formátoch, prístupu k miestam určeným pre kultúrne predstavenia alebo služby, ako sú divadlá, múzeá, kiná, knižnice a služby cestovného ruchu, a v najväčšej možnej miere, mali prístup k historickým pamiatkam a k významným miestam národného kultúrneho dedičstva.
18.1. sprístupňovať kultúru a umenie vo formátoch prístupných osobám so zdravotným postihnutím
MK SR bude každoročne prostredníctvom organizácií vo svojej zriaďovateľskej pôsobnosti zabezpečovať realizáciu kultúrnych a umeleckých podujatí (napr. v oblasti divadla, hudby, filmu, výtvarného umenia, tanečného umenia, dizajnu) v dostupných formátoch, vrátane sprístupňovania expozícií bezbariérovo, s titulkami a tlmočením do slovenského posunkového jazyka, s videokomentárom pre osoby so sluchovým postihnutím, s audiokomentárom a informáciami (ako sú napr. popisky, sprievodné texty) v Braillovom písme alebo s exponátmi, ktoré je možné vnímať hmatom pre osoby so zrakovým postihnutím a pod.
Merateľný ukazovateľ:
1. celkový počet podujatí realizovaných organizáciou v zriaďovateľskej pôsobnosti MK SR
2. počet podujatí/aktivít realizovaných pre cieľovú skupinu osoby so ZP
3. počet kultúrnych podujatí/aktivít s aktívnym zapojením cieľovej skupiny do realizácie
4. počet návštevníkov z cieľovej skupiny osoby so ZP
5. formy zliav zo vstupného alebo poplatkov poskytované návštevníkom osoby so ZP a pre ich asistentov/sprievodcov (zľavy uviesť v percentách)
6. sumárny prehľad projektov podporených prostredníctvom dotačného programu Kultúra znevýhodnených skupín podľa cieľových skupín zohľadňujúci konkrétny typ zdravotného postihnutia (každoročne)
7. výsledky mapovania stavu informačnej a fyzickej debarierizácie v organizáciách v zriaďovateľskej pôsobnosti MK SR (raz za 5 rokov)
Odpočet plnenia:
Odpočet merateľných ukazovateľov č. 1 – 5 sa nachádza v samostatnej tabuľke v Prílohe č. 2. 
6. Verejné štatistiky s prehľadom podporených aj nepodporených projektov sú dostupné prostredníctvom webového sídla MK SR.  V roku 2025 boli vyhlásené výzvy na podporu projektov v podprogramoch Živá kultúra, Vydavateľská a publikačná činnosť, Periodická tlač (noviny a časopisy), Neformálne vzdelávanie a výskum a Informačná debarierizácia. Pre cieľovú skupinu osôb so zdravotným postihnutím bolo podporených spolu 82 projektov celkovou sumou 555 100 €; na ďalších 19 projektov v oblasti podpory kultúry seniorov (aktívne starnutie, medzigeneračná solidarita) bola prerozdelená suma 86 200 €.
7. Odpočet úlohy bol vykonaný za rok 2022. Nasledujúce mapovanie stavu informačnej a fyzickej debarierizácie v organizáciách v zriaďovateľskej pôsobnosti MK SR sa plánuje realizovať v roku 2027, tzn. výsledky budú k dispozícii v roku 2028.
18.2. sprístupňovať slovenské filmy pre osoby so sluchovým a zrakovým postihnutím
MK SR prostredníctvom Slovenského filmového ústavu zabezpečí do roku 2030 vydávanie slovenských filmov s audiokomentárom pre osoby so zrakovým postihnutím, titulkami pre osoby so sluchovým postihnutím alebo s tlmočením do slovenského posunkového jazyka
Merateľný ukazovateľ: počet vydaných slovenských filmov s audiokomentárom pre osoby so zdravotným postihnutím, titulkami pre osoby so zdravotným postihnutím alebo s tlmočením do slovenského posunkového jazyka
Odpočet plnenia:
Slovenský filmový ústav vydal v roku 2025 5 titulov na Blu-ray nosičoch s audiokomentárom pre osoby so zrakovým postihnutím a titulkami pre osoby so sluchovým postihnutím.
MK SR bude v roku 2024 hľadať možnosti vrátane návrhov legislatívnych zmien, ak to bude potrebné, ako zabezpečiť, aby hlasové komentovanie pre nevidiacich vyrobené k slovenským audiovizuálnym dielam bolo verejne dostupné pre osoby so zrakovým postihnutím - splnená
Merateľný ukazovateľ: počet verejne dostupných hlasových komentárov pre nevidiacich vyrobených k slovenským audiovizuálnym dielam
Odpočet plnenia:
	Zákon č. 40/2015 Z. z. o audiovízii a o zmene a doplnení niektorých zákonov v znení neskorších predpisov ukladá priamo distributérovi audiovizuálneho diela, ktorý verejne rozširuje slovenské audiovizuálne dielo alebo audiovizuálne dielo v slovenskej pôvodnej jazykovej úprave, aby zabezpečil pre toto audiovizuálne dielo aj úpravu titulkami pre osoby so sluchovým postihnutím a hlasovým komentovaním pre nevidiacich.
MK SR bude v roku 2024 spolupracovať s prevádzkovateľmi audiovizuálnych mediálnych služieb na požiadanie na tom, aby zvyšovali informovanosť o tom, ktoré programy v audiovizuálnych mediálnych službách na požiadanie sú sprevádzané titulkami pre osoby so sluchovým postihnutím, hlasovým komentovaním pre nevidiacich alebo tlmočené do slovenského posunkového jazyka a na zabezpečení toho, aby vyhľadávanie takýchto programov v katalógu programov bolo užívateľsky prívetivé aj pre osoby so zrakovým a sluchovým postihnutím - splnené
Merateľný ukazovateľ: počet audiovizuálnych mediálnych služieb na požiadanie, ktorých katalógy sú užívateľsky prívetivé pre osoby so zrakovým a sluchovým postihnutím
Odpočet plnenia:
	Dňa 28. júna 2025 nadobudol účinnosť zákon č. 351/2022 Z. z. o prístupnosti výrobkov a služieb pre osoby so zdravotným postihnutím a o zmene a doplnení niektorých zákonov, ktorým došlo aj k úprave zákona č. 264/2022 Z. z. o mediálnych službách a o zmene a doplnení niektorých zákonov  (zákon o mediálnych službách), a to v súvislosti s úpravou služby multimodálneho prístupu. Služba multimodálneho prístupu je definovaná v § 60a zákona o mediálnych službách ako služba poskytujúca prístup k obsahovej službe prenášaná elektronickými komunikačnými sieťami, ktoré sa používajú na identifikáciu a výber programovej služby alebo audiovizuálnej mediálnej služby  na požiadanie, prijímanie informácií o nich a ich sledovanie vrátane všetkých poskytovaných prvkov najmä titulky pre osoby so sluchovým postihnutím, hlasové komentovanie pre nevidiacich, tlmočenie do slovenského posunkového jazyka, ktoré sú výsledkom vykonávania opatrení zameraných  na zabezpečenie multimodálneho prístupu podľa § 53 až 56. Služba multimodálneho prístupu zahŕňa najmä elektronických programových sprievodcov, webové sídla, online aplikácie, aplikácie založené na set-top boxe, sťahovateľné aplikácie, služby poskytované prostredníctvom mobilných zariadení vrátane mobilných aplikácií a súvisiacich mediálnych prehrávačov, ako aj služby hybridnej televízie. Poskytovateľ služby multimodálneho prístupu je v zmysle zákona o mediálnych službách povinný zabezpečiť elektronického programového sprievodcu, ktorý je vnímateľný, ovládateľný, zrozumiteľný, spoľahlivý a poskytuje informácie o jeho dostupnosti a prístupnosti pre nepočujúcich a nevidiacich a zabezpečiť, aby sa multimodálny prístup poskytoval v plnej miere v primeranej kvalite na účel presného zobrazenia dobre synchronizovaného so zvukom a obrazom, pričom sa umožní používateľovi ovládať ich zobrazovanie a používanie.
Uvedenými ustanoveniami boli do právneho poriadku Slovenskej republiky transponované ustanovenia smernice Európskeho parlamentu a Rady (EÚ) 2019/882 o požiadavkách na prístupnosť výrobkov a služieb týkajúce sa služieb poskytujúcich prístup k audiovizuálnym mediálnym službám. 
Cieľom tejto úpravy v zákone o mediálnych službách je zabezpečiť väčšiu prístupnosť obsahových služieb (a v rámci nich aj prístupnosť programov a audiovizuálnych diel).

Dňa 1. januára 2027 nadobudne účinnosť ustanovenie § 58 zákona o mediálnych službách, ktoré upravuje povinnosť poskytovateľa audiovizuálnej mediálnej služby na požiadanie zabezpečiť multimodálny prístup. Podľa uvedeného ustanovenia bude poskytovateľ audiovizuálnej mediálnej služby  na požiadanie povinný vo všetkých ním poskytovaných audiovizuálnych mediálnych službách na požiadanie vyhradiť najmenej
a) 25% z celkového počtu programov ponúkaných vo všetkých katalógoch programov programom, ktoré sú sprevádzané titulkami pre osoby so sluchovým postihnutím alebo tlmočené do slovenského posunkového jazyka alebo v slovenskom posunkovom jazyku,
b) 10% z celkového počtu programov ponúkaných vo všetkých katalógoch programov programom, ktoré sú sprevádzané hlasovým komentovaním pre nevidiacich.
Poskytovateľ audiovizuálnej mediálnej služby na požiadanie bude zároveň povinný zreteľne označiť všetky programy, ktoré sú sprevádzané titulkami pre osoby so sluchovým postihnutím, hlasovým komentovaním pre nevidiacich alebo ktoré sú tlmočené do slovenského posunkového jazyka alebo poskytované v slovenskom posunkovom jazyku, a oznámiť regulátorovi (Rada pre mediálne služby) spôsob označenia týchto programov. Toto označenie bude poskytovateľ audiovizuálnej mediálnej služby na požiadanie povinný uplatniť v katalógu programov.
18.3. podporiť kultúru a dostupnosť kultúry pre osoby so zdravotným postihnutím
MK SR do roku 2024 zriadi pracovnú skupinu za účelom prípravy náplne činnosti metodického centra kultúry osôb so zdravotným postihnutím v rezorte Ministerstva kultúry SR ako špecializovaného pracoviska pre sprístupňovanie kultúry osobám so zdravotným postihnutím – úloha vypustená
Merateľný ukazovateľ: zriadená pracovná skupina
Odpočet plnenia:
	V prvej fáze príprav na rozparovaní ideového zámeru metodického centra kultúry osôb so zdravotným postihnutím pracovalo MK SR interne. V II. polroku 2024 bol ideový zámer konzultovaný v rámci neformálnej pracovnej skupiny so sekciou ekonomiky a Inštitútom kultúrnej politiky. Po 1. septembri 2024 bol proces príprav dočasne pozastavený z dôvodu konsolidačných opatrení a s nimi súvisiacimi organizačnými zmenami.
MK SR do roku 2025 vypracuje návrh na vznik špecializovaného pracoviska – úloha vypustená
Merateľný ukazovateľ: príprava náplne činnosti centra kultúry osôb so sluchovým postihnutím vrátane vyčíslenia finančných nákladov (materiál na rokovanie porady vedenia MK SR)
Odpočet plnenia:
	MK SR rozpracovalo návrh ideového zámeru na vytvorenie inštitucionálneho rámca pre metodické centrum kultúry osôb so zdravotným postihnutím, keďže v rezorte chýba odborné zázemie špecificky zamerané na podporu a rozvoj sprístupňovania kultúrnych obsahov pre osoby so zdravotným postihnutím. Ideový zámer bol v III. štvrťroku 2024 interne konzultovaný s Inštitútom kultúrnej politiky. Súčasťou konzultácií bolo aj spracovanie predbežných finančných a personálnych nárokov tohto pracoviska a odhad rozpočtového vplyvu. Po 1. septembri 2024 bol proces príprav dočasne pozastavený z dôvodu konsolidačných opatrení a s nimi súvisiacimi organizačnými zmenami, ktoré viedli o. i aj k zrušeniu Inštitútu kultúrnej politiky. 
	MK SR však napriek tomu pokračuje v dialógu s kultúrnymi inštitúciami a odbornou verejnosťou v  témach prístupnosti kultúry a kultúrnej infraštruktúry. V decembri 2024 MK SR zrealizovalo vzdelávacie podujatie pre organizácie vo svojej zriaďovateľskej pôsobnosti pod názvom Otvorené, ústretové prístupné – kultúrne inštitúcie na ceste k debarierizácii II. Cieľom podujatia bolo priniesť rezortným organizáciám užitočné informácie z oblasti sprístupňovania kultúrnej infraštruktúry a kultúrnych obsahov pre osoby so zdravotným postihnutím. Súčasťou podujatia boli odborné príspevky z oblasti univerzálneho navrhovania, zrozumiteľnosti, príklady dobrých a zlých skúseností v sprístupňovaní kultúry, ako aj panelové diskusie rezortných organizácií s reprezentantmi osôb so zdravotným postihnutím a odborníkmi. 
	V roku 2024 na objednávku MK SR vypracovalo Výskumné a školiace centrum bezbariérového navrhovania Fakulty architektúry a dizajnu STU v Bratislave metodiku (nielen) pre žiadateľov v podprograme Fyzická debarierizácia – Rukoväť debarierizácie kultúrnej infraštruktúry (Pozn.: metodika zatiaľ nebola zverejnená). Primárnym cieľom metodiky je edukovať žiadateľov a zvýšiť kvalitu predkladaných projektov, no je užitočná aj štatutárnym orgánom či zriaďovateľom kultúrnych inštitúcií.
MK SR do roku 2030 bude realizovať vzdelávacie aktivity na témy prístupnosti kultúry a kultúrnej infraštruktúry pre osoby so zdravotným postihnutím
Merateľný ukazovateľ: realizácia vzdelávacích podujatí pre organizácie vo svojej zriaďovateľskej pôsobnosti, pokračovanie v dialógu s kultúrnymi inštitúciami a odbornou verejnosťou
Odpočet plnenia:
V roku 2025 bola na webovom sídle MK SR zverejnená Rukoväť prístupnosti kultúrnej infraštruktúry, ktorú na objednávku MK SR vypracovalo v roku 2024 Výskumné a školiace centrum bezbariérového navrhovania Fakulty architektúry a dizajnu STU v Bratislave. Ide o metodiku (nielen) pre žiadateľov v dotačnom systéme MK SR, najmä v podprograme Fyzická debarierizácia, ktorej primárnym cieľom je edukácia realizátorov kultúrnych podujatí a žiadateľov a zvýšenie kvality predkladaných projektov.
Slovenská knižnica pre nevidiacich Mateja Hrebendu v Levoči v rámci špecializácie poskytuje metodickú pomoc a poradenské služby výchovno-vzdelávacím, kultúrnym a ďalším inštitúciám (školy, múzeá, galérie, knižnice, štátne úrady, organizácie verejnej správy a samosprávy, občianske združenia atď.), ktoré realizujú aktivity v prospech zdravotne znevýhodnených skupín obyvateľstva.
Štátna vedecká knižnica v Banskej Bystrici v spolupráci s partnermi z krajín V4  realizovala medzinárodný odborný seminár Inklúzia – sprístupňovanie – služby. Výmena skúseností knižníc krajín V4. Seminár bol zameraný na výmenu skúseností knižníc V4 v oblasti aktivít pre rôzne marginalizované skupiny používateľov a návštevníkov kultúrnych inštitúcií (knižnice, múzeá, galérie). Hlavnými témami trojdňového rokovania boli: inklúzia, sprístupňovanie, seniori, návštevníci so zdravotným znevýhodnením, špeciálne inkluzívne programy a vzdelávanie, projektový manažment, migranti a i. Okrem knihovníkov sa o svoje skúsenosti a poznatky podelili aj tréneri pamäti, sociológovia, liečební pedagógovia, art terapeuti, psychológovia, projektoví manažéri a ďalší odborníci. Pre účastníkov boli pripravené prednášky, prezentácie, diskusné kluby, ale aj tri praktické workshopy.
Zo seminára bol vydaný v tlačenej verzii odborný recenzovaný zborník, v ktorom sú publikované všetky prezentované príspevky. Seminár finančne podporil Vyšehradský fond a Slovenská asociácia knižníc.
Národné osvetové centrum realizovalo edukačný interaktívny workshop na podporu duševného zdravia a prevenciu rizikového správania u mládeže a podporu duševného zdravia pre študentov Strednej odbornej školy pre mládež s telesným postihnutím na Mokrohájskej ulici v Bratislave  (27. október 2025 v Bratislave). Tematické zameranie workshopu bolo orientované na oblasť psychohygieny u stredoškolákov, najmä na tému duševného zdravia, jeho významu a možností starostlivosti o vlastnú psychickú pohodu. Aktivita prispela k rozvoju povedomia študentov o duševnom zdraví, podpore sebareflexie, ale aj k rozvoju interakcie mládeže, vzájomnej komunikácie a výmene skúseností medzi študentmi. Konkrétna téma bola vybraná pedagogickými zamestnancami školy z ponuky tém poskytovaných NOC s ohľadom na potreby a záujem cieľovej skupiny.

Doplňujúca informácia:
MK SR v rámci Dňa otvorených dverí v Národnej rade SR 2025 (30. augusta 2025) zabezpečilo prezentáciu Slovenskej knižnice pre nevidiacich Mateja Hrebendu v Levoči pod názvom Objavte svet kníh, ktoré vidí duša. Knižnica prostredníctvom dvoch interaktívnych stánkov predstavila svoju činnosť a produkty určené pre nevidiacich, slabozrakých a inak zrakovo znevýhodnených čitateľov, ktoré SKN vyrába sama (od nahrávania audiokníh až po tlač v Braillovom písme či reliéfne spracovania).
Dvaja odborní pracovníci SNM – Historického múzea v Bratislave sa v dňoch 18. až 19. novembra 2025 zúčastnili konferencie Umenie bez bariér organizovanej múzeom Litterra v Revúcej, a zároveň sa dohodli aj na predbežnej spolupráci v oblasti znevýhodnených skupín so zameraním  na nepočujúcich.
Traja odborní zamestnanci SNM – Prírodovedného múzea v Bratislave sa zúčastňujú na prebiehajúcom kurze múzejnej pedagogiky, súčasťou ktorého sú prednášky a semináre týkajúce sa múzejnej práce na témy: „Návštevníci so špeciálnymi vzdelávacími potrebami“ a „Vzdelávanie dospelých a seniorov v múzeu.“
V roku 2025 absolvovala zamestnankyňa SNM – Múzea židovskej kultúry v Bratislave workshop s názvom „Ako tvoriť inkluzívne programy pre návštevníkov so zrakovým postihnutím.“ Workshop organizovala Únia nevidiacich a slabozrakých Slovenska a bol súčasťou programu stretnutia Odbornej komisie pre výchovu a vzdelávanie v múzeách pri Zväze múzeí Slovenska. Workshop bol zameraný na praktické odporúčania, ktoré dokážu sprístupniť múzeum nevidiacim a slabozrakým návštevníkom. Konkrétne: ako používať slovný popis a orientačné prvky, čo funguje a nefunguje v expozičných priestoroch, ako tvoriť inkluzívne programy, aké rozdiely sú v potrebách slabozrakých a nevidiacich návštevníkov.
Zamestnankyňa BIBIANY, medzinárodného domu umenia pre deti sa aktívne zúčastnila konferencie „Umenie bez bariér“ (8. – 20. 11. 2025) s príspevkom Tiché prechádzky, kde prezentovala projekt, v rámci ktorého sa uskutočnilo aj školenie lektorov v slovenskom posunkovom jazyku k výstave Cesta okolo sveta. V časopise BIBIANA revue 1-2/2025 bol publikovaný príspevok Dariny Tarcsiovej pod názvom Bratislavská Bibiana je pre všetky deti aj pre deti s poruchami sluchu.
Zamestnanci slovenského filmového ústavu, predovšetkým pracovníci Kina Lumière, sa zúčastnili workshopov „Komunikácia s ľuďmi so zrakovým znevýhodnením“ (školenie Únie nevidiacich a slabozrakých Slovenska) a „Kultúra a komunikácia s ľuďmi s poruchou sluchu“ (školenie OZ Myslím – centrum kultúry nepočujúcich). Pre Kino Lumière bolo zabezpečené aj školenie k základom sprevádzania ľudí s poruchou zraku. Zamestnanci Kina Lumière sa zúčastnili odborného programu Fóra bez bariér v Poznani, kde získali množstvo cenných informácii o skúsenostiach s realizáciou kultúrnych podujatí pre osoby so zdravotným znevýhodnením.
18.4. sprístupňovať slovenské audiovizuálne diela a audiovizuálne diela v slovenskej pôvodnej jazykovej úprave pre osoby so sluchovým a zrakovým postihnutím – opatrenie vypustené
SOI bude od roku 2024 sledovať a vyhodnocovať implementáciu § 15 ods. 5 zákona č. 40/2015 Z. z. o audiovízii a o zmene a doplnení niektorých zákonov v znení neskorších predpisov, podľa ktorého „distributér audiovizuálneho diela, ktorý verejne rozširuje slovenské audiovizuálne dielo alebo audiovizuálne dielo v slovenskej pôvodnej jazykovej úprave, zabezpečuje pre toto audiovizuálne dielo aj úpravu titulkami pre osoby so sluchovým postihnutím a hlasovým komentovaním pre nevidiacich 
Merateľný ukazovateľ: počet vykonaných kontrol
Odpočet plnenia:
Slovenská obchodná inšpekcia (ďalej len „SOI“) v priebehu roka 2025 nadviazala na kontrolnú akciu v roku 2024 zameranú na dodržiavanie povinnosti distributérov audiovizuálnych diel, ktorí verejne rozširujú slovenské audiovizuálne dielo alebo audiovizuálne dielo v slovenskej pôvodnej jazykovej úprave, zabezpečiť pre audiovizuálne dielo úpravu titulkami pre osoby so sluchovým postihnutím a hlasovým komentovaním pre nevidiacich podľa § 15 ods. 5 zákona č. 40/2015 Z. z. o audiovízii a o zmene a doplnení niektorých zákonov v znení neskorších predpisov (ďalej len „zákon o audiovízii“). 
V rámci kontrolnej akcie v roku 2025 SOI vykonala 90 kontrol, ktorými bolo zistené, že 58 subjektov nedistribuuje slovenské audiovizuálne diela na ich verejné rozširovanie, teda povinnosť podľa § 15 ods. 5 zákona o audiovízii sa na nich nevzťahuje, 3 podnikateľské subjekty zanikli, 22 podnikateľských subjektov na výzvu SOI nereagovalo (budú voči nim začaté správne konania z dôvodu marenia kontroly) a 7 podnikateľských subjektov vykonáva činnosť distributérov audiovizuálnych diel v zmysle § 15 ods. 5 zákona o audiovízii, preto u nich bola vykonaná kontrola dodržiavania predmetnej zákonnej povinnosti. 
SOI v roku 2025 skontrolovala spolu 20 audiovizuálnych diel a zistila, že ku všetkým 20 audiovizuálnym dielam sú zabezpečené titulky pre osoby so sluchovým postihnutím a hlasové komentovanie pre nevidiacich. 
Komplexná informácia o výsledkoch kontroly SOI v roku 2025 je zverejnená na webovom sídle SOI.

SOI žiada o vypustenie úlohy z dôvodu, že cielenými kontrolnými akciami v rokoch 2024 a 2025 SOI vykonala kontrolu všetkých podnikateľských subjektov uvedených v zozname distributérov audiovizuálnych diel, ktorý je verejne dostupný na webovom sídle Slovenského filmového ústavu.
Z výsledkov kontroly dodržiavania povinnosti distributérov audiovizuálnych diel vyplynulo, že väčšina podnikateľských subjektov zapísaných v uvedenom zozname nevykonáva distribúciu slovenských audiovizuálnych diel alebo audiovizuálnych diel v slovenskej pôvodnej jazykovej úprave. Výsledky kontrol ďalej nepreukázali porušovanie povinnosti podľa § 15 ods. 5 zákona č. 40/2015 Z. z. o audiovízii a o zmene a doplnení niektorých zákonov v znení neskorších predpisov. V zmysle uvedeného nie je dôvodné ponechávať predmetnú úlohu medzi prioritnými oblasťami kontrolnej činnosti SOI do nasledujúceho obdobia. Vzhľadom na rozsah kompetencií SOI (SOI dohliada viac ako 460 právnych predpisov) nie je možné, aby medzi prioritnými oblasťami kontrolnej činnosti SOI boli kontinuálne zaradené všetky oblasti jej pôsobnosti. SOI bude po vypustení predmetnej úlohy/opatrenia vykonávať reaktívne kontroly v zmysle § 15 ods. 5 zákona č. 40/2015 Z. z. o audiovízii a o zmene a doplnení niektorých zákonov v znení neskorších predpisov, t. j. kontroly v opodstatnených prípadoch na základe doručených podnetov.
Štatistika a zhromažďovanie údajov (čl. 31)
SR sa zaväzuje zhromažďovať príslušné informácie,. vrátane štatistických a výskumných údajov, aby mohli formulovať a uplatňovať politiky na vykonávanie tohto dohovoru. Zhromaždené informácie budú podľa potreby roztriedené a použité tak, aby pomohli posúdiť plnenie záväzkov SR a identifikovať a odstrániť prekážky, ktorým čelia osoby so zdravotným postihnutím pri uplatňovaní svojich práv. SR prevezme na seba zodpovednosť za šírenie týchto štatistických údajov a zabezpečia ich prístupnosť pre osoby so zdravotným postihnutím i pre ostatných.
19.1. zaviesť a zverejniť transparentné mechanizmy pravidelného monitorovania a vyhodnocovania opatrení zameraných na presadzovanie práv osôb so zdravotným postihnutím, zverejniť komplexné správy o stave implementácie týchto práv, spoluprácu s verejnosťou a iné, v súlade s Dohovorom
MPSVR SR do konca 1 kvartálu 2026 aktualizuje a sprístupní podstránku na svojom webovom sídle, ktorá bude zahŕňať podrobné informácie o Dohovore OSN o právach osôb so zdravotným postihnutím, informácie o obhajobe periodických správ Slovenskej republiky o implementácii Dohovoru o právach osôb so zdravotným postihnutím, spôsoby kontaktovania občianskej spoločnosti s hlavným kontaktným miestom pre problematiku vykonávania dohovoru, postup podávania sťažností na Výbor OSN pre  práva osôb so zdravotným postihnutím ako aj informácie o aktivitách zameraných na šírení povedomia o Dohovore v prístupných formátoch (napr. textová verzia, verzia v ľahko čitateľnej forme...)
Merateľný ukazovateľ: aktualizovaná webová podstránka s dátumom poslednej aktualizácie, počet sťažností na Výbor OSN pre práva osôb so zdravotným postihnutím
Odpočet plnenia:
V júli 2025 sa uskutočnilo stretnutie medzi MZVEZ SR a predsedom ústrednej organizácie zdravotne postihnutých osôb na Slovensku (Slovenské fórum osôb so zdravotným postihnutím, SFOZP) Branislavom Mamojkom. Stretnutie iniciovalo MZVEZ SR na základe skúsenosti zastupiteľských úradov SR  v zahraničí zo spolupráce so združeniami alebo zdravotne postihnutými jednotlivcami. 
MZVEZ SR na stretnutí informovalo o možnostiach poskytnutia súčinnosti pri zahraničných aktivitách SFOZP, najmä pri realizácii výstav v priestoroch zastupiteľských úradov SR a takisto o záujme formalizovať/inštitucionalizovať vzájomnú spoluprácu uzavretím memoranda o porozumení. Stretnutia sa takisto zúčastnila komisárka pre osoby so zdravotným postihnutím Zuzana Stavrovská, ktorá tiež prejavila záujem o spolupodpis memoranda.

Webová podstránka MPSVR SR bola aktualizovaná a boli aktualizované kontaktné údaje Hlavného kontaktného miesta pre problematiku vykonávania Dohovoru, zverejnené informácie o implementácii Dohovoru a obhajobe periodických správ SR, ako aj postup podávania individuálnych oznámení Výboru OSN pre práva osôb so ZP. Zároveň bolo uverejnené Stanovisko prijaté výborom podľa čl. 5 opčného protokolu týkajúce sa oznámenia 78/2020.
Dokumenty v časti „Národný program rozvoja životných podmienok osôb so zdravotným postihnutím“ sú uverejnené v prístupných formátoch v zmysle vyhlášky č. 78/2020 Z. z. o štandardoch pre informačné technológie verejnej správy.
Zároveň je vytvorená nová časť Aktuality, ktorá obsahuje informácie o nasledujúcej Obhajobe 2. a 3. periodickej správy k Dohovoru:
„Počas 35. zasadnutia Výboru pre práva osôb so zdravotným postihnutím v dátumoch od 27.7. - 21.8.2026 v Ženeve sa bude konať spojená obhajoba 2. a 3. periodickej správy k Dohovoru OSN o právach osôb so zdravotným postihnutím. Pre Slovenskú republiku je obhajoba plánovaná na 20.8.2026 a odporúčaný počet je 10 – 15 členov delegácie.
Delegácia sa bude skladať so zástupcov Ministerstva práce, sociálnych vecí a rodiny SR, Ministerstva zdravotníctva SR, Ministerstva kultúry SR, Ministerstva vnútra SR, Ministerstva dopravy SR, Ministerstva školstva, výskumu, vývoja a mládeže SR, Ministerstva investícií, regionálneho rozvoja a informatizácie SR, Ministerstva zahraničných vecí a európskych záležitostí SR a Úradu pre územné plánovanie a výstavbu Slovenskej republiky.“
MPSVR SR - hlavné kontaktné miesto bude pravidelne informovať občiansku spoločnosť, MVO a ďalšie zainteresované strany o plnení záväzkov vyplývajúcich z Dohovoru prostredníctvom transparentných mechanizmov ako sú verejné konzultácie, online výstupy a tematické správy 
Merateľný ukazovateľ: zavedený mechanizmus pravidelného informovania verejnosti, MVO a ďalších relevantných partnerov, počet stretnutí alebo konzultácií, počet oslovených alebo zapojených MVO do hodnotenia plnenia Dohovoru
Odpočet plnenia:
MPSVR SR má zato, že zmenou štruktúry podstránky na svojom webovom sídle sú informácie o napĺňaní záväzkov vyplývajúcich z Dohovoru poskytované v dostatočnej miere verejnosti.
Hlavným nástrojom implementácie Dohovoru OSN o právach osôb so zdravotným postihnutím v Slovenskej republike je Národný program rozvoja životných podmienok osôb so zdravotným postihnutím na roky 2021 – 2030, ktorý stanovuje opatrenia, úlohy a zodpovednosti jednotlivých rezortov na zabezpečenie plnenia záväzkov vyplývajúcich z Dohovoru. Jeho cieľom je zabezpečiť praktické vykonávanie záväzkov vyplývajúcich z Dohovoru prostredníctvom:

· konkrétnych cieľov a opatrení v jednotlivých oblastiach života osôb so zdravotným postihnutím,
· určenia zodpovedných ministerstiev a ďalších orgánov verejnej správy,
· pravidelného každoročného vyhodnocovania plnenia a aktualizácie programu.
Do prípravy dokumentu Správa o plnení opatrení vyplývajúcich z Národného programu rozvoja životných podmienok osôb so zdravotným postihnutím za rok 2025 a návrh na jeho aktualizáciu boli zapojené ministerstvá, ostatné ústredné orgány štátnej správy (Štatistický úrad Slovenskej republiky, Úrad pre územné plánovanie a výstavbu SR, Úrad pre verejné obstarávanie), orgány územnej samosprávy (prostredníctvom Únie miest Slovenska, Združenia miest a obcí Slovenska a VÚC) a Úrad komisára pre osoby so zdravotným postihnutím, Slovenské národné stredisko pre ľudské práva, Inštitút pre výskum práce a rodiny. Na jej tvorbe sa podieľali  podľa čl. 4 ods. 3 Dohovoru OSN o právach osôb so zdravotným postihnutím aj osoby so zdravotným postihnutím prostredníctvom svojich reprezentatívnych organizácií (Slovenské fórum osôb so zdravotným postihnutím, Únia nevidiacich a slabozrakých Slovenka, Platforma rodín detí so zdravotným znevýhodnením a Komora opatrovateliek Slovenka). 
MPSVR SR zorganizovalo 8 online stretnutí medzi navrhovateľmi opatrení a zodpovednými gestormi. Na stretnutiach sa diskutovalo o viacerých úlohách. Taktiež prebiehali konzultácie formou mailovej komunikácie a telefonicky. Predmetom rokovaní bolo 81 sporných návrhov opatrení, úloh, komentárov a vyjadrení.

19.2. sledovať každoročne vývoj sociálnej situácie osôb so zdravotným postihnutím na základe údajov zo štatistických zisťovaní
ŠÚ SR bude každoročne spracúvať správu „Vybrané indikátory sociálnej situácie osôb so zdravotným postihnutím“
Merateľný ukazovateľ: spracovaná správa uverejnená na webovej stránke zodpovedného gestora
Odpočet plnenia:
Uverejnené „vybrané indikátory sociálnej situácie osôb so zdravotným postihnutím“ na webovom sídle ŠÚ SR.



Tabuľka k úlohe 12.1. 
	2025
	Celkový počet podujatí realizovaných organizáciou v zriaďovateľskej pôsobnosti MK SR
	Počet podujatí/aktivít realizovaných pre cieľovú skupinu osoby so ZP:
	Počet kultúrnych podujatí /aktivít s aktívnym zapojením cieľovej skupiny do realizácie:
	Počet návštevníkov z cieľovej skupiny osoby so ZP:
	Formy zliav zo vstupného alebo poplatkov poskytované návštevníkom so zdravotným postihnutím a pre ich sprievodcov (zľava v percentách):
	Poznámka

	Bibiana, medzinárodný dom umenia pre deti
	428
	54

	54

	858
	100%
	

	Divadlo Nová scéna
	263
	182
	2
	2 800
	ŤZP/ŤZP-s 40 %; ŤZP sprievod 40; vozíčkar 100%; vozíčkar sprievod 40%
	

	Divadelný ústav
	95
	21
	0
	7
	40 %
	

	Hudobné centru
	146
	0
	0
	910
	40 – 50%
	Všetky koncertné a i. verejné podujatia HC sú organizované v prevažne bezbariérových priestoroch a prístupné osobám s ŤZP - tak návštevníkom, ako aj aktívnym účastníkom. Knižnica HC je bezbariérová.

	Národné divadlo Košice
	368
	3
	3
	160
	50%

	

	Národné osvetové centrum
	138
	3
	3

	414
	25% - 60% 
	Kategória 1 - bez poplatku

Kategória 2 - NOC poskytuje na podujatiach, ktorých je organizátorom a ktoré sú spoplatnené zľavu pre ZŤP/ZŤP-S vo výške približne 25 – 30 %. (napr.  Scénická žatva 60%; folklórny festival Východná 27,3%)

Kategória 3 - nastavenie výšky vstupného/poplatkov a zliav je v réžii partnera/spoluorganizátora

	Pamiatkový úrad Slovenskej republiky
	26
	1
	0
	800
	ŤZP 50%, ŤZP-S 83%
	Údaje za Múzeum Červený Kláštor.

	Slovenská filharmónia
	121
	1
	0
	502
	40%
	Špeciálna cena pre OZP na Koncert bez bariér bola 3€.

	Slovenská knižnica pre nevidiacich Mateja Hrebendu v Levoči
	52
	37
	13
	786
	Bez poplatkov
	

	Slovenská národná galéria
	360
	205
	191
	2 540
	Schaubmarov Mlyn: ŽTP 50%, 100% zľav pre sprievod; Ostatné pracoviská:  ŤZP 100% a ŤZP-S 100%
	Kaštieľ  Strážky si nevedie štatistiku zvlášť pre návštevníkov, ktorí sú osobami so zdravotným postihnutím. Zvolenský zámok nerealizoval v minulom roku podujatia určené pre osoby so zdravotným postihnutím.

	Slovenská národná knižnica
	127
	0
	0
	38
	ZŤP 100% zľava zo vstupného v expozícií a na výstavách v LM SNK a v SMASP SNK 

Zľava z registračného poplatku (bežný 5€, ŤZP 1 €), čo predstavuje 80% zľavu a zľava pri predĺžení preukazu (bežný 2,50€, ŤZP 0,50€), čo predstavuje tiež 80% zľavu.
	Slovanské múzeum A. S. Puškina (SMASP) je od roku 2023 súčasťou SmartGuid – digitálnej globálnej turistickej a cestovateľskej platformy, vďaka čomu môžu osoby so zdravotným postihnutím využiť audio a video sprievodcu po expozícii múzea. 

Údaj v stĺpci "B": vrátane exkurzií, samostatných podujatí, online podujatí a vyučovacích hodín).

	Slovenská ústredná hvezdáreň
	372
	7
	0
	52
	50%
	Uvedený počet podujatí vyjadruje programovú ponuku v SÚH (nie sú zahrnuté postupové súťaže, festivaly a pod.).

	Slovenské centrum dizajnu
	23
	0
	0
	0
	100%
	

	Slovenské literárne centrum
	131
	0
	0
	32
	0
	

	Slovenské národné divadlo
	724
	724
	35
	9 134
	50%
	Zľava s preukazom ZŤP - 50%, imobilní návštevníci - jednotné vstupné 5€ na vyčlenené miesta a zľava 50% pre jednu sprevádzajúcu osobu.

	Slovenské národné múzeum
	5 554
	313
	44
	5 701
	ŤZP a ŤZP-S 50-100%
	

	Slovenské technické múzeum
	220
	11
	0
	1 935
	100%
	

	Slovenský filmový ústav
	3 921
	75
	12
	1 769
	15%
	Zvýhodnená cena pre všetkých návštevníkov vo výške 3 € /týka sa predstavení Kino bez bariér (20 projekcií) a Inkluzívneho kina pre deti (13 projekcií). ZŤP zľava na každé jedno predstavenie: 1 €; sprievod vstup voľný. Pri inkluzívnych predstaveniach s jednotnou zvýhodnenou cenou nie je možné zbierať/evidovať údaje o zdravotnom znevýhodnení návštevníctva; uvádzame celkovú návštevnosť na premietaniach.

	Slovenský ľudový umelecký kolektív
	85
	2
	27
	neeviduje
	neposkytuje
	

	Štátna filharmónia Košice
	80
	0
	0
	426
	30%
	Všetky podujatia – koncerty ŠFK pravidelne navštevujú aj osoby so zdravotným postihnutím; ŠFK má k dispozícii napr. vyhradené miesta v sále, poskytnutie asistencie a pod.

	Štátna opera
	105 
	38
	0
	473
	priemerne 55% zľava zo vstupného
	Jedno predstavenie  môžu navštíviť iba štyria imobilní návštevníci (vozičkári), nakoľko rozloženie sedadiel v sále neumožňuje poskytnúť  viac miest pre týchto divákov.

	Štátna vedecká knižnica v Banskej Bystrici
	633
	4
	3
	0
	nulové vstupné do múzejných expozícií, 42% zľava na zápisné do knižnice
	1 odborný seminár, 3 podujatia pre OZP.

	Štátna vedecká knižnica v Košiciach
	299
	0
	0
	102
	zľava 43% na ročnom registračnom poplatku
	Knižnica priebežne rieši prístupnosť webovej stránky (konzultované a kontrolované MIRRI); aktuálne knižnica pripravuje projekt pre OZP ako súčasť výzvy NP Slovensko - Obnova NKP vo vlastníctve štátu.

	Štátna vedecká knižnica v Prešove
	362
	1
	1
	14
	Vstup zadarmo
	

	Štátny komorný orchester Žilina
	84
	36
	15
	792
	100% a 50% / 50%
	ŠKO Žilina má bezbariérový prístup do sály Domu umenia Fatra, bezbariérové WC na prízemí pred koncertnou sálou, umožňuje voľný vstup (100% zľavu) vozičkárom (limitovaný priestorom v sále), občanom ZŤP, ZŤPS a sprievodcom poskytuje 50% zľavu,  používa projekciu s titulkami pre poslucháčov so sluchovým postihnutím; web má čiastočne prispôsobený pre občanov so zrakový postihnutím.

	Tanečné divadlo Ifjú Szivek - Táncszínház
	79
	0
	0
	neeviduje
	20%
	Počet návštevníkov z cieľovej skupiny nevie inštitúcia vyčísliť, pretože nedisponuje dátami od sprostredkovateľov predaja vstupeniek a partnerov v organizovaní podujatí mimo Bratislavy.

	Umelecký súbor Lúčnica
	55
	0
	0
	neeviduje
	neposkytuje
	Voľný vstup pre návštevníkov využívajúci invalidný vozík.

	Univerzitná knižnica v Bratislave
	264
	4
	0
	70
	50 % zľava z registračného poplatku
	Univerzitná knižnica v Bratislave v rámci podpory osôb so zdravotným postihnutím poskytuje nadštandardné služby pri výpožičkách (napr. vypožičiavanie dokumentov, ktoré sa spravidla sprístupňujú iba prezenčne), vzdialený prístup k licencovaným e-zdrojom a databázam, vrátane zdigitalizovaných dokumentov Digitálnej knižnice UKB a tiež polovičnú zľavu pri registrácii.
Budovy Univerzitnej knižnice v Bratislave sú pre používateľov a návštevníkov objektov z hľadiska debarierizácie zabezpečené po ich komplexnej rekonštrukcii budovy na Ventúrskej č. 11 v roku 2005 doteraz vo vyhovujúcom stave (bezbariérový vstup pre používateľov a návštevníkov UKB vo vestibule budovy; bezbariérová trasa okolo Barokového nádvoria a nadväzujúci bezbariérový prístup do výťahu pre uzdí s telesným postihnutím; bezbariérový nábeh do voľného výberu kníh na 1. poschodí.

	Ústredie ľudovej umeleckej výroby
	92
	25
	21
	218
	0%
	Sprevádzajúca osoba (ktorá nie je účastníkom kurzu) má vstup na kurz  zadarmo.

	Spolu
	15 207
	1 747
	424
	30 533
	
	




Kritériá prístupnosti volebných miestností
Príloha k úlohe v bode 11.1.

Volebná miestnosť je považovaná za prístupnú ak sú splnené všetky nasledujúce kritériá:

1. Parkovanie
zabezpečený je bezbariérový prístup z parkoviska na chodník,
nepovinné: vyhradené bezbariérové parkovacie miesto (3,5 m x 5 m)  je v blízkosti vstupu do budovy,

2. Chodníky
chodníky majú rovný povrch bez nerovností a škár,

3. Vstup do budovy
Výškový rozdiel vo vstupných priestoroch je bezbariérovo prekonaný jedným z týchto spôsobov:
- zabudovaná rampa s parametrami podľa bodu 5,
- zvislá zdvíhacia plošina alebo výťah,
- šikmá schodisková plošina (iba ak nie je iná možnosť),
Poznámka: schodolez (prenosné zariadenie) nie je povolený!

4. Vstupné dvere a priestory
a)	pred dverami a v zádverí je manévrovacia plocha 1,5 m x 1,5 m, do ktorej nezasahuje dverné krídlo,
b)	šírka jedného dverného krídla aspoň 0,9 m, 
c)	presklené plochy dverí sú označené kontrastne oproti pozadiu vo výške 1,4 – 1,6 m,

5. Parametre rampy
a)	pozdĺžny sklon rampy spĺňa požadované parametre: 
-	max. 1:12 (8,3%), napr. pri výške 0,45 m (3 schody) je rampa dlhá 5,4 m ,
-	max. 1:8 ak je dĺžka menej ako 3 m (najviac 2 schody),
b)	svetlá šírka rampy je najmenej 1,3 m,
c)	dĺžka jedného ramena rampy je najviac 9 m (avšak pri sklone 1:8 najviac 3 m),
d)	odpočívadlo medzi ramenami rampy je dlhé najmenej 2 m
e)	držadlá sú umiestnené po oboch stranách rampy 
Poznámka: ramená rampy musia byť priame!

6. Trasy po budove
a)	bezbariérový a plynulý prechod pre osoby na vozíku alebo s kompenzačnými pomôckami,
b)	výška prahu najviac 20 mm (optimálne bezprahové dvere),
c)	Farebné (žlté) označenie hrán prvého a posledného schodu.
d)	Volebné miestnosti označené veľkým a kontrastným písmom.

7. Riešenie výškových rozdielov
Výškový rozdiel v komunikačných priestoroch je bezbariérovo prekonaný jedným zo spôsobov popísaných v bode 3.

8. Volebné miestnosti a čakárne pre voličov (ak sú zriadené)
a)	svetlá šírka dverí min. 0,8 m (optimálne 0,9 m),
b)	manévrovací priestor Ø 1,5 m pre osobu na vozíku pri dverách, pri, pracovnom stole a pod.,
c)	širšie uličky medzi nábytkom (min. 1,0 m),


Zoznam použitých skratiek
AOTP - aktívne opatrenia na trhu práce
APZ - agentúra podporovaného zamestnávania
CHD/CHP - chránená dielňa alebo chránené pracovisko
DNO - dlhodobo nezamestnaný občan
GP SR – generálna prokuratúra
IVPR - Inštitút pre výskum práce a rodiny
MCRaŠ SR – ministerstvo cestovného ruchu a športu Slovenskej republiky
· MD SR – ministerstvo dopravy a výstavby Slovenskej republiky
· MF SR – ministerstvo financií Slovenskej republiky
· MIRRI SR – ministerstvo investícií, regionálneho rozvoja a informatizácie Slovenskej republiky
· MK SR – ministerstvo kultúry Slovenskej republiky
· MPSVR SR – ministerstvo práce, sociálnych vecí a rodiny Slovenskej republiky
· MS SR – ministerstvo spravodlivosti Slovenskej republiky
· MŠVVM SR – ministerstvo školstva, vedy, výskumu a mládeže Slovenskej republiky
· MV SR – ministerstvo vnútra Slovenskej republiky
· MZ SR – ministerstvo zdravotníctva Slovenskej republiky
· MVO – mimovládne organizácie
· NIP – Národný inšpektorát práce
· NP DI PTT - Národný projekt Deinštitucionalizácia zariadení sociálnych služieb – Podpora transformačných tímov
· OZP - občan so zdravotným postihnutím
· RSP - registrovaný sociálny podnik
· RUŠS - Regionálny úrad školskej správy
· SKN - Slovenská knižnica pre nevidiacich Mateja Hrebendu v Levoči
· SNSĽP – Slovenské národné  stredisko pre ľudské práva
· SOI – Slovenská obchodná inšpekcia
· ÚKOZP – Úrad komisára pre osoby so zdravotným postihnutím
· UoZ - uchádzač o zamestnanie
· ÚPÚPaV SR - Úrad pre územné plánovanie a výstavbu Slovenskej republiky
· ÚVO - Úrad pre verejné obstarávanie
· ZP – zdravotné postihnutie
· ZSS – zariadenia sociálnych služieb
· ZUoZ - znevýhodnený uchádzač o zamestnanie

